CELEX: 32010D0606
Language: el
Date: 2010-02-26 00:00:00
Title: 2010/606/ΕΕ: Απόφαση της Επιτροπής, της 26ης Φεβρουαρίου 2010 , σχετικά με την κρατική ενίσχυση C 9/09 (πρώην NN 49/08, NN 50/08 και NN 45/08) που χορήγησαν το Βασίλειο του Βελγίου, η Γαλλική Δημοκρατία και το Μεγάλο Δουκάτο του Λουξεμβούργου υπέρ της Dexia SA [κοινοποιηθείσα υπό τον αριθμό Ε(2010) 1180]  Κείμενο που παρουσιάζει ενδιαφέρον για τον ΕΟΧ

19.10.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 274/54
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 26ης Φεβρουαρίου 2010
   σχετικά με την κρατική ενίσχυση C 9/09 (πρώην NN 49/08, NN 50/08 και NN 45/08) που χορήγησαν το Βασίλειο του Βελγίου, η Γαλλική Δημοκρατία και το Μεγάλο Δουκάτο του Λουξεμβούργου υπέρ της Dexia SA
   [κοινοποιηθείσα υπό τον αριθμό Ε(2010) 1180]
   (Το κείμενο στη γαλλική γλώσσα είναι το μόνο αυθεντικό)
   (Κείμενο που παρουσιάζει ενδιαφέρον για τον ΕΟΧ)
   (2010/606/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης, και ιδίως το άρθρο 108 παράγραφος 2 πρώτο εδάφιο, τη συμφωνία για τον Ευρωπαϊκό Οικονομικό Χώρο, και ιδίως το άρθρο 62 παράγραφος 1 στοιχείο α),
   Αφού κάλεσε τα ενδιαφερόμενα μέρη να υποβάλουν τις παρατηρήσεις τους σύμφωνα με τα εν λόγω άρθρα (1),
   Εκτιμώντας τα ακόλουθα:
   I.   ΔΙΑΔΙΚΑΣΙΑ
   
   1.1.   ΕΚΤΑΚΤΑ ΜΕΤΡΑ ΥΠΕΡ ΤΗΣ DEXIA
   
   
               (1)
            
            
               Στις 30 Σεπτεμβρίου 2008, οι αρχές του Βελγίου, της Γαλλίας και του Λουξεμβούργου (εφεξής «τα ενδιαφερόμενα κράτη μέλη») ανακοίνωσαν δημόσια την πραγματοποίηση της αύξησης κεφαλαίου, όπως περιγράφεται στο τμήμα 3.1 της παρούσας απόφασης (εφεξής «αύξηση κεφαλαίου»). Στις 9 Οκτωβρίου 2008, τα ενδιαφερόμενα κράτη μέλη ανακοίνωσαν την παροχή εγγύησης, όπως περιγράφεται στην ενότητα 3.2 (εφεξής «εγγύηση»).
            
         
               (2)
            
            
               Με ανακοινώσεις της 1ης και της 2ας Οκτωβρίου 2008 προς την Επιτροπή που πρωτοκολλήθηκαν την ίδια μέρα, οι αρχές των ενδιαφερόμενων κρατών μελών ενημέρωσαν την Επιτροπή για τα μέτρα που έλαβαν στο πλαίσιο της διαδικασίας αύξησης κεφαλαίου. Στη συνέχεια, η Επιτροπή έλαβε επιστολές στις οποίες αιτιολογήθηκε ο επείγων χαρακτήρας των μέτρων που έλαβαν τα ενδιαφερόμενα κράτη μέλη στο πλαίσιο της διαδικασίας αύξησης κεφαλαίου:
               
                           —
                        
                        
                           επιστολή από την Εθνική Τράπεζα του Βελγίου (εφεξής «BNB»), η οποία ελήφθη την 1η Οκτωβρίου 2008,
                        
                     
                           —
                        
                        
                           επιστολή από την Τράπεζα της Γαλλίας, η οποία ελήφθη την 2α Οκτωβρίου 2008,
                        
                     
                           —
                        
                        
                           επιστολή από την Επιτροπή Εποπτείας Χρηματοπιστωτικών Υπηρεσιών του Λουξεμβούργου (εφεξής «CSSF»), η οποία ελήφθη την 10η Οκτωβρίου 2008.
                        
                     
         
               (3)
            
            
               Με ανακοινώσεις στις 9, 13 και 17 Οκτωβρίου 2008, τα ενδιαφερόμενα κράτη μέλη ενημέρωσαν την Επιτροπή για την παροχή της εγγύησης.
            
         
               (4)
            
            
               Με ανακοινώσεις στις 2, 13 και 14 Οκτωβρίου 2008, τα ενδιαφερόμενα κράτη μέλη δεσμεύτηκαν να παρουσιάσουν στην Επιτροπή, εντός προθεσμίας έξι μηνών από την 3η Οκτωβρίου 2008, σχέδιο αναδιάρθρωσης της Dexia, λαμβανομένων υπόψη των μέτρων που ελήφθησαν την 3η και 9η Οκτωβρίου 2008.
            
         
               (5)
            
            
               Με δύο επιστολές, στις 8 και 13 Οκτωβρίου, και για λόγους διαφάνειας, η BNB ενημέρωσε την Επιτροπή για την πράξη ενίσχυσης ρευστότητας (ή «Liquidity Assistance» εφεξής «πράξη ενίσχυσης ρευστότητας (LA)») που εφήρμοσε η BNB σε συνεργασία με την Τράπεζα της Γαλλίας, λόγω των προσωρινών προβλημάτων ρευστότητας της Dexia. Η Επιτροπή τηρήθηκε ενήμερη για τα εκταμιευθέντα ποσά στο πλαίσιο αυτής της πράξης.
            
         
               (6)
            
            
               Στις 14 Νοεμβρίου 2008, το Βέλγιο και η Γαλλία ανακοίνωσαν την παροχή εγγύησης για τα χρηματοπιστωτικά προϊόντα της θυγατρικής της Dexia, Financial Security Assurance (FSA) (εφεξής «το μέτρο FSA»).
            
         1.2.   ΠΡΩΤΗ ΑΠΟΦΑΣΗ ΤΗΣ ΕΠΙΤΡΟΠΗΣ: ΜΗ ΔΙΑΤΥΠΩΣΗ ΑΝΤΙΡΡΗΣΕΩΝ ΣΤΑ ΕΚΤΑΚΤΑ ΜΕΤΡΑ
   
   
               (7)
            
            
               Με απόφαση της 19ης Νοεμβρίου 2008 (2) η Επιτροπή αποφάσισε να μην εγείρει αντιρρήσεις σχετικά με την πράξη ενίσχυσης ρευστότητας (LA) και την εγγύηση των ενδιαφερόμενων κρατών μελών σχετικά με συγκεκριμένα στοιχεία παθητικού της Dexia. Πράγματι, η Επιτροπή έκρινε ότι βάσει του άρθρου 107, παράγραφος 3, στοιχείο β), της ΣΛΕΕ (3) τα μέτρα αυτά ήταν συμβατά με την εσωτερική αγορά ως ενίσχυση για τη διάσωση μιας προβληματικής επιχείρησης και ενέκρινε την εφαρμογή των μέτρων για περίοδο έξι μηνών, από την 3η Οκτωβρίου 2008, διευκρινίζοντας ότι μετά το πέρας αυτής της περιόδου, η Επιτροπή θα πρέπει να αξιολογήσει εκ νέου την ενίσχυση ως διαρθρωτικό μέτρο.
            
         
               (8)
            
            
               Στην απόφαση της 19ης Νοεμβρίου 2008 προβλέπεται επίσης ρητά ότι τα λοιπά μέτρα ενίσχυσης θα εξεταστούν μεμονωμένα στο πλαίσιο μεταγενέστερης απόφασης.
            
         1.3.   ΚΑΤΑΓΓΕΛΙΑ ΤΡΙΤΟΥ ΜΕΡΟΥΣ ΣΧΕΤΙΚΑ ΜΕ ΤΙΣ ΚΡΑΤΙΚΕΣ ΕΝΙΣΧΥΣΕΙΣ ΠΟΥ ΦΕΡΕΤΑΙ ΝΑ ΕΛΑΒΕ Η DEXIA
   
   
               (9)
            
            
               Στις 6 Νοεμβρίου 2008, η Επιτροπή έλαβε με επιστολή καταγγελία σχετικά με τις φερόμενες ως παράνομες κρατικές ενισχύσεις που έλαβε η Dexia. Η καταγγελία αυτή κατατέθηκε από ανταγωνιστή της Dexia Banque Belgique (εφεξής «DBB») και αφορά ειδικότερα την αύξηση κεφαλαίου κατά 3 δισεκατ. ευρώ από μέρους των βελγικών αρχών και των βέλγων μετόχων της Dexia καθώς και την εγγύηση που χορηγήθηκε από το βελγικό κράτος για τα διατραπεζικά και συναφή δάνεια υπέρ της Dexia.
            
         
               (10)
            
            
               Στις 13 Νοεμβρίου 2008, η Επιτροπή διαβίβασε ταχυδρομικώς στις βελγικές αρχές μη εμπιστευτική εκδοχή της καταγγελίας και των συνημμένων εγγράφων. Στις 19 Νοεμβρίου 2008, οι βελγικές αρχές απέστειλαν ταχυδρομικώς στην Επιτροπή τις παρατηρήσεις τους σχετικά με την καταγγελία.
            
         1.4.   ΠΑΡΑΤΑΣΗ ΤΩΝ ΜΕΤΡΩΝ ΚΑΙ ΣΧΕΔΙΟ ΑΝΑΔΙΑΡΘΡΩΣΗΣ ΤΗΣ DEXIA
   
   
               (11)
            
            
               Σύμφωνα με τις δεσμεύσεις τους, οι αρχές των ενδιαφερόμενων κρατών μελών υπέβαλαν στην Επιτροπή σχέδιο αναδιάρθρωσης (εφεξής «το αρχικό σχέδιο αναδιάρθρωσης») της Dexia στις 16, 17 και 18 Φεβρουαρίου 2009 αντίστοιχα. Επίσης, υπέβαλαν συμπληρωματικές πληροφορίες για το αρχικό σχέδιο αναδιάρθρωσης στις 27 Φεβρουαρίου καθώς και στις 3, 5, 6, 7, 8 και 9 Μαρτίου 2009.
            
         
               (12)
            
            
               Περαιτέρω, στο πλαίσιο αυτού του αρχικού σχεδίου αναδιάρθρωσης, οι αρχές των ενδιαφερόμενων κρατών μελών ζήτησαν από την Επιτροπή έγκριση για την παράταση του μηχανισμού εγγύησης έως την προβλεπόμενη προθεσμία της σύμβασης εγγύησης, δηλαδή την 31η Οκτωβρίου 2009 και τη διατήρηση του προτιμώμενου ποσοστού αξίας των 25 μονάδων βάσης για την εν λόγω εγγύηση για τις υποχρεώσεις που λήγουν σε διάστημα μικρότερο του ενός μήνα. Επιπλέον, οι αρχές των ενδιαφερόμενων κρατών μελών ζήτησαν από την Επιτροπή να επιβεβαιώσει ότι σε περίπτωση παράτασης της εγγύησης πέραν του Οκτωβρίου 2009 (έως τον Οκτώβριο του 2010), η παράταση αυτή θα είναι συμβατή με την κοινή αγορά.
            
         
               (13)
            
            
               Επιπλέον, η βελγική κυβέρνηση ζήτησε προληπτικά παράταση της δυνατότητας της Dexia να προσφεύγει στις πράξεις ενίσχυσης ρευστότητας από τη BNB, έως την 31η Οκτωβρίου 2009.
            
         
               (14)
            
            
               Τέλος, τόσο η βελγική όσο και η γαλλική κυβέρνηση κοινοποίησαν στην Επιτροπή την εφαρμογή του μέτρου FSA που αναγγέλθηκε δημόσια στις 14 Νοεμβρίου 2008.
            
         1.5.   ΔΕΥΤΕΡΗ ΑΠΟΦΑΣΗ ΤΗΣ ΕΠΙΤΡΟΠΗΣ: ΚΙΝΗΣΗ ΤΗΣ ΕΠΙΣΗΜΗΣ ΔΙΑΔΙΚΑΣΙΑΣ
   
   
               (15)
            
            
               Με επιστολή της 13ης Μαρτίου 2009, η Επιτροπή ενημέρωσε τις αρχές του Βελγίου, της Γαλλίας και του Λουξεμβούργου για την απόφασή της να κινήσει την επίσημη διαδικασία έρευνας που προβλέπεται στο άρθρο 108 παράγραφος 2 της ΣΛΕΕ όσον αφορά το σύνολο των ενισχύσεων που χορηγήθηκαν στην Dexia (4). Στην επιστολή, ωστόσο, διευκρινίζεται ότι προκειμένου να επιτραπεί η γρήγορη πώληση της FSA, η Επιτροπή δεν διατύπωσε αντιρρήσεις αναφορικά με ορισμένες πτυχές του μέτρου FSA, που κρίθηκαν συμβατές με την εσωτερική αγορά, βάσει του άρθρου 107 παράγραφος 3 σημείο β) της ΣΛΕΕ. Τέλος, στην επιστολή διευκρινίζεται ότι η εγγύηση των ενδιαφερόμενων κρατών μελών υπέρ της Dexia, που ισχύει έως τις 30 Οκτωβρίου 2009, θα μπορούσε να θεωρηθεί συμβατή με την ενιαία αγορά βάσει του άρθρου 107, παράγραφος 3, σημείο β), της ΣΛΕΕ, έως την οριστική απόφαση της Επιτροπής που θα επιτρέψει την ολοκλήρωση της επίσημης διαδικασίας.
            
         
               (16)
            
            
               Η απόφαση της Επιτροπής για την κίνηση της διαδικασίας δημοσιεύτηκε στην Επίσημη Εφημερίδα της Ευρωπαϊκής Ένωσης. Η Επιτροπή κάλεσε τα ενδιαφερόμενα μέρη να υποβάλουν τις παρατηρήσεις τους σχετικά με τις εν λόγω ενισχύσεις (5).
            
         
               (17)
            
            
               Η Επιτροπή δεν έλαβε παρατηρήσεις επί του θέματος εκ μέρους των ενδιαφερόμενων μερών.
            
         
               (18)
            
            
               Σε ό,τι αφορά τα ερωτήματα που συνδέονται με το μέτρο FSA (αποτίμηση των περιουσιακών στοιχείων που καλύπτονται από το μέτρο και αξία του μέτρου), η Επιτροπή βασίστηκε στην τεχνική ανάλυση εξωτερικών εμπειρογνωμόνων που εργάστηκαν βάσει σύμβασης με την Επιτροπή (Oliver Wyman).
            
         1.6.   ΤΡΙΤΗ ΑΠΟΦΑΣΗ ΤΗΣ ΕΠΙΤΡΟΠΗΣ: ΠΑΡΑΤΑΣΗ ΤΗΣ ΕΓΓΥΗΣΗΣ
   
   
               (19)
            
            
               Βάσει της σύμβασης εγγύησης μεταξύ της Dexia και των ενδιαφερόμενων κρατών μελών που λήγει την 31η Οκτωβρίου 2009, τα ενδιαφερόμενα κράτη μέλη κοινοποίησαν στην Επιτροπή στις 27 Οκτωβρίου 2009 την παράταση της σύμβασης εγγύησης έως τις 28 Φεβρουαρίου 2010, με ορισμένες προσαρμογές. Οι πληροφορίες σχετικά με τις τροποποιήσεις που πραγματοποιήθηκαν στη σύμβαση της εγγύησης διαβιβάστηκαν στην Επιτροπή στις 10 Σεπτεμβρίου, καθώς και στις 8 και 27 Οκτωβρίου 2009.
            
         
               (20)
            
            
               Με απόφασή της, στις 30 Οκτωβρίου 2009 (6), η Επιτροπή ενέκρινε την παράταση της εγγύησης έως τις 28 Φεβρουαρίου 2010 ή έως την ημερομηνία της απόφασης της Επιτροπής, που θα αποφαίνεται επί του συμβατού των μέτρων ενισχύσεως και του σχεδίου αναδιάρθρωσης της Dexia, σε περίπτωση που αυτή ληφθεί πριν από τις 28 Φεβρουαρίου 2010. Στην απόφασή της, η Επιτροπή διευκρινίζει ότι τα προτεινόμενα μέτρα στο αρχικό σχέδιο αναδιάρθρωσης δεν της επέτρεπαν σε αυτό το στάδιο να αποφανθεί για τη συμβατότητα των ενισχύσεων.
            
         1.7.   ΠΡΟΣΘΕΤΑ ΜΕΤΡΑ ΤΟΥ ΣΧΕΔΙΟΥ ΑΝΑΔΙΑΡΘΡΩΣΗΣ ΤΗΣ DEXIA
   
   
               (21)
            
            
               Με ανακοίνωσή τους στις 9 Φεβρουαρίου 2010, τα ενδιαφερόμενα κράτη μέλη διαβίβασαν στην Επιτροπή πληροφορίες για τα πρόσθετα μέτρα που μελετώνται προκειμένου να ολοκληρωθεί το αρχικό σχέδιο αναδιάρθρωσης που ανακοινώθηκε τον Φεβρουάριο του 2009. Το σύνολο των μέτρων αναδιάρθρωσης που κοινοποιήθηκαν μεταξύ Φεβρουαρίου 2009 και Φεβρουαρίου 2010 αποτελεί το σχέδιο αναδιάρθρωσης της Dexia (εφεξής «το σχέδιο αναδιάρθρωσης»).
            
         
               (22)
            
            
               Με ανακοίνωση της 10ης Φεβρουαρίου 2010, οι βελγικές αρχές ανέφεραν στην Επιτροπή ότι για την ταχύτερη δυνατή υιοθέτηση της παρούσας απόφασης, αποδέχονται την υιοθέτησή της στη γαλλική γλώσσα.
            
         II.   ΠΕΡΙΓΡΑΦΗ ΤΟΥ ΔΙΚΑΙΟΥΧΟΥ
   
   
               (23)
            
            
               Η Dexia είναι ένας όμιλος χρηματοπιστωτικών επιχειρήσεων με δραστηριότητες στον τραπεζικό και τον ασφαλιστικό τομέα. Η μητρική εταιρεία, Dexia SA, είναι ανώνυμη εταιρεία βελγικού δικαίου εισηγμένη στα χρηματιστήρια Euronext Παρισιού και Euronext Βρυξελλών. Στις 31 Δεκεμβρίου 2008, η χρηματιστηριακή της κεφαλαιοποίηση ανερχόταν σε 5,64 δισεκατ. ευρώ. Η Dexia δημιουργήθηκε το 1996 με τη συγχώνευση της Crédit Local de France και της Crédit Communal de Belgique και ειδικεύεται στη δανειοδότηση αρχών τοπικής αυτοδιοίκησης, ενώ διαθέτει επίσης 5,5 εκατ. ιδιώτες πελάτες, κυρίως στο Βέλγιο και την Τουρκία, μέσω της τοπικής θυγατρικής της, DenizBank.
            
         
               (24)
            
            
               Μετά την αύξηση κεφαλαίου που πραγματοποιήθηκε στις 3 Οκτωβρίου 2008, τα μερίδια των κύριων μετόχων της Dexia SA αναλύονται ως εξής:
               
                           Όνομα επενδυτή
                        
                        
                           Ποσοστό πριν από την πράξη
                        
                        
                           Ποσό εγγραφής (σε εκατ. ευρώ)
                        
                        
                           Ποσοστό στις 31 Δεκεμβρίου 2008
                        
                     
                           Βελγική Ομοσπονδιακή κυβέρνηση
                        
                        
                           —
                        
                        
                           1 000
                        
                        
                           5,73
                        
                     
                           Περιφέρεια της Φλάνδρας
                        
                        
                           —
                        
                        
                           500
                        
                        
                           2,87
                        
                     
                           Περιφέρεια της Βαλλονίας
                        
                        
                           —
                        
                        
                           350
                        
                        
                           2,01
                        
                     
                           Περιφέρεια των Βρυξελλών-Πρωτευούσης
                        
                        
                           —
                        
                        
                           150
                        
                        
                           0,86
                        
                     
                           Holding Communal SA
                        
                        
                           17
                        
                        
                           500
                        
                        
                           14,34
                        
                     
                           Arcofin SCRL
                        
                        
                           18,08
                        
                        
                           350
                        
                        
                           13,92
                        
                     
                           Ethias
                        
                        
                           6,37
                        
                        
                           150
                        
                        
                           5,04
                        
                     
                           Γαλλική κυβέρνηση
                        
                        
                           —
                        
                        
                           1 000
                        
                        
                           5,73
                        
                     
                           CDC
                        
                        
                           11,89
                        
                        
                           1 710
                        
                        
                           17,61
                        
                     
                           CNP Assurances
                        
                        
                           2
                        
                        
                           288
                        
                        
                           2,97
                        
                     
                           Μισθωτοί
                        
                        
                           3,92
                        
                        
                            
                        
                        
                           2,57
                        
                     
                           Free float
                        
                        
                           40,74
                        
                        
                           —
                        
                        
                           26,86
                        
                     
         
               (25)
            
            
               Η Dexia είναι οργανωμένη γύρω από μια μητρική εταιρεία holding (Dexia SA) και τρεις επιχειρησιακές οντότητες που βρίσκονται στη Γαλλία (Dexia Crédit Local, εφεξής «DCL»), στο Βέλγιο (εφεξής «DBB») και στο Λουξεμβούργο (Dexia Banque Internationale à Luxembourg, εφεξής «Dexia BIL»). Ενώ στις 31 Δεκεμβρίου 2008, ο συνολικός ισολογισμός του ομίλου ανερχόταν στα 651 δισεκατ. ευρώ, ο ισολογισμός των τριών επιχειρησιακών οντοτήτων ήταν:
               
                           —
                        
                        
                           414 δισεκατ. ευρώ για τη DCL,
                        
                     
                           —
                        
                        
                           263 δισεκατ. ευρώ για τη DΒΒ,
                        
                     
                           —
                        
                        
                           67 δισεκατ. ευρώ για την Dexia BIL.
                        
                     
         
               (26)
            
            
               Από τη δημιουργία της, η δραστηριότητα της Dexia χωρίζεται σε τέσσερις κύριους τομείς:
               
                           —
                        
                        
                           τις χρηματοπιστωτικές υπηρεσίες του δημόσιου και ημιδημόσιου τομέα (εφεξής «Public and Wholesale Banking» ή PWB): αυτός ο τομέας δραστηριότητας αφορά τη χορήγηση δανείων προς αρχές τοπικής αυτοδιοίκησης, τη χρηματοδότηση έργων, τις δραστηριότητες πιστωτικής ενίσχυσης της θυγατρικής FSA της DCL, η οποία πωλήθηκε στην Assured Guaranty τον Ιούλιο του 2009, καθώς και την κατοχή και ενεργή διαχείριση χαρτοφυλακίου ομολόγων και χρεογράφων καλυπτόμενων από στοιχεία ενεργητικού (εφεξής «asset-backed securities» ή «ABS»). Μεγάλο μέρος αυτών των δραστηριοτήτων έχουν αναλάβει η DCL και οι διεθνείς θυγατρικές της, εξαιρουμένης της δραστηριότητας PWB στο Βέλγιο, που εμπίπτει στη δικαιοδοσία της DΒΒ,
                        
                     
                           —
                        
                        
                           τις χρηματοπιστωτικές υπηρεσίες ιδιωτών πελατών (εφεξής «Retail and Commercial Banking» ή «RCB»): αυτός ο τομέας αφορά την προσέλκυση καταθέσεων και δάνεια προς ιδιώτες πελάτες και επιχειρήσεις στο Βέλγιο, την Τουρκία, τη Σλοβακία και το Λουξεμβούργο, καθώς και την ιδιωτική τράπεζα στο Λουξεμβούργο και το Βέλγιο. Αρμόδιες για αυτές τις δραστηριότητες είναι από κοινού η DBB και η Dexia BIL, ενώ σε ό,τι αφορά τις δραστηριότητες στην Τουρκία, αρμόδια είναι η DenizBank, άμεσα θυγατρική της Dexia SΑ,
                        
                     
                           —
                        
                        
                           τις ταμειακές δραστηριότητες και τις χρηματοπιστωτικές αγορές (εφεξής «Treasury, Funding and Markets» ή «TFM») που καλύπτουν το σύνολο των ταμειακών δραστηριοτήτων, τη διαχείριση ενεργητικού-παθητικού (εφεξής «asset-liability management» ή «ALM») και τη διαπραγμάτευση για λογαριασμό της Dexia,
                        
                     
                           —
                        
                        
                           τις άλλες δραστηριότητες που καλύπτουν τη διαχείριση στοιχείων ενεργητικού (συγκεντρωμένες υπό το Dexia asset management, εφεξής «Dexia AM»), τις υπηρεσίες προς τους επενδυτές (προσφέρονται από την κοινή θυγατρική της Dexia και της Βασιλικής Τράπεζας του Καναδά, της RBC Dexia Investor Services, εφεξής «RBC Dexia IS») και τις ασφαλιστικές δραστηριότητες του ομίλου, που ασκούνται στο Βέλγιο, τη Γαλλία (Dexia Epargne Pension, εφεξής «DEP»), την Τουρκία και την Ιρλανδία.
                        
                     
         
               (27)
            
            
               Από τη δημιουργία της Dexia έως την κρίση του φθινοπώρου του 2008, η δραστηριότητα της εταιρείας διακρινόταν από αυτή άλλων ευρωπαϊκών εμπορικών τραπεζών με βάση τα ακόλουθα χαρακτηριστικά:
               
                           —
                        
                        
                           πυρήνα πελατών, τις αρχές της τοπικής αυτοδιοίκησης, που χαρακτηρίζεται από χαμηλό περιθώριο κέρδους επί των πιστώσεων και σχετικά μεγάλη προθεσμία εξόφλησης των οφειλόμενων ποσών,
                        
                     
                           —
                        
                        
                           πλειοψηφικό μερίδιο βραχυπρόθεσμων χρηματοδοτήσεων που ελήφθησαν στη διατραπεζική και νομισματική αγορά όσον αφορά τα μακροπρόθεσμα στοιχεία ενεργητικού (δάνεια προς αρχές της τοπικής αυτοδιοίκησης, χρηματοδοτήσεις έργων και χαρτοφυλάκιο ομολόγων),
                        
                     
                           —
                        
                        
                           σημαντική εξάρτηση της χρηματοδότησής της από πηγές λιγότερο σταθερές, όπως η διατραπεζική αγορά ή η συγκέντρωση κεφαλαίων από θεσμικούς επενδυτές,
                        
                     
                           —
                        
                        
                           έρευνα για τα περιθώρια εκτός των παραδοσιακών δραστηριοτήτων του ομίλου (χρηματοδότηση αρχών τοπικής αυτοδιοίκησης, επιχειρήσεων και ιδιωτών), κυρίως μέσω:
                           
                                       i)
                                    
                                    
                                       δραστηριοτήτων πιστωτικής ενίσχυσης μέσω της θυγατρικής της εταιρείας ασφάλισης ομολόγων (monoline), FSΑ·
                                    
                                 
                                       ii)
                                    
                                    
                                       διαπραγματεύσεων για ίδιους σκοπούς·
                                    
                                 
                                       iii)
                                    
                                    
                                       επενδύσεων για ίδιους σκοπούς σε χαρτοφυλάκιο που αποτελείται κατά κύριο λόγο από ομόλογα, η εκτιμώμενη αξία των οποίων στις 31 Δεκεμβρίου 2008 ανερχόταν σε 233 δισεκατ. ευρώ (δηλαδή 36 % του συνόλου του προϋπολογισμού της Dexia τη συγκεκριμένη ημερομηνία)·
                                    
                                 
                                       iv)
                                    
                                    
                                       πωλήσεων παράγωγων και δομημένων προϊόντων.
                                    
                                 
                     
         
               (28)
            
            
               Λόγω αυτών των χαρακτηριστικών, το προφίλ αναχρηματοδότησης του ομίλου διαθέτει ορισμένες ιδιαιτερότητες, καθώς ένα σημαντικό τμήμα του ομίλου (κυρίως η DCL) απαιτεί διαρθρωτική χρηματοδότηση και καλύπτει αυτή την ανάγκη κυρίως με χρηματοδοτήσεις από άλλα τμήματα του ομίλου (κυρίως τη DBB και την Dexia BIL) και από τις νομισματικές αγορές, τις αγορές ομολόγων και ενυπόθηκων ομολόγων.
            
         
               (29)
            
            
               Έτσι, όταν τον Σεπτέμβριο του 2008, ύστερα από την πτώχευση της τράπεζας Lehman Brothers, η διατραπεζική αγορά και η αγορά ενυπόθηκων ομολόγων κατέρρευσαν, η Dexia βρέθηκε στη δύσκολη θέση να χρειάζεται δυναμική βραχυπρόθεσμη χρηματοδότηση για να καλύψει τα [200-300] (7) δισεκατ. ευρώ ([31-46] % του συνόλου του ισολογισμού του ομίλου, στις 31 Δεκεμβρίου 2008). Η κατάσταση της τράπεζας επιδεινώθηκε τον Σεπτέμβριο και τον Οκτώβριο του 2008 λόγω της σημαντικής έκθεσής της σε τραπεζικούς και κρατικούς αντισυμβαλλόμενους οργανισμούς που αντιμετώπιζαν δυσκολίες (αμερικανικές, ιρλανδικές και ισλανδικές τράπεζες), λόγω της υποτίμησης των στοιχείων ενεργητικού που είχε στην άμεση κατοχή της η Dexia ή ενισχύθηκαν από τη θυγατρική της FSA και λόγω της πτώσης των τιμών των μετοχών που κατείχε ο όμιλος. Στις 30 Σεπτεμβρίου 2009, το σύνολο των ζημιών και των υποτιμήσεων των στοιχείων του ενεργητικού που καταγράφηκαν από τον όμιλο ανερχόταν στα 6,5 δισεκατ. ευρώ (εκ των οποίων 5,9 δισεκατ. ευρώ στις 31 Δεκεμβρίου 2008).
            
         
               (30)
            
            
               Για περισσότερες λεπτομέρειες σχετικά με τα γεγονότα από τα οποία προέρχονται οι δυσκολίες της Dexia, η Επιτροπή παραπέμπει στις αποφάσεις της 19ης Νοεμβρίου 2008, της 13ης Μαρτίου 2009 και της 30ής Οκτωβρίου 2009.
            
         
               (31)
            
            
               Στην προσπάθειά της να αντιμετωπίσει αυτές τις δυσκολίες, η νέα διοίκηση του ομίλου που διορίστηκε στις 7 Οκτωβρίου 2008, εφάρμοσε ένα σχέδιο αναδιάρθρωσης με στόχο την εκ νέου συγκέντρωση της δραστηριότητας του ομίλου στη βασική επιχειρηματική του δραστηριότητα (δηλαδή, στις δραστηριότητες PWB και RCB) καθώς και στον περιορισμό του προφίλ ρίσκου και της ανάγκης βραχυπρόθεσμης χρηματοδότησης. Αυτό το σχέδιο αναδιάρθρωσης μεταφράζεται στα ακόλουθα βασικά μέτρα:
               
                           —
                        
                        
                           πώληση των δραστηριοτήτων πιστωτικής ενίσχυσης της FSA στην Assured Guarantee, ενώ το χαρτοφυλάκιο επενδύσεων της FSA («Financial Products») παραμένει στους κόλπους της Dexia (8),
                        
                     
                           —
                        
                        
                           μείωση του όγκου των διεθνών δραστηριοτήτων της PWB (δηλαδή δραστηριότητες PWB της DCL εκτός Γαλλίας, Ιταλίας και Ισπανίας),
                        
                     
                           —
                        
                        
                           εκτεταμένη διαχείριση σημαντικού μέρους του χαρτοφυλακίου ομολόγων (158 δισεκατ. ευρώ, στις 31 Δεκεμβρίου 2008),
                        
                     
                           —
                        
                        
                           οριστική παύση του συνόλου των δραστηριοτήτων διαπραγμάτευσης του TFM για ίδιο λογαριασμό και συγχώνευση των δραστηριοτήτων διαχείρισης ALM καθώς και των ταμειακών δραστηριοτήτων σε έναν νέο τομέα «Group Center»,
                        
                     
                           —
                        
                        
                           πρόγραμμα μείωσης των δαπανών.
                        
                     
         
               (32)
            
            
               Κατόπιν της υλοποίησης του σχεδίου αναδιάρθρωσης, στις αρχές του 2009, η κατάσταση της Dexia βελτιώθηκε, με αποτέλεσμα κατά τα τρία πρώτα τρίμηνα του 2009 να καταγράφει θετικά καθαρά αποτελέσματα ύψους 808 εκατ. ευρώ.
            
         III.   ΠΕΡΙΓΡΑΦΗ ΤΩΝ ΜΕΤΡΩΝ ΕΝΙΣΧΥΣΗΣ
   
   3.1.   ΑΥΞΗΣΗ ΚΕΦΑΛΑΙΟΥ
   
   
               (33)
            
            
               Η Επιτροπή παραπέμπει στην απόφασή της της 19ης Νοεμβρίου 2008. Η αύξηση κεφαλαίου κατά 6 δισεκατ. ευρώ από τους Βέλγους και τους Γάλλους μετόχους, η οποία συνίσταται στην ασφάλιση κοινών μετοχών της Dexia SA, οριστικοποιήθηκε στις 3 Οκτωβρίου 2008. Η προεγγραφή για αυτή την αύξηση κεφαλαίου κατανέμεται ως εξής:
               
                           α)
                        
                        
                           Βέλγιο:
                           
                                       —
                                    
                                    
                                       το βελγικό κράτος επένδυσε 1 δισεκατ. ευρώ στην Dexia SΑ,
                                    
                                 
                                       —
                                    
                                    
                                       η Περιφέρεια της Φλάνδρας επένδυσε 500 εκατ. ευρώ στην Dexia SΑ,
                                    
                                 
                                       —
                                    
                                    
                                       η Περιφέρεια της Βαλλονίας επένδυσε 350 εκατ. ευρώ στην Dexia SΑ,
                                    
                                 
                                       —
                                    
                                    
                                       η Περιφέρεια Βρυξελλών-Πρωτευούσης επένδυσε 150 εκατ. ευρώ στην Dexia SΑ,
                                    
                                 
                                       —
                                    
                                    
                                       η Holding Communal SA επένδυσε 500 εκατ. ευρώ στην Dexia SΑ,
                                    
                                 
                                       —
                                    
                                    
                                       η Arcofin SCRL επένδυσε 350 εκατ. ευρώ στην Dexia SΑ,
                                    
                                 
                                       —
                                    
                                    
                                       η Ethias επένδυσε 150 εκατ. ευρώ στην Dexia SΑ.
                                    
                                 
                     
                           β)
                        
                        
                           Γαλλία:
                           
                                       —
                                    
                                    
                                       το γαλλικό κράτος επένδυσε 1 δισεκατ. ευρώ στην Dexia SA. Τη διαχείριση της συμμετοχής για το γαλλικό κράτος θα αναλάβει ο οργανισμός APE (Agence des participations de l’État),
                                    
                                 
                                       —
                                    
                                    
                                       το Ταμείο Παρακαταθηκών και Δανείων (CDC) επένδυσε 1,71 δισεκατ. ευρώ στην Dexia SA,
                                    
                                 
                                       —
                                    
                                    
                                       η CNP Assurances επένδυσε 288 εκατ. ευρώ στην Dexia SA.
                                    
                                 
                     
         
               (34)
            
            
               Όσον αφορά το κράτος του Λουξεμβούργου, τον Σεπτέμβριο του 2008, δεσμεύτηκε να επενδύσει 376 εκατ. ευρώ στην Dexia BIL υπό τη μορφή ομολόγων μετατρέψιμων σε μετοχές διάρκειας τριών ετών, με ετήσιο επιτόκιο 10 % και μετατροπή σε κοινές μετοχές ανάλογα με τις συνθήκες. Στο σχέδιο αναδιάρθρωσης που κοινοποιήθηκε τον Φεβρουάριο του 2010, η Dexia δήλωσε ότι αποσύρεται οριστικά, από την ημερομηνία λήψης της παρούσας απόφασης, από τα δικαιώματα των ομολόγων μετατρέψιμων σε μετοχές της Dexia BIL.
            
         3.2.   ΕΓΓΥΗΣΗ ΕΠΙ ΤΩΝ ΟΜΟΛΟΓΩΝ ΠΑΘΗΤΙΚΟΥ
   
   
               (35)
            
            
               Η εγγύηση επί των ομολόγων παθητικού της Dexia που χορηγήθηκε στις 9 Οκτωβρίου 2008 από τα ενδιαφερόμενα κράτη μέλη έχει αποτελέσει ήδη αντικείμενο της απόφασης της 19ης Νοεμβρίου 2008. Με τη σύμβαση εγγύησης, τα τρία ενδιαφερόμενα κράτη μέλη δεσμεύτηκαν από κοινού να εγγυηθούν, από τις 9 Οκτωβρίου 2008 και έως τις 31 Οκτωβρίου 2009, τις νέες διατραπεζικές και θεσμικές χρηματοδοτήσεις καθώς και τις νέες χρηματοδοτήσεις ομολόγων, μέγιστης διάρκειας τριών ετών προς τις Dexia SA, Dexia BIL, DCL και DBB. Η εγγύηση αφορούσε αρχικά ένα μέγιστο ποσό ομολόγων παθητικού ύψους 150 δισεκατ. ευρώ και κατανέμεται κατά 60,5 % για το Βέλγιο, 36,5 % για τη Γαλλία και 3 % για το Λουξεμβούργο.
            
         
               (36)
            
            
               Με την προαναφερθείσα απόφαση της 19ης Νοεμβρίου 2008, η Επιτροπή ενέκρινε την εγγύηση, ως έκτακτο μέτρο διάσωσης, για διάστημα έξι μηνών από τη χορήγησή της. Σύμφωνα με αυτήν την απόφαση και εφόσον υποβλήθηκε σχέδιο αναδιάρθρωσης του δικαιούχου με βάση τις δεσμεύσεις των τριών ενδιαφερόμενων κρατών μελών, αυτή η περίοδος παρατάθηκε αυτόματα έως ότου η Επιτροπή υιοθετήσει την απόφασή της σχετικά με το εν λόγω σχέδιο αναδιάρθρωσης.
            
         
               (37)
            
            
               Σε κάθε περίπτωση, δεδομένου ότι η σύμβαση εγγύησης μεταξύ της Dexia και των ενδιαφερόμενων κρατών μελών λήγει στις 31 Οκτωβρίου 2009, τα ενδιαφερόμενα κράτη μέλη στις 27 Οκτωβρίου 2009 κοινοποίησαν στην Επιτροπή την παράταση της σύμβασης εγγύησης έως τις 28 Φεβρουαρίου 2010, με ορισμένες προσαρμογές.
            
         
               (38)
            
            
               Αναφορικά με την αρχική εγγύηση που έχει συμφωνηθεί μεταξύ των ενδιαφερόμενων κρατών μελών και της Dexia στις 9 Οκτωβρίου 2008, οι όροι της εγγύησης τροποποιήθηκαν ως εξής:
               
                           α)
                        
                        
                           το μέγιστο ποσό των εγγυημένων ομολόγων της Dexia από τα ενδιαφερόμενα κράτη μέλη μειώθηκε από 150 δισεκατ. ευρώ στα 100 δισεκατ. ευρώ · με προσθήκη στη σύμβαση, η Dexia δεσμεύεται να καταβάλει κάθε δυνατή προσπάθεια, προκειμένου από 1ης Νοεμβρίου 2009 η καθολική δέσμευση των ενδιαφερόμενων κρατών μελών βάσει της εγγύησης να μην υπερβαίνει τα 80 δισεκατ. ευρώ·
                        
                     
                           β)
                        
                        
                           η μέγιστη διάρκεια των ομολόγων που καλύπτονται από την εγγύηση μετατέθηκε από τις 31 Οκτωβρίου 2011 στις 31 Οκτωβρίου 2014 (9)·
                        
                     
                           γ)
                        
                        
                           από τις 16 Οκτωβρίου 2009, η εγγύηση δεν καλύπτει το σύνολο των συμβάσεων με διάρκεια μικρότερη του ενός μήνα, καθώς και τις καταθέσεις όψεως, εξομοιούμενες με συμβάσεις διάρκειας μικρότερης του ενός μήνα στο πλαίσιο του μηχανισμού εγγύησης.
                        
                     
         
               (39)
            
            
               Το σύνολο των λοιπών όρων της αρχικής εγγύησης που συμφωνήθηκε στις 9 Οκτωβρίου 2008 παραμένει αμετάβλητο, ιδίως οι όροι αξίας παραμένουν ως ακολούθως:
               
                           α)
                        
                        
                           Η αξία της εγγύησης αποτελείται από μια προμήθεια που η Dexia θα πρέπει να καταβάλλει μηνιαίως επί των οφειλόμενων ποσών pro rata temporis, ίση με 50 μονάδες βάσης σε ετήσια βάση για όλα τα εγγυημένα ομόλογα διάρκειας έως και δώδεκα μηνών ή απροσδιόριστης διάρκειας·
                        
                     
                           β)
                        
                        
                           Για όλα τα εγγυημένα ομόλογα διάρκειας μεγαλύτερης του ενός έτους, η αξία της εγγύησης ισούται με 50 μονάδες βάσης σε ετήσια βάση, συν την πιο χαμηλή από τις δύο ακόλουθες τιμές, που εφαρμόζεται σε κάθε εγγυημένο ομόλογο: είτε τον μέσο όρο των CDS spreads πενταετούς διάρκειας της Dexia υπολογιζόμενα για το διάστημα από την 1η Ιανουαρίου 2007 έως την 31η Αυγούστου 2008 (υπό την προϋπόθεση ότι αυτά τα spreads είναι αντιπροσωπευτικά), είτε τον μέσο όρο των CDS spreads πενταετούς διάρκειας του συνόλου των πιστωτικών ιδρυμάτων με μακροπρόθεσμη πιστοληπτική ικανότητα ίση με αυτήν της Dexia, υπολογιζόμενη την ίδια περίοδο.
                        
                     
         
               (40)
            
            
               Σε κάθε περίπτωση, η προμήθεια υπολογίζεται επί του μέσου οφειλόμενου ποσού των εγγυημένων ομολόγων με την εν λόγω διάρκεια και με την εγγύηση της τελευταίας μηνιαίας περιόδου.
            
         
               (41)
            
            
               Στις 27 Μαΐου 2009, το μέγιστο ποσό των ομολόγων παθητικού της Dexia που καλύπτονται από την εγγύηση ανήλθε στα 95,9 δισεκατ. ευρώ (10). Το διάγραμμα 1 απεικονίζει την εξέλιξη του ποσού των ομολόγων της Dexia που καλύπτεται από την εγγύηση στο διάστημα μεταξύ 9 Οκτωβρίου 2008 και 11 Φεβρουαρίου 2010.
               
                  Διάγραμμα 1
               
               
                  Εξέλιξη του ποσού των ομολόγων της Dexia που καλύπτεται από την εγγύηση
               
               
                  
            
         
               (42)
            
            
               Στην απόφαση της 30ής Οκτωβρίου 2009, η Επιτροπή δεν έφερε αντιρρήσεις στην παράταση της εγγύησης των ενδιαφερόμενων κρατών μελών υπέρ της Dexia έως τις 28 Φεβρουαρίου 2010, στο βαθμό που η εγγύηση αποτελεί έκτακτο μέτρο διάσωσης συμβατό με την εσωτερική αγορά, βάσει του άρθρου 107 παράγραφος 3 στοιχείο β) της ΣΛΕΕ.
            
         3.3.   ΠΡΑΞΗ LA
   
   
               (43)
            
            
               Η πράξη LA που παρέχεται από τη BNB σε συνεργασία με την Τράπεζα της Γαλλίας εξετάστηκε ήδη στην απόφαση της Επιτροπής της 19ης Νοεμβρίου 2008. […]
            
         
               (44)
            
            
               Βάσει του νόμου της 15ης Οκτωβρίου 2008 (11) για τα μέτρα που στοχεύουν στην προώθηση της οικονομικής σταθερότητας και αφορούν συγκεκριμένα κρατική εγγύηση επί των χορηγηθεισών πιστώσεων και άλλες πράξεις που πραγματοποιούνται στο πλαίσιο της οικονομικής σταθερότητας, οι πιστώσεις που χορηγούνται από την BNB στην Dexia δίνονται αυτόματα και με αναδρομική ισχύ της εγγύησης του βελγικού κράτους. Η συγκεκριμένη εγγύηση δεν αφορά το μερίδιο της πράξης ενίσχυσης της ρευστότητας που χορηγείται για λογαριασμό της Τράπεζας της Γαλλίας.
            
         
               (45)
            
            
               Σύμφωνα με τις πληροφορίες που διαβιβάστηκαν από τη BNB στην Επιτροπή, η πράξη ενίσχυσης της ρευστότητας εγκρίθηκε από το διοικητικό συμβούλιο της Ευρωπαϊκής Κεντρικής Τράπεζας (εφεξής «ΕΚΤ») μέχρι το μέγιστο ποσό των […] δισεκατ. ευρώ. Αυτή η διευκόλυνση χρησιμοποιήθηκε από την Dexia κυρίως μεταξύ Οκτωβρίου και Νοεμβρίου 2008.
            
         
               (46)
            
            
               Με την προαναφερόμενη απόφαση της 19ης Νοεμβρίου 2008, η Επιτροπή επέτρεψε την πράξη ενίσχυσης της ρευστότητας, ως έκτακτο μέτρο διάσωσης, για διάστημα έξι μηνών από την εφαρμογή της. Ωστόσο, στη γνωστοποίηση του σχεδίου αναδιάρθρωσης της Dexia που απέστειλε η βελγική κυβέρνηση στην Επιτροπή, στις 17 Φεβρουαρίου 2009, ζήτησε επίσης, προληπτικά, παράταση της δυνατότητας προσφυγής της Dexia στην BNB για πράξεις ενίσχυσης ρευστότητας, έως τις 31 Οκτωβρίου 2009, δεδομένου ότι υπήρχε το ενδεχόμενο η Επιτροπή να θεωρήσει ότι το μέτρο εμπεριέχει στοιχεία κρατικής ενίσχυσης.
            
         3.4.   ΤΟ ΜΕΤΡΟ FSA
   
   
               (47)
            
            
               Το μέτρο FSA αποτελεί αντικείμενο της απόφασης της Επιτροπής της 13ης Μαρτίου 2009. Δυνάμει αυτού του μέτρου, οι κυβερνήσεις του Βελγίου και της Γαλλίας συμφωνούν στη χορήγηση της εγγύησής τους προκειμένου να μπορέσει η Dexia να εκπληρώσει σύμβαση δικαιώματος προαίρεσης (εφεξής «δικαίωμα προαίρεσης») με το οποίο η FSA Asset Management (εφεξής «FSAM»), πρώην θυγατρική της FSA που δεν παραχωρήθηκε στην Assured Guaranty, θα έχει δικαίωμα διάθεσης στοιχείων ενεργητικού που περιλαμβάνονται στο χαρτοφυλάκιο FSAM στην Dexia SA ή/και στη DCL σε περίπτωση που επέλθουν συγκεκριμένα γεγονότα (βλέπε αιτιολογικές σκέψεις (50) έως (59)).
            
         3.4.1.   ΙΣΤΟΡΙΚΟ
   
               (48)
            
            
               Υπενθυμίζεται ότι οι δραστηριότητες χρηματοπιστωτικών προϊόντων (Financial Products — εφεξής «FP») είχαν εξαιρεθεί από τις δραστηριότητες της FSA που μεταβιβάστηκαν στην Assured Guaranty. Το χαρτοφυλάκιο FP αποτελείται ουσιωδώς από i) την προσέλκυση καταθέσεων τρίτων προς τους οποίους η FSA δεσμεύεται να καταβάλει τις καταθέσεις σε καθορισμένο επίπεδο, δυνάμει συμβάσεων εγγυημένων καταθέσεων (εφεξής «Guaranteed Investment Contracts» ή «GIC») και από ii) την επανεπένδυση αυτών των καταθέσεων σε τίτλους με απόδοση υψηλότερη από το κόστος των εγγυημένων καταθέσεων GIC, δημιουργώντας, καταρχήν, θετικό περιθώριο καθαρού επιτοκίου. Τεχνικά, οι συμβάσεις GIC συνάπτονται από τις θυγατρικές της FSA (εφεξής «εταιρείες GIC»), που με τη σειρά τους δανείζουν το προϊόν αυτών των καταθέσεων σε άλλη εταιρεία του ομίλου, την FSAM, η οποία δημιουργεί και διαχειρίζεται το χαρτοφυλάκιο στοιχείων ενεργητικού που προορίζεται για τη στήριξη του παθητικού και των υποχρεώσεων αποπληρωμής των αντισυμβαλλομένων στις GIC. Η FSAM και οι εταιρείες GIC που συμμετέχουν στη δραστηριότητα FP, εξαιρέθηκαν επίσης από το φάσμα των δραστηριοτήτων που μεταβιβάστηκαν στην Assured Guaranty και παρέμειναν στο φάσμα δραστηριοτήτων της Dexia.
            
         
               (49)
            
            
               Το χαρτοφυλάκιο στοιχείων ενεργητικού της FSAM περιλαμβάνει κατά βάση τίτλους που συνδέονται με τον αμερικανικό κλάδο ακινήτων, η αγοραία τιμή του οποίου ή/και οι αξιολογήσεις έχουν μειωθεί σημαντικά λόγω της κρίσης των ενυπόθηκων στεγαστικών δανείων και της χρηματοπιστωτικής κρίσης. Καθόσον η FSA είναι εγγυήτρια των στοιχείων ενεργητικού και παθητικού της δραστηριότητας FP, η εξαίρεση αυτής της τελευταίας δραστηριότητας από το φάσμα των δραστηριοτήτων που εκχωρήθηκαν συνεπάγεται υποχρεωτικά ότι η Dexia αποτελεί εγγυήτρια των δραστηριοτήτων FP, οπότε δεν χρειάζεται να στραφεί στις εγγυήσεις που παρέχει η FSA. Δεδομένης της δύσκολης δημοσιονομικής κατάστασης της Dexia και του μεγέθους των ποσών που θα μπορούσαν θεωρητικά να ενταχθούν στο πλαίσιο των GIC, ήταν απαραίτητο, από την πλευρά του αγοραστή της FSA, Assured Guaranty, η Dexia να λάβει αντεγγύηση από τα κράτη του Βελγίου και της Γαλλίας.
            
         3.4.2.   ΟΥΣΙΩΔΗ ΣΤΟΙΧΕΙΑ
   
               (50)
            
            
               Το δικαίωμα πώλησης είναι μια σύμβαση βάσει της οποίας η FSAM έχει το δικαίωμα να πουλήσει στην Dexia SA ή/και στη DCL ορισμένα στοιχεία ενεργητικού που περιλαμβάνονταν στο χαρτοφυλάκιο της FSAM στις 30 Σεπτεμβρίου 2008 (συνολικού ύψους 16,98 δισεκατ. USD υπολειμματική αξία) σε περίπτωση που επέλθουν συγκεκριμένα γεγονότα, όπως αυτά που αναφέρονται παρακάτω:
               
                           —
                        
                        
                           σε περίπτωση αδυναμίας πληρωμής, δηλαδή, σε περίπτωση που το οφειλόμενο κεφάλαιο ή οι οφειλόμενοι τόκοι επί ενεργητικού του χαρτοφυλακίου δεν έχουν καταβληθεί κατά την ημερομηνία λήξης: σε αυτήν την περίπτωση, το δικαίωμα πώλησης αφορά τα εν λόγω στοιχεία του ενεργητικού, τα οποία πωλούνται στην Dexia στην υπολειμματική τους αξία, προσαυξημένη με τους οφειλόμενους τόκους,
                        
                     
                           —
                        
                        
                           σε περίπτωση αφερεγγυότητας της Dexia, όπου το δικαίωμα πώλησης αφορά το σύνολο των στοιχείων ενεργητικού του χαρτοφυλακίου FSAM που καλύπτονται από το δικαίωμα πώλησης ή τον αριθμό των στοιχείων του ενεργητικού η υπολειμματική αξία των οποίων είναι ίση με τη συνολική αξία των στοιχείων του παθητικού βάσει των GIC, εάν το δεύτερο ποσό είναι μικρότερο του πρώτου. Τα εν λόγω στοιχεία ενεργητικού μεταβιβάζονται στην υπολειμματική τους αξία, προσαυξημένη με τους οφειλόμενους τόκους,
                        
                     
                           —
                        
                        
                           σε περίπτωση προβλημάτων ρευστότητας, δηλαδή, εάν η Dexia δεν μπορεί να καλύψει τις υποχρεώσεις της βάσει των συμβάσεων περί ρευστότητας που έχει συνάψει ή πρόκειται να συνάψει για τη FSAM: σε αυτές τις περιπτώσεις, το δικαίωμα πώλησης αφορά έναν αριθμό στοιχείων ενεργητικού, η υπολειμματική αξία των οποίων είναι ίση με το ποσό του ελλείμματος της ρευστότητας και τα οποία πωλούνται στην Dexia στην υπολειμματική αξία τους, προσαυξημένη με τους οφειλόμενους τόκους,
                        
                     
                           —
                        
                        
                           σε περίπτωση απουσίας εγγύησης, δηλαδή, σε περίπτωση που η Dexia δεν παρέχει στην FSAM εγγύηση στο ύψος της διαφοράς της αξίας των στοιχείων του παθητικού βάσει των GIC και της αγοραίας τιμής των στοιχείων ενεργητικού της FSAM, αφού αφαιρεθεί το αρχικό περιθώριο ασφάλειας (haircut) αυτών των στοιχείων ενεργητικού: σε αυτήν την περίπτωση, το δικαίωμα πώλησης αφορά έναν αριθμό στοιχείων ενεργητικού, η υπολειμματική αξία των οποίων είναι ίση με το ποσό του ελλείμματος της εγγύησης και τα οποία πωλούνται στην Dexia στην υπολειμματική αξία τους, προσαυξημένη με τους οφειλόμενους τόκους.
                        
                     
         
               (51)
            
            
               Στο πλαίσιο της σύμβασης εγγύησης των κρατών, το Βέλγιο (62,4 %) και η Γαλλία (37,6 %) δεσμεύονται να εγγυηθούν, από κοινού, αλλά όχι εις ολόκληρον, τις υποχρεώσεις της Dexia βάσει της προαναφερθείσας σύμβασης δικαιώματος πώλησης, ωστόσο αφού αφαιρεθούν τα εξαιρεθέντα στοιχεία ενεργητικού (εφεξής «τα εξαιρεθέντα στοιχεία ενεργητικού») έναντι περίπου 4,5 δισεκατ. USD, ώστε η αξία των στοιχείων του ενεργητικού που περιλαμβάνονται στο χαρτοφυλάκιο που καλύπτεται από το εγγυημένο δικαίωμα πώλησης (εφεξής «τα καλυπτόμενα στοιχεία ενεργητικού») να ανέρχεται στα 12,48 δισεκατ. USD. Η εγγύηση των κρατών είναι αυτόνομη, σε πρώτη ζήτηση, αμετάκλητη και ανεπιφύλακτη. Η εγγύηση δεν υπερβαίνει το συνολικό ποσό των 16,98 δισεκατ. USD (περιέχει κατ’ ανώτατο όριο ποσό υπολειμματικής αξίας 12,48 δισεκατ. USD και τόκους 4,5 δισεκατ. USD), το οποίο θα μειωθεί σταδιακά κατά την απόσβεση του χαρτοφυλακίου.
            
         
               (52)
            
            
               Σε περίπτωση που επέλθουν συγκεκριμένα γεγονότα, η FSAM, μέσω του εκπροσώπου της, θα ζητήσει καταρχάς από την Dexia να εκπληρώσει τις υποχρεώσεις της στο πλαίσιο της σύμβασης δικαιώματος πώλησης και, στη συνέχεια, θα ζητήσει από τα κράτη να κάνουν το ίδιο εντός των καθορισμένων προθεσμιών, σε περίπτωση αδυναμίας ή πτώχευσης της Dexia.
            
         
               (53)
            
            
               Τα κράτη θα αποπληρωθούν από την Dexia για την εκδήλωση ενδιαφέροντος με βάση την εγγύηση i) σε μετρητά εφόσον το συνολικό ποσό πληρωμής παραμένει μικρότερο ή ίσο με την πρώτη δόση ύψους 4,5 δισεκατ. USD και ii) σε μετοχές, ή κατά περίπτωση σε κερδοφόρα μερίδια, σε περίπτωση υπέρβασης του εν λόγω ποσού. Ωστόσο, ακόμη κι εάν τα εξαιρεθέντα στοιχεία ενεργητικού που αναφέρθηκαν παραπάνω δεν καλυφθούν από την εγγύηση των κρατών, οι προσκλήσεις που πραγματοποιούνται για τα εξαιρεθέντα στοιχεία ενεργητικού θα εγγραφούν στο ποσό της πρώτης δόσης των 4,5 δισεκατ. USD, για την οποία τα κράτη λαμβάνουν απευθείας μετρητά από την Dexia.
            
         
               (54)
            
            
               Η εγγύηση αποτελεί αμοιβή πληρωτέα ετησίως από την Dexia στα κράτη του Βελγίου και της Γαλλίας με συντελεστή 113 μονάδων βάσης, βάσει της κάλυψης του κινδύνου αθέτησης του εγγυημένου δικαιώματος πώλησης, στο οποίο προστίθενται 32 μονάδες βάσης για την κάλυψη του κινδύνου αδυναμίας της Dexia να τηρήσει τις δεσμεύσεις της όσον αφορά τη ρευστότητα της FSAM.
            
         
               (55)
            
            
               Η πώληση της FSA (εκτός FP) πραγματοποιήθηκε την 1η Ιουλίου 2009 και το μέτρο FSA τέθηκε σε ισχύ την ίδια στιγμή. Η τελευταία μελέτη αποτίμησης του χαρτοφυλακίου FSAM διαβιβάστηκε στην Επιτροπή στις 18 Μαρτίου 2009 και εκπονήθηκε από τη Société Générale (εφεξής «ο σύμβουλος»), τον ανεξάρτητο εμπειρογνώμονα που όρισε το βελγικό κράτος, σχετικά με τη βάση των δεδομένων που είχαν καταγραφεί έως τις 31 Ιανουαρίου 2009.
            
         
               (56)
            
            
               Τα κυριότερα δεδομένα του χαρτοφυλακίου FSAM περιλαμβάνονται παρακάτω στον πίνακα 1.
               
                  Πίνακας 1
               
               
                  Κυριότερα δεδομένα του χαρτοφυλακίου FSAM (σύνολο)
               
               
                           Asset categories
                        
                        
                           Nominal value
                        
                        
                           Market value
                        
                        
                           Expected losses (baseline)
                        
                        
                           Expected losses (stress)
                        
                     
                           In million USD
                        
                        
                           As % of total
                        
                        
                           In million USD
                        
                        
                           As % of total
                        
                        
                           In million USD
                        
                        
                           As % of total
                        
                        
                           In million USD
                        
                        
                           As % of total
                        
                     
                           RMBS standard
                           (without «wrap»)
                        
                        
                           10 582
                        
                        
                           63,8
                        
                        
                           [4 000-5 000]
                        
                        
                           […]
                        
                        
                           [1 500-2 500]
                        
                        
                           […]
                        
                        
                           […]
                        
                        
                           […]
                        
                     
                           Subprime
                        
                        
                           7 317
                        
                        
                           44,1
                        
                        
                           [3 000-4 000]
                        
                        
                           […]
                        
                        
                           [1 000-1 500]
                        
                        
                           […]
                        
                        
                           […]
                        
                        
                           […]
                        
                     
                           Alt-A
                        
                        
                           2 424
                        
                        
                           14,6
                        
                        
                           [500-1 000]
                        
                        
                           […]
                        
                        
                           [0-1 000]
                        
                        
                           […]
                        
                        
                           […]
                        
                        
                           […]
                        
                     
                           Option ARMs
                        
                        
                           694
                        
                        
                           4,2
                        
                        
                           [0-500]
                        
                        
                           […]
                        
                        
                           [0-500]
                        
                        
                           […]
                        
                        
                           […]
                        
                        
                           […]
                        
                     
                           Prime
                        
                        
                           147
                        
                        
                           0,9
                        
                        
                           [0-100]
                        
                        
                           […]
                        
                        
                           [0-10]
                        
                        
                           […]
                        
                        
                           […]
                        
                        
                           […]
                        
                     
                           CES/HELOCs/Wrapped RMBS (12)
                           
                        
                        
                           817
                        
                        
                           4,9
                        
                        
                           [0-500]
                        
                        
                           […]
                        
                        
                           [0-500]
                        
                        
                           […]
                        
                        
                           […]
                        
                        
                           […]
                        
                     
                           NIMs
                        
                        
                           277
                        
                        
                           1,7
                        
                        
                           [0-200]
                        
                        
                           […]
                        
                        
                           [0-30]
                        
                        
                           […]
                        
                        
                           […]
                        
                        
                           […]
                        
                     
                           ABS CDO
                        
                        
                           36
                        
                        
                           0,2
                        
                        
                           [0-20]
                        
                        
                           […]
                        
                        
                           [0-40]
                        
                        
                           […]
                        
                        
                           […]
                        
                        
                           […]
                        
                     
                           CLOs
                        
                        
                           413
                        
                        
                           2,5
                        
                        
                           [0-400]
                        
                        
                           […]
                        
                        
                           [0-100]
                        
                        
                           […]
                        
                        
                           […]
                        
                        
                           […]
                        
                     
                           US Agency RMBS
                        
                        
                           1 338
                        
                        
                           8,1
                        
                        
                           [1 000-1 500]
                        
                        
                           […]
                        
                        
                           [0-100]
                        
                        
                           […]
                        
                        
                           […]
                        
                        
                           […]
                        
                     
                           Other
                        
                        
                           3 119
                        
                        
                           18,8
                        
                        
                           [1 000-2 000]
                        
                        
                           […]
                        
                        
                           [0-400]
                        
                        
                           […]
                        
                        
                           […]
                        
                        
                           […]
                        
                     
                           Total
                        
                        
                           16 582
                        
                        
                           100,0
                        
                        
                           [7 000-9 000]
                        
                        
                           […]
                        
                        
                           [2 000-3 000]
                        
                        
                           […]
                        
                        
                           [3 500-4 500]
                        
                        
                           […]
                        
                     
         
               (57)
            
            
               Το χαρτοφυλάκιο αποτελείται κυρίως από τίτλους «US RMBS standards», που ανέρχονται περίπου στο 64 % και πιο συγκεκριμένα από τίτλους «Ενυπόθηκων στεγαστικών δανείων - Subprime» (44 % του χαρτοφυλακίου) και «Alt-A» (15 % του χαρτοφυλακίου). Το χαρτοφυλάκιο είναι επίσης εκτεθειμένο σε μικρότερο βαθμό σε τίτλους «US Agency RMBS» (8 % του χαρτοφυλακίου) και σε τίτλους που έχουν ενισχυθεί από ασφαλιστήρια συμβόλαια. Η ονομαστική αξία του χαρτοφυλακίου ήταν 16,6 δισεκατ. USD στις 31 Ιανουαρίου 2009 και η μέση αγοραία τιμή του την ίδια ημερομηνία ήταν [42,2-54,3] % της ονομαστικής αξίας, δηλαδή [7-9] δισεκατ. USD. Οι αναμενόμενες ζημίες, σε ένα βασικό σενάριο, ανέρχονταν στα [2-3] δισεκατ. USD, ενώ σε ένα απαισιόδοξο σενάριο εκτιμώνται στα [3,5-4,5] δισεκατ. USD. Η πραγματική οικονομική αξία (εφεξής «ΠΟΑ») στις 31 Ιανουαρίου 2009 ανερχόταν στα [13,6-14,6] δισεκατ. USD σε ένα βασικό σενάριο και στα [12-13] δισεκατ. USD σε ένα απαισιόδοξο σενάριο.
            
         
               (58)
            
            
               Τα κυριότερα δεδομένα του χαρτοφυλακίου FSAM, με την αφαίρεση των εξαιρουμένων στοιχείων του ενεργητικού, περιλαμβάνονται παρακάτω στον πίνακα 2.
               
                  Πίνακας 2
               
               
                  Κυριότερα δεδομένα του χαρτοφυλακίου FSAM (μετά την αφαίρεση των εξαιρουμένων στοιχείων του ενεργητικού)
               
               
                           Asset categories
                        
                        
                           Nominal value
                        
                        
                           Market value
                        
                        
                           Expected losses (baseline)
                        
                        
                           Expected losses (stress)
                        
                     
                           In million USD
                        
                        
                           As % of total
                        
                        
                           In million USD
                        
                        
                           As % of total
                        
                        
                           In million USD
                        
                        
                           As % of total
                        
                        
                           In million USD
                        
                        
                           As % of total
                        
                     
                           RMBS standard
                           (without «wrap»)
                        
                        
                           9 755
                        
                        
                           79,9
                        
                        
                           [3 500-4 000]
                        
                        
                           […]
                        
                        
                           [1 500-2 500]
                        
                        
                           […]
                        
                        
                           […]
                        
                        
                           […]
                        
                     
                           Subprime
                        
                        
                           6 544
                        
                        
                           53,6
                        
                        
                           [2 500-3 000]
                        
                        
                           […]
                        
                        
                           [1 000-1 500]
                        
                        
                           […]
                        
                        
                           […]
                        
                        
                           […]
                        
                     
                           Alt-A
                        
                        
                           2 371
                        
                        
                           19,4
                        
                        
                           [500-1 000]
                        
                        
                           […]
                        
                        
                           [0-1 000]
                        
                        
                           […]
                        
                        
                           […]
                        
                        
                           […]
                        
                     
                           Option ARMs
                        
                        
                           693
                        
                        
                           5,7
                        
                        
                           [0-500]
                        
                        
                           […]
                        
                        
                           [0-500]
                        
                        
                           […]
                        
                        
                           […]
                        
                        
                           […]
                        
                     
                           Prime
                        
                        
                           147
                        
                        
                           1,2
                        
                        
                           [0-100]
                        
                        
                           […]
                        
                        
                           [0-10]
                        
                        
                           […]
                        
                        
                           […]
                        
                        
                           […]
                        
                     
                           CES/HELOCs/Wrapped RMBS (13)
                           
                        
                        
                           817
                        
                        
                           6,7
                        
                        
                           [0-500]
                        
                        
                           […]
                        
                        
                           [0-500]
                        
                        
                           […]
                        
                        
                           […]
                        
                        
                           […]
                        
                     
                           NIMs
                        
                        
                           276
                        
                        
                           2,3
                        
                        
                           [0-200]
                        
                        
                           […]
                        
                        
                           [0-30]
                        
                        
                           […]
                        
                        
                           […]
                        
                        
                           […]
                        
                     
                           ABS CDO
                        
                        
                           36
                        
                        
                           0,3
                        
                        
                           [0-20]
                        
                        
                           […]
                        
                        
                           [0-40]
                        
                        
                           […]
                        
                        
                           […]
                        
                        
                           […]
                        
                     
                           CLOs
                        
                        
                           413
                        
                        
                           3,4
                        
                        
                           [0-400]
                        
                        
                           […]
                        
                        
                           [0-100]
                        
                        
                           […]
                        
                        
                           […]
                        
                        
                           […]
                        
                     
                           Other
                        
                        
                           909
                        
                        
                           7,4
                        
                        
                           [200-600]
                        
                        
                           […]
                        
                        
                           [0-400]
                        
                        
                           […]
                        
                        
                           […]
                        
                        
                           […]
                        
                     
                           Total
                        
                        
                           12 205
                        
                        
                           100,0
                        
                        
                           [4 500-5 500]
                        
                        
                           […]
                        
                        
                           [2 000-3 000]
                        
                        
                           […]
                        
                        
                           [3 500-4 500]
                        
                        
                           […]
                        
                     
         
               (59)
            
            
               Εκτός των εξαιρουμένων στοιχείων του ενεργητικού, η ονομαστική αξία του χαρτοφυλακίου ήταν 12,2 δισεκατ. USD στις 31 Ιανουαρίου 2009 και η μέση αγοραία τιμή του την ίδια ημερομηνία ήταν [36,9-45,1] % της ονομαστικής αξίας, δηλαδή [4,5-5,5] δισεκατ. USD. Οι αναμενόμενες ζημίες, σε ένα βασικό σενάριο, ανέρχονταν στα [2-3] δισεκατ. USD, ενώ σε ένα απαισιόδοξο σενάριο εκτιμώνται στα [3,5-4,5] δισεκατ. USD. Στις 31 Ιανουαρίου 2009, η ΠΟΑ ανερχόταν στα [9,2-10,2] δισεκατ. USD σε ένα βασικό σενάριο και στα [7,7-8,7] δισεκατ. USD σε ένα απαισιόδοξο σενάριο.
            
         IV.   ΤΟ ΣΧΕΔΙΟ ΑΝΑΔΙΑΡΘΡΩΣΗΣ
   
   
               (60)
            
            
               Το σχέδιο αναδιάρθρωσης στοχεύει να συγκεντρώσει εκ νέου τις δραστηριότητες της Dexia στις κύριες δραστηριότητες και αγορές της (δηλαδή, στις δραστηριότητες PWB και RCB στη Γαλλία, το Βέλγιο και το Λουξεμβούργο), να μειώσει το προφίλ κινδύνου και το επίπεδο μόχλευσης καθώς και να εξισορροπήσει εκ νέου το προφίλ ρευστότητάς της. Αυτή η προσπάθεια περιλαμβάνει ιδίως την παύση, τη μείωση και την εκχώρηση ορισμένων δραστηριοτήτων· την εφαρμογή δύο ξεχωριστών εσωτερικών γραμμών αναφοράς, μία που να αφορά τις παραδοσιακές τραπεζικές δραστηριότητες (εφεξής «core division») και περιλαμβάνει το μεγαλύτερο μέρος των δραστηριοτήτων PWB και RCB, οι οποίες αντιπροσώπευαν το 72 % του συνόλου του ισολογισμού της Dexia στο τέλος του 2009) και μια άλλη που να αφορά τις υπό εξάλειψη δραστηριότητες διαχείρισης, η οποία ονομάστηκε «legacy portfolio management division» (εφεξής «LPMD») και περιλαμβάνει κυρίως το χαρτοφυλάκιο ομολόγων και, πιο περιφερειακά, διεθνείς δραστηριότητες PWB, που αποτελούσαν το 28 % του συνόλου του ισολογισμού της Dexia στο τέλος του 2009. Η βελτίωση του προφίλ ρευστότητας επιτεύχθηκε με τη μείωση των χρηματοδοτήσεων από την αγορά και των βραχυπρόθεσμων χρηματοδοτήσεων καθώς και με την αύξηση της μέσης διάρκειας των χρηματοδοτήσεων και την προσφυγή σε πιο σταθερές χρηματοδοτήσεις (καταθέσεις λιανικής τραπεζικής ιδιωτών και επιχειρήσεων και στεγαστικά ομόλογα).
            
         
               (61)
            
            
               Το σχέδιο αναδιάρθρωσης αποτελείται από μια σειρά μέτρων που έχουν τεθεί ήδη σε εφαρμογή από την Dexia καθώς και από μέτρα συμπεριφοράς αλλά και διαρθρωτικά μέτρα που θα πρέπει να εφαρμόσει η Dexia κατά τη διάρκεια της αναδιάρθρωσης, υπό τον έλεγχο των ενδιαφερόμενων κρατών μελών που δεσμεύονται να διασφαλίσουν την τήρησή τους.
            
         
               (62)
            
            
               Το σύνολο αυτών των μέτρων επιτρέπει τη μείωση κατά 35 % του συνολικού μεγέθους του ισολογισμού της Dexia την 31η Δεκεμβρίου 2014 συγκριτικά με αυτόν της 31ης Δεκεμβρίου 2008 και λαμβάνοντας υπόψη τη νέα παραγωγή.
            
         4.1.   ΑΠΟΚΑΤΑΣΤΑΣΗ ΤΗΣ ΜΑΚΡΟΠΡΟΘΕΣΜΗΣ ΒΙΩΣΙΜΟΤΗΤΑΣ ΤΟΣΟ ΣΕ ΚΑΝΟΝΙΚΕΣ ΣΥΝΘΗΚΕΣ ΟΣΟ ΚΑΙ ΣΕ ΣΥΝΘΗΚΕΣ ΚΡΙΣΗΣ
   
   
               (63)
            
            
               Τα ενδιαφερόμενα κράτη μέλη διαβίβασαν στην Επιτροπή αναλυτικές πληροφορίες σχετικά με το επιχειρηματικό μοντέλο της τράπεζας. Σε αυτές τις πληροφορίες διευκρινίζονται κυρίως τα εξής:
               
                           —
                        
                        
                           επιχειρηματικό πλάνο του ομίλου για το διάστημα από το 2009 έως το 2011 και προβλέψεις ορισμένων δεδομένων του ισολογισμού και του λογαριασμού αποτελεσμάτων για το 2014 και το 2017,
                        
                     
                           —
                        
                        
                           όγκος και περιθώρια των οφειλόμενων ποσών και της νέας παραγωγής κατά μεγάλους τομείς επιχειρηματικής δραστηριότητας (PWB, RCB και άλλων) και κατά γεωγραφικές ζώνες, από το 2009 έως το 2011,
                        
                     
                           —
                        
                        
                           μέσος όγκος και δαπάνες χρηματοδότησης του ομίλου κατά πηγή χρηματοδότησης (ρέπος, εγγυημένα και μη εγγυημένα ομόλογα, στεγαστικά ομόλογα, καταθέσεις και άλλα).
                        
                     
         
               (64)
            
            
               Στη βάση αυτών των πληροφοριών, η Dexia προβλέπει θετικά αποτελέσματα για όλη τη διάρκεια της αναδιάρθρωσης, από το 2009 έως το 2014 και το ποσοστό βασικών ίδιων κεφαλαίων (εφεξής «κεφάλαιο κατηγορίας 1») που υπολογίζεται μεταξύ 11 % και 15 %. Ο πίνακας 3 παρακάτω περιλαμβάνει τις προβλέψεις των αποτελεσμάτων και το βασικό κεφάλαιο κατηγορίας 1 της Dexia, για κάθε χρόνο από το 2009 έως το 2014.
               
                  Πίνακας 3
               
               
                  Προβλέψεις αποτελεσμάτων και βασικό κεφάλαιο κατηγορίας 1 της Dexia κατά την περίοδο αναδιάρθρωσης
               
               
                           (εκατ. ευρώ και ποσοστό %)
                        
                     
                            
                        
                        
                           2009
                        
                        
                           2010
                        
                        
                           2011
                        
                        
                           2012
                        
                        
                           2013
                        
                        
                           2014
                        
                     
                           Core Division
                        
                     
                           Καθαρά αποτελέσματα προ φόρων
                        
                        
                           […]
                        
                        
                           […]
                        
                        
                           […]
                        
                        
                           […]
                        
                        
                           […]
                        
                        
                           […]
                        
                     
                           LPD
                        
                     
                           Καθαρά αποτελέσματα προ φόρων
                        
                        
                           […]
                        
                        
                           […]
                        
                        
                           […]
                        
                        
                           […]
                        
                        
                           […]
                        
                        
                           […]
                        
                     
                           Σύνολο ομίλου Dexia
                        
                     
                           Καθαρά αποτελέσματα προ φόρων
                        
                        
                           […]
                        
                        
                           […]
                        
                        
                           […]
                        
                        
                           […]
                        
                        
                           […]
                        
                        
                           […]
                        
                     
                           Βασικό κεφάλαιο κατηγορίας1
                        
                        
                           […]
                        
                        
                           […]
                        
                        
                           […]
                        
                        
                           […]
                        
                        
                           […]
                        
                        
                           […]
                        
                     
         
               (65)
            
            
               Τα ενδιαφερόμενα κράτη μέλη πραγματοποίησαν επίσης προσομοιώσεις τριών τύπων τεστ αντοχής ώστε να διαπιστώσουν την ανθεκτικότητα του ομίλου σε εξωτερικές κρίσεις.
            
         
               (66)
            
            
               Ο πρώτος τύπος τεστ αντοχής που πραγματοποίησε η Dexia αφορούσε τον έλεγχο της ανθεκτικότητας του ομίλου έως το 2011 για τις εξής μεταβλητές: (i) ρυθμός ανάπτυξης του ΑΕΠ σε διαφορετικές χώρες, (ii) επίπεδο των διατραπεζικών επιτοκίων σε 3 μήνες και σε 5 έτη και (iii) συναλλαγματική ισοτιμία ορισμένων ξένων νομισμάτων. Σε ό,τι αφορά το ποσοστό ανάπτυξης, οι υποθέσεις αφορούσαν ένα βασικό σενάριο και ένα σενάριο κρίσης σύμφωνα με τις υποθέσεις που χρησιμοποιήθηκαν σε άλλες παρόμοιες ασκήσεις που πραγματοποιήθηκαν πρόσφατα στην Ευρώπη. Τα αποτελέσματα του τεστ αντοχής, όπως αυτό πραγματοποιήθηκε από την Dexia, δείχνουν ότι ο όμιλος θα παραμείνει κερδοφόρος για τα έτη 2010 και 2011, ακόμη και σε σενάριο κρίσης. Τα κέρδη προ φόρων εκτιμάται ότι θα ανέλθουν στα […] εκατ. ευρώ το 2010 και στα […] εκατ. ευρώ το 2011.
            
         
               (67)
            
            
               Ο δεύτερος τύπος τεστ αντοχής που πραγματοποίησε η Dexia αποσκοπούσε στον έλεγχο ανθεκτικότητας του ομίλου σε περίπτωση αύξησης του κόστους της χρηματοδότησης που λαμβάνει στις αγορές, για διάρκεια ενός έτους, κατά (i) 100 μονάδες βάσης και (ii) 200 μονάδες βάσης. Τα αποτελέσματα του τεστ αντοχής, όπως πραγματοποιήθηκε από την Dexia, δηλώνουν ότι ο αντίκτυπος στα αποτελέσματα του ομίλου μπορεί να αποτιμηθεί σε […] εκατ. ευρώ, σε περίπτωση αύξησης του κόστους χρηματοδότησης κατά 100 μονάδες βάσης και σε […] εκατ. ευρώ, σε περίπτωση αύξησης του κόστους χρηματοδότησης κατά 200 μονάδες βάσης.
            
         
               (68)
            
            
               Ο τρίτος τύπος τεστ αντοχής που πραγματοποίησε η Dexia αποσκοπεί στον έλεγχο της ρευστότητας του ομίλου και ιδιαίτερα, την κατάσταση της ρευστότητας του ομίλου σε εξαιρετικές συνθήκες, συγκρίνοντας τη ρευστότητα που ενδεχομένως να απαιτείται με τη ρευστότητα που ενδεχομένως να είναι διαθέσιμη υπό αυτές τις συνθήκες. Ο ορίζοντας του τεστ αντοχής ορίστηκε στον ένα μήνα. Το σενάριο που εφαρμόστηκε συνδυάζει τις επιπτώσεις μιας ιδιοσυγκρασιακής κρίσης που συνδέεται με την Dexia με τις συνέπειες μιας γενικής κρίσης ρευστότητας. Αυτό το τεστ αντοχής ρευστότητας πραγματοποιήθηκε τόσο από την Dexia όσο και από την εποπτική αρχή της (την Επιτροπή για τραπεζικά, οικονομικά και ασφαλιστικά θέματα, εφεξής «CBFA»). […] (14) […].
            
         4.2.   ΥΠΟΧΡΕΩΣΕΙΣ ΣΥΜΠΕΡΙΦΟΡΑΣ
   
   
               (69)
            
            
               Το σχέδιο αναδιάρθρωσης, που κοινοποιήθηκε στις 9 Φεβρουαρίου 2010, αφορά πρωτίστως τη μείωση των βραχυπρόθεσμων χρηματοδοτήσεων, την αύξηση της μέσης διάρκειας των μακροπρόθεσμων χρηματοδοτήσεων και την αύξηση των πηγών σταθερής χρηματοδότησης του ομίλου. Συναφώς, τα ενδιαφερόμενα κράτη μέλη δεσμεύονται ότι η Dexia θα σεβαστεί τρεις ποσοτικούς δείκτες χρηματοδοτήσεων.
               
                           —
                        
                        
                           Η Dexia διατηρεί τον δείκτη «βραχυπρόθεσμες χρηματοδοτήσεις (15) /συνολικό μέγεθος του ισολογισμού» από ποσοστό 30 % στις 31 Δεκεμβρίου 2009, σε μικρότερο ή ίσο του 23 % στις 31 Δεκεμβρίου 2010, μικρότερο ή ίσο του 20 % στις 31 Δεκεμβρίου 2011, μικρότερο ή ίσο του 14 % στις 31 Δεκεμβρίου 2012, μικρότερο ή ίσο του 13 % στις 31 Δεκεμβρίου 2013 και μικρότερο ή ίσο του 11 % στις 31 Δεκεμβρίου 2014.
                        
                     
                           —
                        
                        
                           Η Dexia αυξάνει τη διάρκεια των χρηματοδοτήσεων της διατηρώντας τη μέση διάρκεια των στοιχείων παθητικού του ομίλου (16) σε επίπεδο ανώτερο ή ίσο με τα επίπεδα που περιλαμβάνονται στον παρακάτω πίνακα 4:
                           
                              Πίνακας 4
                           
                           
                              Εξέλιξη της μέσης διάρκειας των στοιχείων του παθητικού της Dexia (σε έτη)
                           
                           
                                       31.12.2009
                                    
                                    
                                       31.12.2010
                                    
                                    
                                       31.12.2011
                                    
                                    
                                       31.12.2012
                                    
                                    
                                       31.12.2013
                                    
                                    
                                       31.12.2014
                                    
                                 
                                       […]
                                    
                                    
                                       […]
                                    
                                    
                                       […]
                                    
                                    
                                       […]
                                    
                                    
                                       […]
                                    
                                    
                                       […]
                                    
                                 
                     
                           —
                        
                        
                           Η Dexia αυξάνει τις πηγές σταθερής χρηματοδότησης και ο λόγος υπολογίζεται ως εξής: ο αριθμητής ισούται με το άθροισμα της χρηματοδότησης με τη μορφή στεγαστικών ομολόγων, της χρηματοδότησης με τη μορφή καταθέσεων RCB και PWB λιανικής τραπεζικής, και ο παρονομαστής ισούται με το άθροισμα όλων των στοιχείων ενεργητικού της Dexia. Αυτός ο δείκτης που ισούται με 36 % στις 31 Δεκεμβρίου 2009 πρέπει να είναι μεγαλύτερος ή ίσος του 40 % στις 31 Δεκεμβρίου 2010 μεγαλύτερος ή ίσος του 45 % στις 31 Δεκεμβρίου 2011 μεγαλύτερος ή ίσος του 53 % στις 31 Δεκεμβρίου 2012 μεγαλύτερος ή ίσος του 55 % στις 31 Δεκεμβρίου 2013 και μεγαλύτερος ή ίσος του 58 % στις 31 Δεκεμβρίου 2014.
                        
                     
                           —
                        
                        
                           ένας ανεξάρτητος εμπειρογνώμονας επαληθεύει κάθε εξάμηνο ότι τηρούνται αυτοί οι δείκτες χρηματοδότησης.
                        
                     
         
               (70)
            
            
               Η Dexia δεν θα πρέπει να δανειστεί από τους πελάτες της PWB σε επίπεδο «απόδοσης κεφαλαίου σταθμισμένου κινδύνου» (risk-adjusted return on capital, εφεξής «RAROC») μικρότερης του 10 %. Ο υπολογισμός του Raroc έχει σχέση με το καθαρό περιθώριο μετά φόρων επί του κεφαλαίου (17):
               
                           —
                        
                        
                           το μεικτό περιθώριο είναι η διαφορά μεταξύ του τιμολογηθέντος περιθωρίου στον πελάτη (εκφρασμένο σε μονάδες βάσης στο επιτόκιο αναφοράς IBOR) και το κόστος χρηματοδότησης της Dexia (εκφρασμένο σε μονάδες βάσης στο επιτόκιο αναφοράς IBOR) που εκφράζεται με την τιμή εσωτερικής μεταφοράς,
                        
                     
                           —
                        
                        
                           η τιμή εσωτερικής μεταφοράς αντικατοπτρίζει το εκτιμώμενο κόστος μιας νέας χρηματοδότησης της Dexia λαμβάνοντας υπόψη τα χαρακτηριστικά των δανείων (διάρκεια, επιλεξιμότητα για την αναχρηματοδότηση από στεγαστικά ομόλογα κ.λπ.) σε πελάτες PWB,
                        
                     
                           —
                        
                        
                           το καθαρό περιθώριο ισούται με το μεικτό περιθώριο αφού αφαιρεθούν i) πάσης φύσεως δαπάνες (γενικές δαπάνες, μισθολογικές δαπάνες, λειτουργικές δαπάνες, αποσβέσεις κ.λπ.) εκτιμώμενες με βάση το κόστος της δραστηριότητας δανεισμού προς τους πελάτες PWB, ii) το μέσο κόστος κινδύνου υπολογισμένο για κάθε συναλλαγή βάσει της μεθοδολογίας II της Επιτροπής της Βασιλείας (μέσο κόστος ρίσκου μακροπρόθεσμα) και iii) ο φόρος εισοδήματος,
                        
                     
                           —
                        
                        
                           ένας ανεξάρτητος εμπειρογνώμονας επαληθεύει κάθε εξάμηνο ότι το Raroc αντικατοπτρίζει το κόστος του τμήματος PWB, ότι τηρείται η δέσμευση για ένα ελάχιστο ποσοστό Raroc 10 % επί της δραστηριότητας PWB και ότι η μεθοδολογία και ο υπολογισμός του Raroc και των συνιστωσών είναι ακριβείς.
                        
                     
         
               (71)
            
            
               Η Dexia μηδενίζει το ποσό χρηματοδότησης που διαθέτει σήμερα στην τουρκική θυγατρική της DenizBank το αργότερο στις 30 Ιουνίου 2011 και αναστέλει τη χορήγηση κάθε άλλης χρηματοδότησής της εντός του ομίλου έως τις 31 Δεκεμβρίου 2014.
            
         
               (72)
            
            
               Έως τις 30 Ιουνίου 2010 η Dexia εφαρμόζει τη γραμμή αναφοράς LPMD. Τα στοιχεία ενεργητικού που επηρεάζονται από αυτήν τη γραμμή είτε βρίσκονται υπό εξάλειψη είτε μεταβιβάστηκαν. Αυτά τα στοιχεία ενεργητικού είναι:
               
                           —
                        
                        
                           τα χαρτοφυλάκια «Credit Spread Portfolio» (CSP) και «Public Sector Portfolio» (PSP) (για ποσό ύψους περίπου 134 δισεκατ. ευρώ στις 31 Δεκεμβρίου 2009),
                        
                     
                           —
                        
                        
                           το χαρτοφυλάκιο των στοιχείων ενεργητικού «Financial Products» της FSAM που διατηρεί η Dexia (για ποσό που εκτιμάται περίπου στα 10,7 δισεκατ. ευρώ στις 31 Δεκεμβρίου 2009) και
                        
                     
                           —
                        
                        
                           το χαρτοφυλάκιο «non- core PWB loans» (για ποσό που εκτιμάται περίπου στα 17 δισεκατ. ευρώ στις 31 Δεκεμβρίου 2009).
                        
                     Οι χρηματοδοτήσεις που έχει λάβει η Dexia και καλύπτονται από την εγγύηση χρηματοδότησης αποδίδονται πλήρως σε αυτήν τη γραμμή.
            
         
               (73)
            
            
               Η Dexia περιορίζει τη νέα ετήσια παραγωγή PWB στα 12 δισεκατ. ευρώ το 2009, στα 15 δισεκατ. ευρώ το 2010 και σε 18 δισεκατ. ευρώ στο διάστημα 2011 έως 2014.
            
         
               (74)
            
            
               Η Dexia μειώνει τις λειτουργικές της δαπάνες στο 15 % πριν από τις 31 Δεκεμβρίου 2012.
            
         
               (75)
            
            
               Η Dexia μειώνει τις δραστηριότητες «trading» (μείωση 44 % της ετήσιας μέσης αξίας σε κίνδυνο, η οποία ανερχόταν στα 126 δισεκατ. ευρώ το 2008) και διακόπτει τις δραστηριότητες διαπραγμάτευσης για ίδιο όφελος από την ημερομηνία της παρούσας απόφασης της Επιτροπής.
            
         
               (76)
            
            
               Η Dexia παραιτείται οριστικά, από την ημερομηνία λήψης της απόφασης της Επιτροπής, από τα δικαιώματα των ομολόγων που είναι μετατρέψιμα σε μετοχές της Dexia BIL ύψους 376 εκατ. ευρώ, στα οποία το Λουξεμβούργο είχε δεσμευτεί να συμμετάσχει τον Σεπτέμβριο του 2008.
            
         
               (77)
            
            
               Η χρήση εκ μέρους της Dexia της εγγύησης χρηματοδότησης των ενδιαφερόμενων κρατών μελών περιορίζεται σύμφωνα με τις ακόλουθες προϋποθέσεις:
               
                           —
                        
                        
                           λήξη της εγγύησης για το σύνολο των συμβάσεων καταθέσεων που συνάπτονται από τις 31 Μαρτίου 2010,
                        
                     
                           —
                        
                        
                           λήξη της εγγύησης χρηματοδότησης για το σύνολο των βραχυπρόθεσμων εκδόσεων (μικρότερων του ενός έτους) που πραγματοποιούνται από τις 31 Μαΐου 2010,
                        
                     
                           —
                        
                        
                           λήξη της εγγύησης χρηματοδότησης για το σύνολο των εκδόσεων ή των συμβάσεων (συμπεριλαμβανομένων των μακροπρόθεσμων) που πραγματοποιούνται ή συνάπτονται από 30 Ιουνίου 2010,
                        
                     
                           —
                        
                        
                           σε καμία φάση της διαδικασίας το συνολικό ποσό των εγγυημένων οφειλόμενων ποσών δεν μπορεί να υπερβαίνει τα 100 δισεκατ. ευρώ,
                        
                     
                           —
                        
                        
                           κατά τη διάρκεια της περιόδου εφαρμογής της εγγύησης, η Dexia καταβάλλει στα ενδιαφερόμενα κράτη μέλη πρόσθετη αξία επί του ποσού της υπέρβασης σε περίπτωση υπέρβασης των ακόλουθων κατωφλίων εγγυημένων οφειλόμενων ποσών:
                        
                     
                  Πίνακας 5:
               
               
                  Καταβολή πρόσθετης αξίας σε περίπτωση υπέρβασης των εγγυημένων ποσών ομολόγων παθητικού
               
               
                           Κατώτερο όριο/δόση (εγγυημένα οφειλόμενα ποσά σε δισεκατ. ευρώ)
                        
                        
                           60-70
                        
                        
                           70-80
                        
                        
                           80-100
                        
                     
                           Πρόσθετη αξία σε περίπτωση υπέρβασης (σε μονάδες βάσης)
                        
                        
                           + 50
                        
                        
                           + 65
                        
                        
                           + 80
                        
                     
         
               (78)
            
            
               Έως τις 31 Οκτωβρίου 2014 η Dexia δεν θα χρησιμοποιεί την ιδιότητα τράπεζας καθώς καλύπτεται από την εγγύηση των ενδιαφερόμενων κρατών μελών για σκοπούς εμπορικής διαφήμισης και δεν θα χρησιμοποιήσει την εγγύηση για αμιγείς συναλλαγές αρμπιτράζ.
            
         
               (79)
            
            
               Έως τις 31 Δεκεμβρίου 2011 η Dexia SA και οι θυγατρικές της, των οποίων κατέχει τον αποκλειστικό ή κοινό έλεγχο δεν θα μπορούν να παρουσιαστούν ως αγοραστές μετοχικού κεφαλαίου άλλων πιστωτικών ιδρυμάτων, εταιρειών επενδύσεων ή ασφαλιστικών επιχειρήσεων σε ποσοστό μεγαλύτερο του 5 %, χωρίς την έγκριση της Επιτροπής. Με την επιφύλαξη της προηγούμενης συγκατάθεσης της Επιτροπής, η παρούσα δέσμευση δεν εμποδίζει την Dexia να συμμετάσχει έναντι εισφοράς συμμετοχών ή δραστηριοτήτων σε πράξη εκποίησης ή διάθεσης (με συγχώνευση ή χρηματοδότηση) στοιχείων ενεργητικού ή δραστηριοτήτων, υπό την προϋπόθεση ότι η εν λόγω συμμετοχή δεν παρέχει στην Dexia τον αποκλειστικό ή από κοινού έλεγχο της επιχείρησης που λαμβάνει τη χρηματοδότηση ή που προκύπτει από τη συγχώνευση. Η Dexia ενημερώνει εκ των προτέρων την Επιτροπή για σχέδιο αγοράς, συμπεριλαμβανομένων ανάλογων σχεδίων εκ μέρους των επιχειρήσεων που η Dexia ελέγχει στο πλαίσιο κοινοπραξίας.
            
         
               (80)
            
            
               Έως τις 31 Δεκεμβρίου 2014 η Dexia θα περιορίσει το ποσό:
               
                           —
                        
                        
                           όλων των μερισμάτων που καταβάλλονται από την Dexia SA βάσει των κοινών μετοχών της και
                        
                     
                           —
                        
                        
                           όλων των πρόωρων εξοφλήσεων ή των τοκομεριδίων υβριδικών κεφαλαίων κατηγορίας 1 ή κατηγορίας 2 i) που έχουν εκδοθεί από τις επιχειρήσεις στις οποίες η Dexia κατέχει τον αποκλειστικό έλεγχο ii) που ανήκουν σε άτομα ή επιχειρήσεις άλλες από την Dexia SA και τις θυγατρικές της και iii) των οποίων η πληρωμή ή η άσκηση εναπόκειται στη διακριτική ευχέρεια εφαρμογής των συμβατικών διατάξεων που αφορούν αυτά τα κεφάλαια, έτσι, ώστε, μετά τη διανομή ή τη σκοπούμενη πληρωμή (και λαμβάνοντας υπόψη ενδεχόμενες πληρωμές που έχουν καταστεί υποχρεωτικές λόγω της καταβολής μερίσματος κοινών μετοχών), το βασικό κεφάλαιο κατηγορίας 1 της Dexia (υπολογισμένο σύμφωνα με τους τελευταίους ετήσιους ενοποιημένους λογαριασμούς με βάση τους κανόνες IFRS)
                        
                     
                           —
                        
                        
                           να παραμείνει μεγαλύτερο ή ίσο με τα παρακάτω επίπεδα και
                           
                                       31.12.2009
                                    
                                    
                                       31.12.2010
                                    
                                    
                                       31.12.2011
                                    
                                    
                                       31.12.2012
                                    
                                    
                                       31.12.2013
                                    
                                    
                                       31.12.2014
                                    
                                 
                                       10,7 %
                                    
                                    
                                       10,6 %
                                    
                                    
                                       […]
                                    
                                    
                                       […]
                                    
                                    
                                       […]
                                    
                                    
                                       […]
                                    
                                 
                     
                           —
                        
                        
                           να παραμείνει μεγαλύτερο ή ίσο με το άθροισμα i) του 12,5 % των στοιχείων ενεργητικού με στάθμιση κινδύνου (risk weighted assets) του Legacy Portfolio Management Division και ii) του 9,5 % των στοιχείων ενεργητικού με στάθμιση κινδύνου (risk weighted assets) των άλλων δραστηριοτήτων του ομίλου («Core Division»).
                        
                     
         
               (81)
            
            
               Η υποχρέωση που αναφέρεται στην αιτιολογική σκέψη 80:
               
                           —
                        
                        
                           με επιφύλαξη της απαίτησης διανεμητέων κερδών (κατά την έννοια του άρθρου 617 του βελγικού κώδικα εταιρειών) στο επίπεδο της Dexia,
                        
                     
                           —
                        
                        
                           με επιφύλαξη των πράξεων στις οποίες η Dexia έχει εκ του νόμου υποχρέωση να προβεί σε ό,τι αφορά τα υβριδικά κεφάλαια κατηγορίας 1 ή 2 ή τις πράξεις στις οποίες η Dexia είναι υποχρεωμένη να προβεί για παρόμοιες κατηγορίες δυνάμει των συμβάσεων που έχουν συναφθεί πριν από την 1η Φεβρουαρίου 2010 και
                        
                     
                           —
                        
                        
                           θα είναι δυνατό να αναθεωρηθεί σε περίπτωση σημαντικής αλλαγής στον ορισμό της προληπτικής κεφαλαιακής επάρκειας και των λογιστικών προτύπων που ισχύουν για την Dexia.
                        
                     
         
               (82)
            
            
               Επιπλέον, ανεξαρτήτως των πράξεων στις οποίες έχει εκ του νόμου υποχρέωση να προβεί ή των πράξεων στις οποίες είναι υποχρεωμένη να προβεί δυνάμει των συμβάσεων που έχουν συναφθεί πριν από την 1η Φεβρουαρίου 2010 στα υβριδικά μέσα της κατηγορίας 1 ή 2, έως τις 31 Δεκεμβρίου 2011 η Dexia:
               
                           —
                        
                        
                           δεν θα προβεί στην πληρωμή τοκομεριδίων για πράξεις υβριδικών κεφαλαίων κατηγορίας 1 ή κατηγορίας 2 που ανήκουν σε άτομα ή οντότητες εκτός της Dexia SA και των θυγατρικών της και η πληρωμή των οποίων εναπόκειται στη διακριτική ευχέρεια εφαρμογής των συμβατικών διατάξεων που αφορούν αυτά τα κεφάλαια,
                        
                     
                           —
                        
                        
                           δεν θα εγκρίνει ή θα υπερψηφίσει την εξόφληση μερίσματος οποιουδήποτε είδους από οποιαδήποτε επιχείρηση στην οποία η Dexia SA ασκεί άμεσα ή έμμεσα τον αποκλειστικό έλεγχο (συμπεριλαμβανομένων των επιχειρήσεων που της ανήκουν 100 %), εφόσον μια τέτοια ενέργεια θα έχει ως αποτέλεσμα την πληρωμή τοκομεριδίου επί των υβριδικών κεφαλαίων κατηγορίας 1 ή κεφαλαίων κατηγορίας 2 που ανήκουν σε πρόσωπα εκτός της Dexia SA και των θυγατρικών της και
                        
                     
                           —
                        
                        
                           δεν θα ασκήσει δικαίωμα προαίρεσης κατά τη διακριτική της ευχέρεια για υβριδικά κεφάλαια κατηγορίας 1 ή κατηγορίας 2 που αναφέρονται παραπάνω στην πρώτη περίπτωση.
                        
                     
         
               (83)
            
            
               Η Dexia SA δεν θα προχωρήσει σε διανομή μερισμάτων των κοινών μετοχών της έως τις 31 Δεκεμβρίου 2011. Αυτή η απαγόρευση δεν θα ισχύει για τη διανομή μερισμάτων που πραγματοποιούνται εξ ολοκλήρου με χορήγηση νέων μετοχών, υπό την προϋπόθεση ότι το ποσό αυτών των διανομών i) συμφωνεί με την αιτιολογική σκέψη 80 και ii) είναι μικρότερο ή ίσο του 40 % του καθαρού αποτελέσματος που πραγματοποίησε η Dexia SA το οικονομικό έτος 2009 σε ό,τι αφορά τις διανομές που πραγματοποιήθηκαν το 2010 και μικρότερο ή ίσο του 40 % του καθαρού αποτελέσματος που πραγματοποίησε η Dexia SA το οικονομικό έτος 2010 σε ό,τι αφορά τις διανομές μερισμάτων το 2011 (18).
            
         
               (84)
            
            
               Συναφώς, υπενθυμίζεται ότι βάσει των υποχρεώσεων των ενδιαφερόμενων κρατών μελών στο πλαίσιο της απόφασης της Επιτροπής της 30ής Οκτωβρίου 2009 που παρατείνουν την εγγύηση, η Dexia θα πρέπει να απέχει, από την ημερομηνία λήψης της παρούσας απόφασης από τις ακόλουθες ενέργειες:
               
                           i)
                        
                        
                           να δηλώσει οποιοδήποτε προμέρισμα, ή να προτείνει στη Γενική Συνέλευση των μετόχων της Dexia SA την εξόφληση οποιουδήποτε μερίσματος υπέρ των μετόχων της Dexia SΑ·
                        
                     
                           ii)
                        
                        
                           να εγκρίνει ή να υπερψηφίσει την πληρωμή οποιουδήποτε μερίσματος από τις επιχειρήσεις στις οποίες η Dexia SA ασκεί άμεσα ή έμμεσα τον αποκλειστικό έλεγχο αλλά οι οποίες δεν ανήκουν (άμεσα ή έμμεσα) 100 % στην Dexia·
                        
                     
                           iii)
                        
                        
                           να εγκρίνει ή να υπερψηφίσει την εξόφληση μερίσματος οποιουδήποτε είδους από οποιαδήποτε επιχείρηση στην οποία η Dexia SA ασκεί άμεσα ή έμμεσα τον αποκλειστικό έλεγχο (συμπεριλαμβανομένων των επιχειρήσεων που της ανήκουν 100 %) εφόσον μια τέτοια ενέργεια θα έχει ως αποτέλεσμα την υποχρέωση πληρωμής τοκομεριδίου επί υβριδικών κεφαλαίων κατηγορίας 1 ή κεφαλαίων ανώτερης κατηγορίας 2 που ανήκουν σε πρόσωπα ή επιχειρήσεις εκτός της Dexia SA και των θυγατρικών της·
                        
                     
                           iv)
                        
                        
                           να προβεί στην πληρωμή τοκομεριδίων για πράξεις υβριδικών κεφαλαίων κατηγορίας 1 ή κεφαλαίων ανώτερης κατηγορίας 2 που ανήκουν σε πρόσωπα ή οντότητες εκτός της Dexia SA και των θυγατρικών της και των οποίων η πληρωμή εναπόκειται στη διακριτική ευχέρεια εφαρμογής των συμβατικών διατάξεων που αφορούν αυτές τις πράξεις. Εάν, ωστόσο, η μη πληρωμή ενδέχετο να προκαλέσει την αναστολή πληρωμής μερισμάτων από την Dexia SA βάσει των αποτελεσμάτων του 2009, η απαγόρευση που προαναφέρεται ενδεχομένως να μην χρειάζεται να εφαρμοστεί, υπό την προϋπόθεση ότι η Dexia έχει ενημερώσει εκ των προτέρων σχετικά την Επιτροπή και η Επιτροπή έχει εγκρίνει, σε ad hoc βάση, την εξόφληση του εν λόγω τοκομεριδίου· ή
                        
                     
                           v)
                        
                        
                           να ασκήσει κατά τη διακριτική της ευχέρεια δικαίωμα πρόωρης εξόφλησης των υβριδικών κεφαλαίων που αναφέρονται παραπάνω στα σημεία iii) και iv) της παρούσας αιτιολογικής σκέψης.
                        
                     
         
               (85)
            
            
               Η Γαλλία, προκειμένου να ενισχύσει την ανταγωνιστικότητα και τη διαφάνεια στις τραπεζικές πράξεις δανεισμού της τοπικής αυτοδιοίκησης, δεσμεύεται να μεριμνά ώστε οι αρχές της τοπικής αυτοδιοίκησης να αναπτύσσουν τις δικές τους πρακτικές προκήρυξης διαγωνισμών κατά τις πράξεις εξασφάλισης χρημάτων ή κεφαλαίων. Συναφώς, πριν από το τέλος του 2010, θα υπάρξουν ρητές κρατικές συστάσεις προς τις τοπικές κοινότητες τόσο σε ό,τι αφορά τις τραπεζικές χρηματοδοτήσεις όσο και σε ό,τι αφορά τη χρήση σύνθετων χρηματοπιστωτικών προϊόντων. Στις συστάσεις αυτές θα δίνεται έμφαση στο εγγενές οικονομικό συμφέρον αυτού του κλάδου, στην εφαρμογή μέτρων προκήρυξης διαγωνισμών και θα επισημαίνονται τα διάφορα πρακτικά στοιχεία, βάσει των οποίων θα πρέπει να εφαρμοστούν αυτά τα μέτρα. Οι προβαλλόμενες ορθές πρακτικές θα προβλέπουν τον δημόσιο χαρακτήρα των διαγωνισμών για τα δάνεια για τα πλέον σημαντικά ποσά. Σε ό,τι αφορά τους φορείς της τοπικής αυτοδιοίκησης, οι υπηρεσίες που είναι επιφορτισμένες με την παροχή βοήθειας και συμβουλών θα ευαισθητοποιηθούν σχετικά με αυτές τις συστάσεις. Εάν αυτές οι συστάσεις αποδειχθούν ανεπαρκείς για τη διασφάλιση της γενίκευσης διάφανων και μη διακριτικών προσφορών εκ μέρους των αρχών τοπικής αυτοδιοίκησης έως τα τέλη του 2013 σε ό,τι αφορά τις τραπεζικές χρηματοδοτήσεις, η Γαλλία δεσμεύεται να υποβάλει κανονιστικές αποφάσεις για τον σκοπό αυτό.
            
         
               (86)
            
            
               Η βελγική κυβέρνηση σε συνεργασία με τις Περιφέρειες, προκειμένου να ενισχύσει την ανταγωνιστικότητα και τη διαφάνεια στις τραπεζικές πράξεις δανεισμού της τοπικής αυτοδιοίκησης, δεσμεύεται να ελέγχει τη δημοσίευση γνωστοποιήσεων από τις αναθέτουσες αρχές για συμβάσεις που έχουν συναφθεί και οι οποίες σχετίζονται με τη χρηματοδότηση των τοπικών δημόσιων αρχών.
            
         4.3.   ΕΚΠΟΙΗΣΕΙΣ ΚΑΙ ΔΙΑΧΕΙΡΙΣΗ ΚΛΕΙΣΙΜΑΤΟΣ
   
   
               (87)
            
            
               Η Dexia προβαίνει σε εκποιήσεις στοιχείων του ενεργητικού που απαριθμούνται στην παρούσα αιτιολογική πράξη:
               
                           α)
                        
                        
                           εκποίηση ή εισαγωγή στο χρηματιστήριο της συμμετοχής του ομίλου κατά 70 % στην ιταλική θυγατρική, Crediop, έως τις 31 Οκτωβρίου 2012 (19)·
                        
                     
                           β)
                        
                        
                           εκποίηση έως τις 30 Ιουνίου 2010 της DEP, γαλλικής θυγατρικής της Dexia Insurance Belgium (εφεξής «DIB»), που δραστηριοποιείται στους τομείς της ασφάλειας ζωής και του κοινωνικού σχεδιασμού. Η υπογραφή της συμφωνίας εκποίησης έλαβε χώρα στις 9 Δεκεμβρίου 2009 και η πώληση έπρεπε να είχε πραγματοποιηθεί κατά τη διάρκεια του πρώτου εξαμήνου του 2010·
                        
                     
                           γ)
                        
                        
                           εκποίηση ή εισαγωγή στο χρηματιστήριο έως τις 31 Δεκεμβρίου 2010 της συμμετοχής της Dexia κατά 51 % στην AdInfo, θυγατρική εταιρεία που δραστηριοποιείται στον χώρο της παροχής υπηρεσιών πληροφορικής σε αρχές της τοπικής αυτοδιοίκησης στο Βέλγιο·
                        
                     
                           δ)
                        
                        
                           εκποίηση της συμμετοχής της Dexia στην SPE, βελγική επιχείρηση παραγωγής ενέργειας, πριν από τις 31 Δεκεμβρίου 2010·
                        
                     
                           ε)
                        
                        
                           εκποίηση της συμμετοχής της Dexia κατά 20 % στη Crédit du Nord (αυτή η εκποίηση πραγματοποιήθηκε στις 11 Δεκεμβρίου 2009)·
                        
                     
                           στ)
                        
                        
                           κλείσιμο έως το 2010 περίπου 80 καταστημάτων στο Βέλγιο στο πλαίσιο του νέου μοντέλου κατανομής του ομίλου·
                        
                     
                           ζ)
                        
                        
                           διακοπή των ακόλουθων δραστηριοτήτων της RCB International:
                           
                                       i)
                                    
                                    
                                       η εκποίηση της Experta Jersey, το «run-off» της Dexia «Private Bank» (PB) Jersey, η διακοπή των δραστηριοτήτων της PB στο Μοντεβιδέο, η διακοπή του έργου ανάπτυξης PB στη Σιγκαπούρη, η διακοπή του έργου «consumer finance» στη Ρωσία και η διακοπή των δραστηριοτήτων της Dexia Asset Management (εφεξής «DAM») στις χώρες της Κεντρικής και Ανατολικής Ευρώπης, η εκποίηση των δραστηριοτήτων του trust Experta στην Ελβετία πραγματοποιήθηκαν κατά το έτος 2009 και στις αρχές του 2010·
                                    
                                 
                                       ii)
                                    
                                    
                                       εκποίηση των δραστηριοτήτων του trust που ασκούνται από την Experta στις Μπαχάμες καθώς και εκποίηση της δανέζικης θυγατρικής Dexia BIL έως τις 31 Δεκεμβρίου 2011.
                                    
                                 
                     
                           η)
                        
                        
                           εκποίηση ή εισαγωγή στο χρηματιστήριο έως τις 31 Οκτωβρίου 2012 της συμμετοχής της Dexia στη σλοβακική θυγατρική Dexia Banka Slovensko (εφεξής «DBS») (20)·
                        
                     
                           θ)
                        
                        
                           διακοπή και διαχείριση εξάλειψης των ακόλουθων δραστηριοτήτων της PWB International:
                           
                                       i)
                                    
                                    
                                       Ινδία: εκποίηση της νομικής οντότητας που δημιουργήθηκε το 2009·
                                    
                                 
                                       ii)
                                    
                                    
                                       Ελβετία (Dexia Public Finance Switzerland) και Σουηδία (Dexia Norden): κλείσιμο και εκκαθάριση έως τις 31 Δεκεμβρίου 2010·
                                    
                                 
                                       iii)
                                    
                                    
                                       Μεξικό, Αυστραλία και Ιαπωνία: διαχείριση κλεισίματος του ισολογισμού·
                                    
                                 
                     
                           ι)
                        
                        
                           εκποίηση της FSA (ολοκληρώθηκε την 1η Ιουλίου 2009), στη συνέχεια εκποίηση τμημάτων της Dexia στην Assured Guaranty έως τις 31 Δεκεμβρίου 2011·
                        
                     
                           ια)
                        
                        
                           εκποίηση της συμμετοχής του ομίλου κατά 49 % στην Kommunalkredit Austria (KA), πραγματοποιήθηκε το 4ο τρίμηνο του 2008·
                        
                     
                           ιβ)
                        
                        
                           εκποίηση ή εισαγωγή στο χρηματιστήριο της Deniz Emeklilik, θυγατρικής εταιρείας ασφαλειών DenizBank έως τις 31 Οκτωβρίου 2012·
                        
                     
                           ιγ)
                        
                        
                           εκποίηση της συμμετοχής του ομίλου κατά 60 % στην Dexia Sabadell έως τις 31 Δεκεμβρίου 2013·
                        
                     
                           ιδ)
                        
                        
                           επισπευσμένη εκποίηση του χαρτοφυλακίου ομολόγων της Dexia σε ποσό ύψους [10-20] δισεκατ. ευρώ κατ’ έτος το 2010 και το 2011, [5-15] έως [10-20] δισεκατ. ευρώ το 2012, [0-10] έως [5-15] δισεκατ. ευρώ κατ’ έτος το 2013 και το 2014·
                        
                     
                           ιε)
                        
                        
                           διαχείριση εξάλειψης των δραστηριοτήτων της Standby Bond Purchase Agreements (εφεξής «SBPA») και της Tender Option Bonds (εφεξής «TOB») (ΗΠΑ/Καναδάς).
                        
                     
         
               (88)
            
            
               Το σχέδιο αναδιάρθρωσης οδηγεί σε μείωση κατά 35 % του συνολικού μεγέθους του ισολογισμού της Dexia στις 31 Δεκεμβρίου 2014 συγκριτικά με το μέγεθός της στις 31 Δεκεμβρίου 2008. Τα ενδιαφερόμενα κράτη μέλη δεσμεύονται ότι η Dexia θα προχωρήσει στη μείωση των μεγεθών του ισολογισμού της όπως αναλύεται στον παρακάτω πίνακα 6.
               
                  Πίνακας 6
               
               
                  Μείωση του μεγέθους του ισολογισμού του ομίλου, του «Core Division» και του LPMD
               
               
                           (σε δισεκατ. ευρώ)
                        
                     
                            
                        
                        
                           31.12.2008
                        
                        
                           31.12.2009
                        
                        
                           31.12.2010
                        
                        
                           31.12.2011
                        
                        
                           31.12.2012
                        
                        
                           31.12.2013
                        
                        
                           31.12.2014
                        
                     
                           Συνολικός ισολογισμός ομίλου
                        
                        
                           651
                        
                        
                           580
                        
                        
                           [510-550]
                        
                        
                           [485-545]
                        
                        
                           [425-490]
                        
                        
                           [405-465]
                        
                        
                           427
                        
                     
                           Σύνολο LPMD
                        
                        
                            
                        
                        
                           162
                        
                        
                           [120-140]
                        
                        
                           [100-120]
                        
                        
                           [80-110]
                        
                        
                           [70-100]
                        
                        
                           79
                        
                     
                           Σύνολο Core Division1
                        
                        
                            
                        
                        
                           419
                        
                        
                           [390-410]
                        
                        
                           [385-415]
                        
                        
                           [345-380]
                        
                        
                           [335-365]
                        
                        
                           353
                        
                     
         4.4.   ΕΚΤΕΛΕΣΗ ΤΩΝ ΥΠΟΧΡΕΩΣΕΩΝ
   
   
               (89)
            
            
               Ανεξάρτητος εμπειρογνώμονας προσκομίζει κάθε εξάμηνο έκθεση στην Επιτροπή σχετικά με την εκτέλεση των υποχρεώσεων του σχεδίου αναδιάρθρωσης. Αυτή η έκθεση περιλαμβάνει ιδίως αναλυτική πραγματογνωμοσύνη σε ό,τι αφορά i) τη μείωση του μεγέθους του ισολογισμού που αναφέρεται στην αιτιολογική σκέψη 0, ii) τους τρεις δείκτες ρευστότητας και χρηματοδότησης που αναφέρονται στη σκέψη 69 και iii) την υποχρέωση στο Raroc (21) που αναφέρεται στην αιτιολογική σκέψη 70. Επιπλέον:
               
                           —
                        
                        
                           αυτή η έκθεση διαβιβάζεται το αργότερο ένα μήνα μετά την παρουσίαση των εξαμηνιαίων λογαριασμών και την έγκριση των ετήσιων λογαριασμών και σε κάθε περίπτωση πριν από την 1η Οκτωβρίου και την 30ή Απριλίου κάθε έτους,
                        
                     
                           —
                        
                        
                           εάν, στην έκθεση που υποβάλλεται πριν από την 1η Οκτωβρίου κάθε έτους, ο ανεξάρτητος εμπειρογνώμονας αναγνωρίσει την ύπαρξη κινδύνων που ενδεχομένως να παρακωλύσουν την επίτευξη των ετήσιων στόχων που προβλέπονται στο σχέδιο αναδιάρθρωσης στο τέλος του τρέχοντος έτους, οι αρχές των ενδιαφερόμενων κρατών μελών παρουσιάζουν στην Επιτροπή, ένα μήνα μετά την υποβολή της έκθεσης, τα μέτρα που προτίθενται να λάβουν μαζί με την Dexia προκειμένου να επιτευχθούν οι συγκεκριμένοι στόχοι με τα κατάλληλα μέσα πριν από το τέλος του έτους,
                        
                     
                           —
                        
                        
                           εάν, στην έκθεση που υποβάλλεται πριν από τις 30 Απριλίου κάθε έτους, ο ανεξάρτητος εμπειρογνώμονας διαπιστώσει ότι οι ετήσιοι στόχοι που προβλέπονται στο σχέδιο αναδιάρθρωσης δεν έχουν επιτευχθεί, οι αρχές των ενδιαφερόμενων κρατών μελών παρουσιάζουν στην Επιτροπή, ένα μήνα μετά την υποβολή της έκθεσης, τα μέτρα που προτίθενται να λάβουν πριν από τις 30 Ιουνίου του τρέχοντος έτους προκειμένου η Dexia να μπορέσει να επιτύχει τους συγκεκριμένους στόχους με τα κατάλληλα μέσα,
                        
                     
                           —
                        
                        
                           σε περίπτωση που δεν πραγματοποιηθεί η παρουσίαση των προβλεπόμενων μέτρων εντός της προκαθορισμένης προθεσμίας ή εάν δεν επιτευχθούν οι στόχοι πριν από τις 30 Ιουνίου (σε ό,τι αφορά τα μέτρα που παρουσιάζονται, ενδεχομένως, μετά την κατάθεση της έκθεσης πριν από τις 30 Απριλίου), η Επιτροπή μπορεί, εφαρμόζοντας τις διατάξεις του κανονισμού (ΕΚ) αριθ. 659/1999 (22), να κινήσει εκ νέου την επίσημη διαδικασία έρευνας […].
                        
                     
         
               (90)
            
            
               Οι αρχές του Βελγίου, της Γαλλίας και του Λουξεμβούργου θα υποβάλουν προηγουμένως προς έγκριση στην Επιτροπή και το αργότερο ένα μήνα μετά την παρούσα απόφαση, κατάλογο ενός ή τριών προσώπων, που θα επιλεγούν σε συμφωνία με την Dexia, για τον διορισμό στη θέση του ανεξάρτητου εμπειρογνώμονα. Ο ανεξάρτητος εμπειρογνώμονας πρέπει να έχει τις απαραίτητες ικανότητες και να μην αντιμετωπίζει σύγκρουση συμφερόντων κατά την άσκηση της αποστολής του. Η Επιτροπή θα μπορεί είτε να δώσει τη συγκατάθεσή της, είτε να απορρίψει τον (τους) ανεξάρτητο(-ους) εμπειρογνώμονα(-ες). Εάν η Επιτροπή απορρίψει τον (τους) προτεινόμενο(-ους) ανεξάρτητο(-ους) εμπειρογνώμονα(-ες), η Dexia και οι αρχές του Βελγίου, της Γαλλίας και του Λουξεμβούργου θα προτείνουν, σε διάστημα ενός μήνα από την κοινοποίηση της απόρριψης, έναν έως τρεις νέους υποψήφιους τους οποίους θα πρέπει και πάλι να εγκρίνει ή να απορρίψει η Επιτροπή. Σε περίπτωση απόρριψης όλων των προτεινόμενων υποψηφίων από την Επιτροπή, ο ανεξάρτητος εμπειρογνώμονας θα οριστεί από την Επιτροπή. Το κόστος αμοιβής του ανεξάρτητου εμπειρογνώμονα θα καλυφθεί από την Dexia.
            
         
               (91)
            
            
               Σε περίπτωση που μία από τις δεσμεύσεις εκποίησης στοιχείων ενεργητικού που αναφέρεται στα σημεία α), β), δ), η), ιβ) ή ιγ) της αιτιολογικής σκέψης 87 δεν υλοποιηθεί εντός της καθορισμένης προθεσμίας και σε περίπτωση μη έγκρισης εναλλακτικής δέσμευσης από την Επιτροπή, οι αρχές της Γαλλίας, του Βελγίου και του Λουξεμβούργου θα υποβάλουν καταρχάς προς έγκριση στην Επιτροπή, και το αργότερο εντός μηνός από την καθορισμένη προθεσμία εκποίησης, κατάλογο με ένα έως τρία άτομα, που θα επιλεγούν σε συμφωνία με την Dexia, για τον διορισμό στη θέση του εντολοδόχου υπεύθυνου για τις προαναφερθείσες εκποιήσεις. Ο εντολοδόχος που είναι επιφορτισμένος με την εκποίηση πρέπει να είναι ανεξάρτητος, να έχει τις απαραίτητες ικανότητες και να μην αντιμετωπίζει σύγκρουση συμφερόντων κατά την άσκηση της αποστολής του. Η Επιτροπή θα μπορεί είτε να δώσει τη συγκατάθεσή της, είτε να απορρίψει τον (τους) προτεινόμενο(-ους) εντολοδόχο(-ους). Εάν η Επιτροπή απορρίψει τον (τους) εντολοδόχο(-ους) για την προτεινόμενη εκποίηση, η Dexia και οι αρχές του Βελγίου, της Γαλλίας και του Λουξεμβούργου θα προτείνουν, σε διάστημα μηνός από την κοινοποίηση της απόρριψης, έναν έως τρεις νέους υποψήφιους τους οποίους θα πρέπει και πάλι να εγκρίνει ή να απορρίψει η Επιτροπή. Σε περίπτωση απόρριψης όλων των προτεινόμενων υποψηφίων από την Επιτροπή, ο εντολοδόχος θα οριστεί από την Επιτροπή, την οποία η Dexia θα διορίσει ή θα συμβάλει στο διορισμό του, βάσει μιας εντολής εγκεκριμένης από την Επιτροπή.
            
         
               (92)
            
            
               Οι αρχές του Βελγίου, της Γαλλίας και του Λουξεμβούργου δεσμεύονται ότι η Dexia θα παράσχει τις απαραίτητες αρμοδιότητες εκπροσώπησης στον εντολοδόχο που είναι επιφορτισμένος με την εκποίηση i) προκειμένου να πραγματοποιήσει την εκποίηση των στοιχείων ενεργητικού που αναφέρονται στην αιτιολογική σκέψη 91 (συμπεριλαμβανομένης κάθε απαραίτητης εξουσίας για τη διασφάλιση της ορθής εκτέλεσης των απαραίτητων εγγράφων για την πραγματοποίηση της εκποίησης) και ii) προκειμένου να φέρει εις πέρας οποιαδήποτε ενέργεια ή δήλωση είναι απαραίτητη ή κατάλληλη για την πραγματοποίηση της εκποίησης, συμπεριλαμβανομένου του διορισμού συμβούλων για τη διαδικασία εκποίησης. Ο εντολοδόχος που είναι επιφορτισμένος με την εκποίηση θα συμπεριλάβει στη σύμβαση/συμβάσεις αγοραπωλησίας τους συνήθεις και εύλογους όρους και τις προϋποθέσεις που θα κρίνει κατάλληλες για την ολοκλήρωση της πώλησης εντός του επόμενου έτους από τον διορισμό του εντολοδόχου. Ο εντολοδόχος που είναι επιφορτισμένος με την εκποίηση θα οργανώσει τη διαδικασία πώλησης έτσι ώστε να διασφαλιστεί η εκποίηση […]. Το κόστος αμοιβής του εντολοδόχου που είναι επιφορτισμένος με την εκποίηση θα καλυφθεί από την Dexia.
            
         V.   ΛΟΓΟΙ ΠΟΥ ΥΠΑΓΟΡΕΥΟΥΝ ΤΗΝ ΚΙΝΗΣΗ ΤΗΣ ΕΠΙΣΗΜΗΣ ΔΙΑΔΙΚΑΣΙΑΣ
   
   
               (93)
            
            
               Η Επιτροπή υπενθυμίζει ότι η επίσημη διαδικασία έρευνας που κινήθηκε μετά την απόφασή της στις 13 Μαρτίου 2009 αφορά τόσο το αρχικό σχέδιο αναδιάρθρωσης της Dexia που κοινοποιήθηκε στην Επιτροπή από τα ενδιαφερόμενα κράτη μέλη τον Φεβρουάριο του 2009 όσο και το μέτρο FSA.
            
         
               (94)
            
            
               Καταρχάς, σε ό,τι αφορά τις δυσκολίες που αντιμετώπισε η Dexia κατά την οικονομική κρίση και το πολύ σημαντικό ποσό των ενισχύσεων που δόθηκαν, η Επιτροπή εκφράζει τις αμφιβολίες της όσον αφορά:
               
                           —
                        
                        
                           τη δυνατότητα του αρχικού πλάνου αναδιάρθρωσης να αποκαταστήσει τη μακροπρόθεσμη βιωσιμότητα του ομίλου, χωρίς κρατική ενίσχυση και το ταχύτερο δυνατόν,
                        
                     
                           —
                        
                        
                           τη φύση των προτεινόμενων μέτρων αναδιάρθρωσης, τα οποία ήταν πέραν των απαιτήσεων που προβλέπονταν στην ανακοίνωση της Επιτροπής για την επιστροφή στη βιωσιμότητα και την αξιολόγηση των μέτρων αναδιάρθρωσης που ελήφθησαν στον χρηματοπιστωτικό τομέα στο πλαίσιο της παρούσας κρίσης, σύμφωνα με τους κανόνες για τις κρατικές ενισχύσεις (23) (εφεξής «ανακοίνωση σχετικά με τις τραπεζικές αναδιαρθρώσεις»),
                        
                     
                           —
                        
                        
                           τη δυνατότητα των προτεινόμενων μέτρων να εγγυηθούν τον περιορισμό των στρεβλώσεων του ανταγωνισμού και την αντιμετώπιση του ηθικού κινδύνου περιορίζοντας τις ενισχύσεις στο ελάχιστο δυνατό και αναδιανέμοντας επαρκώς τις δαπάνες μεταξύ των δικαιούχων και των ενδιαφερόμενων κρατών μελών.
                        
                     
         
               (95)
            
            
               Στη συνέχεια, σε ό,τι αφορά το μέτρο FSA, η Επιτροπή έκρινε, στην απόφασή της στις 13 Μαρτίου 2009 ότι η ίδια η εγγύηση, καθώς επίσης η κάλυψη βάσει στοιχείων ενεργητικού και ο καταμερισμός των δαπανών μεταξύ της Dexia και των ενδιαφερόμενων κρατών μελών, ήταν συμβατά με την εσωτερική αγορά. Εντούτοις, η αξιολόγηση των στοιχείων ενεργητικού και η αξία για την εγγύηση καθώς και για τους τίτλους προς έκδοση από την Dexia πέρα από την πρώτη δόση των 4,5 δισεκατ. προσκλήσεων εκδήλωσης ενδιαφέροντος της σύμβασης δικαιώματος πώλησης, απομένουν να εξακριβωθούν. Επίσης, η Επιτροπή αποφάσισε να συμπεριλάβει αυτές τις πτυχές του μέτρου FSA στο πλαίσιο της επίσημης διαδικασίας έρευνας που κινήθηκε βάσει του σχεδίου αναδιάρθρωσης της Dexia. Στην ίδια απόφαση, η Επιτροπή διευκρίνισε ότι η απαίτηση της εγγύησης, το χαρτοφυλάκιο των καλυμμένων στοιχείων του ενεργητικού και το επίπεδο των πρώτων ζημιών που αντιμετώπισε η Dexia δεν εμπίπτουν στο φάσμα της διαδικασίας που κινήθηκε με την εν λόγω απόφαση.
            
         VI.   ΠΑΡΑΤΗΡΗΣΕΙΣ ΤΩΝ ΕΝΔΙΑΦΕΡΟΜΕΝΩΝ ΜΕΡΩΝ
   
   
               (96)
            
            
               Η Επιτροπή διαπιστώνει ότι δεν έλαβε παρατηρήσεις από τα ενδιαφερόμενα μέρη στο πλαίσιο της επίσημης διαδικασίας έρευνας που κινήθηκε σχετικά με τα μέτρα ενίσχυσης υπέρ της Dexia.
            
         
               (97)
            
            
               Αντιθέτως, πριν από την κίνηση της διαδικασίας, κατατέθηκε στις υπηρεσίες της Επιτροπής καταγγελία από ανταγωνιστή της DBB αφενός σχετικά με την αύξηση κεφαλαίου κατά 3 δισεκατ. ευρώ από μέρους των βελγικών αρχών και των Βέλγων μετόχων της Dexia και αφετέρου σχετικά με την εγγύηση που χορηγήθηκε από το βελγικό κράτος για τα διατραπεζικά και εξομοιούμενα δάνεια υπέρ της Dexia. Η καταγγελία έχει ως αιτιολογία ότι:
               
                           —
                        
                        
                           η ενίσχυση δεν μπορεί να θεωρηθεί ανάλογη, κυρίως, της τιμής της ασφαλιστικής κάλυψης των κοινών μετοχών που εξέδωσε η Dexia στο πλαίσιο του μέτρου της ανακεφαλαιοποίησης: η τιμή των 9,9 ευρώ, που βασίζεται στη μέση τιμή των τριάντα ημερών πριν από τη συναλλαγή, είναι υψηλότερη από την τιμή που θα κατέβαλε ένας επενδυτής στην αγορά, δεδομένων των εξαιρετικά υποβαθμισμένων συνθηκών κατά την έκδοση των χρηματοπιστωτικών αξιών,
                        
                     
                           —
                        
                        
                           η ενίσχυση δεν θα πρέπει να θεωρείται ότι περιορίζεται στο ελάχιστο δυνατό, στο βαθμό που το ύψος της ανακεφαλαιοποίησης επιτρέπει την ενίσχυση του ποσοστού ίδιων κεφαλαίων κατηγορίας 1 της Dexia από 11 % σε 14 %, καθιστώντας την έτσι μία από τις καλύτερα υποστηριζόμενες τράπεζες στον τομέα της,
                        
                     
                           —
                        
                        
                           η ενίσχυση οδηγεί σε σημαντικές στρεβλώσεις του ανταγωνισμού στο βαθμό που η Dexia θα μπορούσε να εφαρμόσει τιμολόγηση των καταθέσεων που εισπράττονται από αριθμό πελατών μεγαλύτερο από τον μέσο όρο αυτού των παραδοσιακών τραπεζών που δραστηριοποιούνται στη βελγική αγορά.
                        
                     
         VII.   ΠΑΡΑΤΗΡΗΣΕΙΣ ΤΩΝ ΚΡΑΤΩΝ ΜΕΛΩΝ
   
   7.1.   ΠΑΡΑΤΗΡΗΣΕΙΣ ΤΗΣ ΒΕΛΓΙΚΗΣ ΚΥΒΕΡΝΗΣΗΣ ΓΙΑ ΤΗΝ ΚΑΤΑΓΓΕΛΙΑ ΠΟΥ ΕΛΑΒΕ Η ΕΠΙΤΡΟΠΗ
   
   
               (98)
            
            
               Βάσει της μη εμπιστευτικής εκδοχής της καταγγελίας που κατατέθηκε στις υπηρεσίες της Επιτροπής, οι βελγικές αρχές διατύπωσαν τις παρατηρήσεις τους όσον αφορά τα στοιχεία που υποκίνησαν την καταγγελία.
            
         
               (99)
            
            
               Σε ό,τι αφορά την τιμή διάθεσης των μετοχών που εξέδωσε η Dexia στο πλαίσιο της πράξης ανακεφαλαιοποίησης, οι βελγικές αρχές υπογραμμίζουν ότι η τιμή ύψους 9,9 ευρώ ανά μετοχή, που αντιστοιχεί στη μέση τιμή των τριάντα ημερών πριν από τη συναλλαγή, προσδιορίστηκε σύμφωνα με τις διατάξεις του άρθρου 598 του βελγικού κώδικα εταιρειών. Στον κώδικα ορίζεται ότι σε περίπτωση αύξησης του κεφαλαίου έναντι μετρητών από ένα ή περισσότερα άτομα, η τιμή έκδοσης των μετοχών δεν μπορεί να είναι μικρότερη από τη μέση τιμή των τριάντα ημερών που προηγούνται της συναλλαγής. Η τιμή των μετοχών που εκδόθηκαν στο πλαίσιο της πράξης ανακεφαλαιοποίησης της Dexia καθορίστηκε λοιπόν βάσει των νομικών υποχρεώσεων που επιβάλλονται στα υφιστάμενα μέρη.
            
         
               (100)
            
            
               Αφετέρου, οι βελγικές αρχές υπογραμμίζουν ότι ο καταγγέλλων αμφισβητεί την αναγκαιότητα ανακεφαλαιοποίησης με το αιτιολογικό ότι η Dexia διένυε κρίση ρευστότητας και όχι κρίση φερεγγυότητας, και ότι η ανακεφαλαιοποίηση δεν θα οδηγήσει παρά μόνο σε ενίσχυση των ιδίων κεφαλαίων κατηγορίας 1 της Dexia σε επίπεδο ανώτερο από αυτό των αντίστοιχων ευρωπαϊκών τραπεζών. Ωστόσο, σύμφωνα με τις βελγικές αρχές, σε αυτούς τους ισχυρισμούς δεν λαμβάνονται υπόψη οι ανάγκες φερεγγυότητας της Dexia στα τέλη Σεπτεμβρίου 2008, όπως είχαν διαμορφωθεί από την αύξηση των προβλέψιμων κινδύνων και ζημιών στο 3ο και 4ο τρίμηνο του 2008, λόγω της έκθεσης του ομίλου σε διάφορες επιχειρήσεις που βρίσκονταν σε διαδικασία πτώχευσης ή που αντιμετώπιζαν προβλήματα (Lehman Brothers, Depfa, Bradford & Bingley, ιρλανδικές και ισλανδικές τράπεζες), των αναμενόμενων ζημιών από την έκθεση του FSA, καθώς και των αλλεπάλληλων υποτιμήσεων των στοιχείων ενεργητικού που συνδέονται με την υποβάθμιση των αξιολογήσεων από διάφορα ιδρύματα πιστωτικής ενίσχυσης που εγγυήθηκαν τους τίτλους που κατέχει η Dexia.
            
         
               (101)
            
            
               Τέλος, σε ό,τι αφορά τις στρεβλώσεις του ανταγωνισμού που προέκυψαν από τα μέτρα ενίσχυσης υπέρ της Dexia, οι αρχές του Βελγίου υπογραμμίζουν ότι οι παρεμβάσεις ad hoc του βελγικού κράτους υπέρ της Dexia δικαιολογούνται στο πλαίσιο αποφυγής μιας συστημικής κρίσης και δεν διαφέρουν, κατ’ ουσία, από αντίστοιχες παρεμβάσεις άλλων κρατών μελών εξουσιοδοτημένων από την Επιτροπή βάσει του άρθρου 107, παράγραφος 3, στοιχείο β), της ΣΛΕΕ. Επιπλέον, σε ό,τι αφορά την τιμολόγηση που εφήρμοζε η Dexia στις καταθέσεις των πελατών, οι βελγικές αρχές προσκόμισαν ένα σημείωμα της Dexia στο οποίο συγκρίνονται οι τιμές της Dexia με αυτές των ανταγωνιστών της για το ίδιο είδος παρεχόμενων υπηρεσιών στη βελγική αγορά (ING, Deutsche Bank, Fortis, Axa, Citibank, Rabobank και KBC). Από αυτό προκύπτει ότι οι τιμές της Dexia συμβαδίζουν με αυτές των ανταγωνιστών της. Στο ίδιο σημείωμα, η Dexia υπογραμμίζει επίσης ότι αυτές οι τιμές, που επισημαίνονται από τον καταγγέλλοντα, καλύπτουν αποκλειστικά τις καταθέσεις που έχουν ληφθεί μέσω Διαδίκτυο, οι οποίες αντιπροσωπεύουν ένα πολύ μικρό μόνο ποσοστό ([10-15]%) του συνόλου των καταθέσεων πελατών.
            
         
               (102)
            
            
               Ως εκ τούτου, οι βελγικές αρχές θεωρούν, αντίθετα προς τα επιχειρήματα που διατυπώνονται στην καταγγελία, ότι τα μέτρα ενίσχυσης υπέρ της Dexia είναι συμβατά με την εσωτερική αγορά βάσει του άρθρου 107, παράγραφος 3, στοιχείο β), της ΣΛΕΕ.
            
         7.2.   ΠΑΡΑΤΗΡΗΣΕΙΣ ΤΩΝ ΚΡΑΤΩΝ ΜΕΛΩΝ ΣΧΕΤΙΚΑ ΜΕ ΤΗΝ ΚΙΝΗΣΗ ΤΗΣ ΔΙΑΔΙΚΑΣΙΑΣ
   
   
               (103)
            
            
               Τα ενδιαφερόμενα κράτη μέλη υπέβαλαν στην Επιτροπή τις κοινές παρατηρήσεις τους σχετικά με την επίσημη διαδικασία έρευνας που κινήθηκε με την απόφαση της 13ης Μαρτίου του 2009. Οι παρατηρήσεις των ενδιαφερόμενων κρατών μελών αφορούν ταυτόχρονα την αξιολόγηση της ενίσχυσης των κοινοποιηθέντων μέτρων και τη συμβατότητα των εν λόγω μέτρων με την εσωτερική αγορά.
            
         7.2.1.   ΧΑΡΑΚΤΗΡΙΣΜΟΣ ΤΩΝ ΚΟΙΝΟΠΟΙΗΘΕΝΤΩΝ ΜΕΤΡΩΝ ΩΣ ΕΝΙΣΧΥΣΗΣ
   7.2.1.1   
         Αύξηση κεφαλαίου
      
   
   
               (104)
            
            
               Στις παρατηρήσεις τους, τα ενδιαφερόμενα κράτη μέλη θεωρούν, καταρχάς, ότι οι πράξεις της Dexia που ενέκριναν οι παλιοί μέτοχοι (το Ταμείο Παρακαταθηκών και Δανείων, εφεξής «ΤΠΔ», η CNP Assurances, η Holding Communal, η Ethias και η Arcofin) στο πλαίσιο της ανακεφαλαιοποίησης δεν περιλαμβάνουν κανένα στοιχείο κρατικής ενίσχυσης. Πράγματι, τα ενδιαφερόμενα κράτη μέλη υπενθυμίζουν ότι οι επιχειρήσεις αυτές δεσμεύονται από κοινού ως προς την Dexia μέσω συμφωνίας συμμετοχής που συνάφθηκε στο πλαίσιο σύμβασης με ημερομηνία 28 Αυγούστου 2007 η οποία υπόκειται στο ιδιωτικό δίκαιο. Επίσης, για τη διασφάλιση των συμφερόντων αυτού του συνόλου μετόχων, είναι απαραίτητη η συμμετοχή όλων στην αύξηση του κεφαλαίου. Επιπλέον, δεδομένου του επείγοντα χαρακτήρα της πράξης ανακεφαλαιοποίησης, ήταν λογικό η Dexia να στραφεί κατά προτεραιότητα στους μετόχους αναφοράς για να προχωρήσει. Τα ενδιαφερόμενα κράτη μέλη υπογράμμισαν ότι δεν θα πρέπει να καταλογίζεται στις CDC, CNP Assurances, Holding Communal, Ethias και Arcofin η απόφαση συμμετοχής στην αύξηση κεφαλαίου και, επιπλέον, σε ό,τι αφορά τις Arcofin και Ethias, η απόφασή τους δεν χρηματοδοτήθηκε μέσω κρατικών πόρων.
            
         7.2.1.2.   
         Πράξη ενίσχυσης της ρευστότητας
      
   
   
               (105)
            
            
               Επιπλέον, οι βελγικές αρχές εκτιμούν ότι η πράξη ενίσχυσης ρευστότητας που χορηγήθηκε στην Dexia από τη BNB, σε συνεργασία με την Τράπεζα της Γαλλίας, δεν αποτελεί κρατική ενίσχυση υπό την έννοια του άρθρου 107, παράγραφος 1, της ΣΛΕΕ με το αιτιολογικό ότι οι πράξεις ενίσχυσης ρευστότητας εμπίπτουν στις συνήθεις αποστολές των κρατικών κεντρικών τραπεζών και, ιδιαίτερα, στην αποστολή τους να συμβάλουν στη σταθερότητα του χρηματοπιστωτικού συστήματος και στην ιδιότητα τους ως δανειστή εσχάτης ανάγκης σε περίπτωση που μια κατά τα λοιπά φερέγγυα τράπεζα αντιμετωπίζει προσωρινά προβλήματα ρευστότητας. Πράγματι:
               
                           —
                        
                        
                           κατά την εφαρμογή της πράξης ενίσχυσης ρευστότητας, οι χρηματοπιστωτικές αρχές επιβεβαιώνουν ότι δεν είχαν κανένα λόγο να θεωρούν την Dexia αφερέγγυα,
                        
                     
                           —
                        
                        
                           η χορήγηση της ενίσχυσης ρευστότητας κρίθηκε ασφαλής αφενός λόγω των επαρκών εγγυήσεων της Dexia βάσει των οποίων η BNB και η Τράπεζα της Γαλλίας εφήρμοσαν σημαντικά αρχικά περιθώρια ασφάλειας («haircut») και αφετέρου λόγω της ποιότητας των εν λόγω εγγυήσεων,
                        
                     
                           —
                        
                        
                           η ενίσχυση της ρευστότητας χορηγήθηκε με δυσμενή, ήτοι, απαγορευτικά επιτόκια,
                        
                     
                           —
                        
                        
                           σε ανύποπτο χρόνο, έχοντας απόλυτη αυτονομία και αποκλειστικά βάσει της διακριτικής τους ευχέρειας, η BNB και η Τράπεζα της Γαλλίας αποφάσισαν τη χορήγηση ενίσχυσης ρευστότητας, την παράτασή της καθώς και το ύψος των δανείων που θα χορηγηθούν σε αυτό το πλαίσιο,
                        
                     
                           —
                        
                        
                           η χορήγηση της ενίσχυσης ρευστότητας αποτελεί προσωρινό μέτρο: οι χορηγηθείσες πιστώσεις στο πλαίσιο της πράξης ενίσχυσης ρευστότητας είναι 1 ημέρας («overnight») με δυνατότητα ανανέωσης δυνάμει απόφασης της δανείστριας κεντρικής τράπεζας.
                        
                     
         
               (106)
            
            
               Επιπλέον, οι βελγικές αρχές υπογραμμίζουν ότι η πράξη ενίσχυσης ρευστότητας υπέρ της Dexia εγκρίθηκε από το Συμβούλιο των Διοικητών της Ευρωπαϊκής Κεντρικής Τράπεζας (εφεξής «ΕΚΤ») (μέχρι ενός μέγιστου ποσού […] δισεκατ. ευρώ.). Ο χαρακτηρισμός της πράξης ενίσχυσης ρευστότητας ως κρατικής ενίσχυσης θα την καθιστούσε ασύμβατη με την αρχή απαγόρευσης της νομισματικής χρηματοδότησης που ορίζεται στο άρθρο 123 της ΣΛΕΕ. Πράγματι, δυνάμει αυτής της αρχής, είναι νομικά αδύνατο να καταλογιστούν σε ένα κράτος μέλος οι πράξεις στις οποίες προβαίνει μια κρατική κεντρική τράπεζα στο πλαίσιο της άσκησης της αποστολής της, εφόσον η εν λόγω κεντρική τράπεζα τηρεί τους όρους που ισχύουν για την άσκηση αυτής της αποστολής από την ΕΚΤ. Ωστόσο, η πράξη ενίσχυσης ρευστότητας που χορηγήθηκε στην Dexia πληροί όλους τους όρους που επιβάλλονται από την ΕΚΤ. Συγκεκριμένα, απαντά στην απαίτηση βάσει της οποίας η χορήγηση ενίσχυσης της ρευστότητας πρέπει να γίνεται με τρόπο απολύτως ανεξάρτητο και διακριτικό από όλες τις ενδιαφερόμενες κρατικές κεντρικές τράπεζες.
            
         
               (107)
            
            
               Σύμφωνα με τις βελγικές αρχές, το γεγονός ότι οποιαδήποτε ενίσχυση ρευστότητας η οποία χορηγείται από τη BNB εξασφαλίζει αυτόματα την εγγύηση του βελγικού κράτους δεν είναι ικανό να αλλάξει αυτό το συμπέρασμα. Πρώτον, τη στιγμή που η επιτροπή διαχείρισης της BNB αποφάσισε αυτόνομα τη χορήγηση της πράξης ενίσχυσης ρευστότητας στην Dexia, η κρατική εγγύηση δεν υπήρχε. Επομένως, αυτή η παράμετρος δεν θα μπορούσε να είχε συνυπολογιστεί στη λήψη της απόφασης. Κυρίως, το γεγονός ότι ο Βέλγος νομοθέτης οδηγήθηκε να προβλέψει ρητή εγγύηση του βελγικού κράτους για αυτές τις πράξεις— χωρίς να συνδέεται με τον φάκελο της Dexia —ενώ κάτι τέτοιο δεν συμβαίνει πάντα στην περίπτωση άλλων κρατών μελών, προκύπτει από την ιδιαιτερότητα της μετοχικής σύνθεσης της BNB, η οποία είναι εταιρεία εισηγμένη στο χρηματιστήριο με ιδιώτες μετόχους ενώ οι άλλες κρατικές κεντρικές τράπεζες δεν έχουν συνήθως ιδιώτες μετόχους. Η εγγύηση αυτή δεν αποτελεί αναπόσπαστο μέρος του καταστατικού της BNB και αποσκοπεί να επιτρέψει στη BNB να εκπληρώσει την αποστολή της ως δανείστριας εσχάτης ανάγκης. Μια τέτοια ρητή εγγύηση δεν είναι απαραίτητη στην περίπτωση άλλων κεντρικών τραπεζών, οι οποίες ανήκουν αποκλειστικά στο αντίστοιχο κράτος. Ο αυτόματος χαρακτήρας της κρατικής εγγύησης προβλέφθηκε ρητά ώστε να διασφαλιστεί ότι οι πράξεις ενίσχυσης της ρευστότητας της BNB είναι σύμφωνες με τις αρχές απαγόρευσης της νομισματικής χρηματοδότησης και ότι ανταποκρίνονται στα κριτήρια της πρακτικής λήψης αποφάσεων της Επιτροπής, όπως αυτά ορίζονται κυρίως στην απόφαση της περίπτωσης Northern Rock (24).
            
         
               (108)
            
            
               Οι βελγικές αρχές υπογραμμίζουν επίσης το γεγονός ότι η Επιτροπή θα έπρεπε ωστόσο να θεωρήσει την πράξη ενίσχυσης ρευστότητας ως κρατική ενίσχυση κατά την έννοια του άρθρου 107 παράγραφος 1 της ΣΛΕΕ, το ποσό της ενίσχυσης θα έπρεπε να υπολογιστεί βάσει της διαφοράς του επιτοκίου που εφαρμόστηκε και του επιτοκίου αναφοράς που αναφέρεται στην ανακοίνωση της Επιτροπής σχετικά με την αναθεώρηση της μεθόδου υπολογισμού των επιτοκίων αναφοράς και προεξόφλησης («Ανακοίνωση σχετικά με τα επιτόκια αναφοράς») (25). Επιπλέον, το ποσό της ενίσχυσης θα έπρεπε σε κάθε περίπτωση να περιοριστεί στο μισό του συνολικού ποσού ενίσχυσης ρευστότητας, που αντιστοιχεί στο ύψος που χορηγήθηκε στην Dexia από τη BNB, ενώ το άλλο μισό θα έπρεπε να χορηγηθεί για λογαριασμό και με ευθύνη της Τράπεζας της Γαλλίας. Ωστόσο, η Τράπεζα της Γαλλίας δεν λαμβάνει καμία ρητή εγγύηση από το γαλλικό κράτος και η εγγύηση του βελγικού κράτους δεν μπορεί προφανώς να εφαρμοστεί σε μια πράξη που πραγματοποιείται για λογαριασμό και με ευθύνη μιας κεντρικής τράπεζας του εξωτερικού.
            
         7.2.1.3.   
         Το μέτρο FSA
      
   
   
               (109)
            
            
               Οι αρχές των ενδιαφερόμενων κρατών μελών θεωρούν ότι η πιθανότητα ουσιαστικής εφαρμογής της εγγύησης που συμφωνήθηκε από τα κράτη του Βελγίου και της Γαλλίας για τα στοιχεία ενεργητικού FSAM είναι μάλλον μικρή: το κατώτερο όριο των 4,5 δισεκατ. USD που αποτελεί το ανώτατο όριο έκθεσης στις πρώτες ζημίες που αντιμετώπισε η Dexia είναι μεγαλύτερο από τα πιο απαισιόδοξα σενάρια σχετικά με τις οικονομικές ζημίες του χαρτοφυλακίου. Γι’ αυτόν τον λόγο, το ποσό της ενδεχόμενης κρατικής ενίσχυσης θα πρέπει να θεωρηθεί μηδενικό ακόμη και στην περίπτωση ενός απαισιόδοξου σεναρίου.
            
         7.2.2.   ΣΥΜΒΑΤΟΤΗΤΑ ΤΩΝ ΚΟΙΝΟΠΟΙΗΘΕΝΤΩΝ ΜΕΤΡΩΝ
   7.2.2.1.   
         Το μέτρο FSA
      
   
   
               (110)
            
            
               Καταρχάς, τα ενδιαφερόμενα κράτη μέλη υποστηρίζουν ότι το μέτρο FSA δεν εμπίπτει στο πεδίο της ανακοίνωσης της Επιτροπής που αφορά τη μεταχείριση των απομοιωμένων στοιχείων ενεργητικού στον τραπεζικό τομέα της ΕΕ (26) (εφεξής «ανακοίνωση περί απομειωμένων στοιχείων ενεργητικού») με το αιτιολογικό ότι:
               
                           —
                        
                        
                           το μέτρο FSA δεν αποτελεί αυτή καθ’ αυτή εγγύηση των στοιχείων ενεργητικού, αλλά εγγύηση των ομολόγων της Dexia προς τη FSAM με βάση την ίδια την εγγύησή της (μέσω του δικαιώματος πώλησης): η εγγύηση του βελγικού και του γαλλικού κράτους θα εφαρμοστεί μόνο στην περίπτωση που η Dexia δεν τηρήσει τις υποχρεώσεις της για αγορά των εν λόγω στοιχείων ενεργητικού FSAM σε περίπτωση άσκησης του δικαιώματος πώλησης. Συνεπώς, το μέτρο FSA δεν επιφέρει αυτόματη μεταφορά ή εκποίηση των στοιχείων ενεργητικού,
                        
                     
                           —
                        
                        
                           σκοπός του μέτρου δεν είναι η εγγύηση του χαρτοφυλακίου FSAM υπέρ της Dexia, αλλά να καταστήσει δυνατή μια πράξη εκποίησης που πραγματοποιείται σε περίπτωση έκτακτης ανάγκης και είναι απαραίτητη για την αναδιάρθρωση της Dexia,
                        
                     
                           —
                        
                        
                           η εν λόγω πράξη εκποίησης πραγματοποιήθηκε στο τέλος μιας ανοιχτής και διαφανούς διαδικασίας, γεγονός που κατ’ αναλογία των περιπτώσεων ιδιωτικοποίησης, θα έπρεπε να οδηγήσει στο συμπέρασμα ότι δεν περιλαμβάνει κανένα στοιχείο κρατικής ενίσχυσης,
                        
                     
                           —
                        
                        
                           το μέτρο που κοινοποιήθηκε πριν από την ημερομηνία έκδοσης της ανακοίνωσης για τα απομειωμένα στοιχεία ενεργητικού (25 Φεβρουαρίου 2009), έχοντας θεωρηθεί ήδη συμβατό με την παράγραφο 16 των κοινοτικών κατευθυντήριων γραμμών περί των κρατικών ενισχύσεων για τη διάσωση και την αναδιάρθρωση των προβληματικών επιχειρήσεων (27), δεν χρειάζεται να είναι συμβατό και με την ανακοίνωση για τα απομειωμένα στοιχεία ενεργητικού.
                        
                     
         
               (111)
            
            
               Επιπλέον, τα ενδιαφερόμενα κράτη μέλη υπογραμμίζουν ότι, ακόμη και εάν το μέτρο FSA θα έπρεπε να κριθεί υπό το πρίσμα της ανακοίνωσης περί απομειωμένων στοιχείων ενεργητικού, η Επιτροπή διαθέτει όλα τα στοιχεία που χρειάζεται για να διαπιστώσει εάν το εν λόγω μέτρο είναι συμβατό με την εσωτερική αγορά, με το αιτιολογικό, ιδίως, ότι:
               
                           —
                        
                        
                           η κατανομή των δαπανών συνάδει με την ανακοίνωση περί απομειωμένων στοιχείων ενεργητικού, κυρίως λόγω του ποσού των πρώτων ζημιών που αντιμετώπισε η Dexia, το οποίο αντιστοιχεί σε πλέον του 36 % του ονομαστικού ποσού του χαρτοφυλακίου των καλυμμένων στοιχείων ενεργητικού, ήτοι πρόκειται για ένα κατώτερο όριο που είναι αρκετά υψηλότερο από το ελάχιστο ποσοστό 10 % που ορίζεται στην ανακοίνωση περί απομειωμένων στοιχείων ενεργητικού· επιπλέον, σε περίπτωση απαίτησης της γαλλικής και βελγικής κρατικής ενίσχυσης πέρα από την πρώτη δόση των ζημιών, αυτές θα αποπληρωθούν από την Dexia με καταστατικούς τίτλους ίδιων πόρων, η έκδοση των οποίων θα μειώσει σημαντικά τη συμμετοχή των άλλων μετόχων του ομίλου,
                        
                     
                           —
                        
                        
                           το μέτρο υπόκειται σε αμοιβή αγοράς, ίση με το μέσο όρο των CDS πέντε ετών της Dexia (για την περίοδο από την 1η Ιανουαρίου 2007 έως τις 31 Αυγούστου 2008) συν 70 μονάδες βάσης, δηλαδή 113 μονάδες βάσης· προς αυτή την κατεύθυνση, τα ενδιαφερόμενα κράτη μέλη υπογραμμίζουν ότι ο συντελεστής αξίας έχει αυξηθεί κατά 21 μονάδες βάσης σε σχέση με το ποσό που είχε ανακοινωθεί αρχικά στην Επιτροπή,
                        
                     
                           —
                        
                        
                           η οικονομική απώλεια σε στοιχεία ενεργητικού που καλύπτονται από το μέτρο, έτσι όπως αξιολογήθηκε από ανεξάρτητες αρχές, βάσει μεθοδολογίας που επικυρώθηκε από τις εθνικές ελεγκτικές αρχές, έχει αναληφθεί εξ ολοκλήρου από την Dexia στον βαθμό που, όπως αναφέρθηκε παραπάνω, η μέγιστη απώλεια παραμένει μικρότερη από το ποσό των πρώτων απωλειών που υπέστη η Dexia.
                        
                     
         
               (112)
            
            
               Συνεπώς, τα ενδιαφερόμενα κράτη μέλη θεωρούν ότι το μέτρο FSA είναι συμβατό με την εσωτερική αγορά και ότι το ποσό ενίσχυσης που περιέχεται στο μέτρο είναι μηδενικό.
            
         7.2.2.2.   
         Το αρχικό σχέδιο αναδιάρθρωσης
      
   
   
               (113)
            
            
               Τα ενδιαφερόμενα κράτη μέλη δεν συμμερίζονται τις επιφυλάξεις που έχει διατυπώσει η Επιτροπή όσον αφορά τη δυνατότητα του αρχικού σχεδίου αναδιάρθρωσης που ανακοινώθηκε στην Επιτροπή τον Φεβρουάριο του 2009 να αποκαταστήσει τη μακροπρόθεσμη βιωσιμότητα της τράπεζας, να προλάβει εκτεταμένες στρεβλώσεις του ανταγωνισμού και να διασφαλίσει επαρκή κατανομή των δαπανών αναδιάρθρωσης.
            
         
               (114)
            
            
               Πράγματι, στις παρατηρήσεις τους, τα ενδιαφερόμενα κράτη μέλη θεωρούν ότι τα μέτρα που κοινοποιήθηκαν στην Επιτροπή επιτρέπουν τη διασφάλιση της μακροπρόθεσμης βιωσιμότητας της Dexia, στο βαθμό που:
               
                           —
                        
                        
                           η προβλεπόμενη μείωση του χαρτοφυλακίου ομολόγων της Dexia για το έτος 2010 θα ανέλθει στα [15-30] δισεκατ. ευρώ (εκ των οποίων […] δισεκατ. ευρώ σε εκποιήσεις). Το ίδιο θα πρέπει να ισχύσει και για το 2011, γεγονός που φαίνεται εφικτό και μάλλον συντηρητικό υπό το φως της πρόσφατης εμπειρίας της Dexia,
                        
                     
                           —
                        
                        
                           το σενάριο ανάκαμψης της ρευστότητας, που αποσκοπεί κυρίως στη μείωση κατά 100 δισεκατ. ευρώ των αναγκών βραχυπρόθεσμης χρηματοδότησης της Dexia έως το τέλος του 2010 είναι ρεαλιστικό, κυρίως λόγω της ανάκαμψης των όρων χρηματοδότησης στην αγορά ομολόγων και στην αγορά στεγαστικών ομολόγων,
                        
                     
                           —
                        
                        
                           οι μακροοικονομικές υποθέσεις που στηρίζουν το σχέδιο αναδιάρθρωσης της Dexia είναι πολύ συντηρητικές,
                        
                     
                           —
                        
                        
                           οι αμφιβολίες που διατυπώθηκαν εκ μέρους της Επιτροπής σε ό,τι αφορά τη μελλοντική εξέλιξη της αγοράς χρηματοδότησης των αρχών τοπικής αυτοδιοίκησης επηρεάζουν ελάχιστα τη δραστηριότητα της Dexia, στο βαθμό που αυτή η αγορά ελάχιστα επηρεάζεται από τις μακροοικονομικές συνθήκες και επιπλέον η πτώση της νέας παραγωγής δανείων προς τις αρχές της τοπικής αυτοδιοίκησης έχει οριακό αντίκτυπο στα εισοδήματα της Dexia.
                        
                     
         
               (115)
            
            
               Επιπλέον, τα ενδιαφερόμενα κράτη μέλη υπογραμμίζουν ότι το σύνολο των μέτρων αναδιάρθρωσης που ανακοινώθηκαν τον Φεβρουάριο του 2009 αφορά κερδοφόρες δραστηριότητες, ότι πρόκειται για δραστηριότητες PWB ή μείωσης του φάσματος δραστηριοτήτων RCB. Συνεπώς, το σύνολο των προτεινόμενων μέτρων πρέπει να ληφθεί υπόψη στην αξιολόγηση των μέτρων με στόχο τη μείωση των υπερβολικών στρεβλώσεων του ανταγωνισμού.
            
         
               (116)
            
            
               Τέλος, τα ενδιαφερόμενα κράτη μέλη εκτιμούν ότι η αξιολόγηση της Επιτροπής, που περιλαμβάνεται στην απόφασή της 13ης Μαρτίου 2009 σχετικά με το ποσό της ενίσχυσης, δεν είναι ακριβής, γιατί προσθέτει ποσά που είναι λανθασμένα και διαφορετικής φύσης καταλήγοντας σε ένα συνολικό ποσό της τάξης των [170-210] δισεκατ. ευρώ. Συνεπώς, το ποσό βάσει του οποίου πρέπει να αξιολογηθεί ο καταμερισμός των δαπανών αναδιάρθρωσης μεταξύ της Dexia και των ενδιαφερόμενων κρατών μελών, είναι υπερτιμημένο. Αντιθέτως, η συμμετοχή της Dexia στις δαπάνες αναδιάρθρωσης, είναι σύμφωνα με τα ενδιαφερόμενα κράτη μέλη, υποτιμημένη δεδομένου ότι δεν λαμβάνεται υπόψη η νέα μείωση παραγωγής δανείων που προβλέπεται από την Dexia και τα ενδιαφερόμενα κράτη μέλη στο σχέδιο αναδιάρθρωσης, η οποία πρέπει να θεωρηθεί ίδια συμμετοχή της Dexia στις δαπάνες αναδιάρθρωσης
            
         
               (117)
            
            
               Εν κατακλείδι, τα ενδιαφερόμενα κράτη μέλη στηρίζουν την απόφαση της Επιτροπής για οριστική έγκριση του μέτρου FSA προκειμένου να επιτραπεί η εκποίηση της FSA στην Assured Guaranty, στοιχείο απαραίτητο για την ανάκαμψη της βιωσιμότητας και τη μείωση του προφίλ κινδύνου του ομίλου. Θεωρούν, ωστόσο, ότι οι αμφιβολίες της Επιτροπής περί των άλλων μέτρων είναι αβάσιμες.
            
         7.3.   ΠΑΡΑΤΗΡΗΣΕΙΣ ΤΩΝ ΚΡΑΤΩΝ ΜΕΛΩΝ ΣΧΕΤΙΚΑ ΜΕ ΤΟ ΣΧΕΔΙΟ ΑΝΑΔΙΑΡΘΡΩΣΗΣ
   
   
               (118)
            
            
               Ως συμπλήρωμα των παραπάνω παρατηρήσεων που διατυπώθηκαν στη βάση του αρχικού σχεδίου αναδιάρθρωσης που ανακοινώθηκε στην Επιτροπή τον Φεβρουάριο του 2009, τα ενδιαφερόμενα κράτη μέλη κοινοποίησαν στην Επιτροπή τις παρατηρήσεις τους επί των συμπληρωματικών μέτρων αναδιάρθρωσης που κοινοποιήθηκαν στην Επιτροπή στις 9 Φεβρουαρίου 2010.
            
         
               (119)
            
            
               Συναφώς, τα ενδιαφερόμενα κράτη μέλη εκτιμούν ότι το πλάνο αναδιάρθρωσης επιτρέπει την ενίσχυση της μακροπρόθεσμης βιωσιμότητας του ομίλου, δίνοντας στην Dexia τη δυνατότητα να επιταχύνει την προσφυγή στη διαδικασία εγγύησης της αναχρηματοδότησης ενώ παράλληλα απαντά στο σύνολο των λοιπών ανησυχιών που διατύπωσε η Επιτροπή στις αποφάσεις της 13ης Μαρτίου 2009 και της 30ής Οκτωβρίου 2009. Το σύνολο των μέτρων αναδιάρθρωσης που ανακοινώθηκαν μεταξύ Φεβρουαρίου 2009 και Φεβρουαρίου 2010 συνθέτουν, εφόσον ληφθούν συνολικά, ένα έργο αναδιάρθρωσης και συμψηφισμού των ενδεχόμενων στρεβλώσεων του ανταγωνισμού που συνάδει με τις απαιτήσεις που διατύπωσε η Επιτροπή τόσο στις αποφάσεις της όσο και κατά τη διάρκεια των συνεδριάσεων με τους εκπροσώπους των ενδιαφερόμενων κρατών μελών και της Dexia.
            
         
               (120)
            
            
               Τα ενδιαφερόμενα κράτη μέλη υπογραμμίζουν ότι, για την αξιολόγηση του έργου αναδιάρθρωσης, η Επιτροπή θα πρέπει να λάβει υπόψη της τους διαφορετικούς στόχους μεταξύ της κατάστασης της Dexia και αυτής των άλλων τραπεζικών ιδρυμάτων, για τα οποία η Επιτροπή έχει εγκρίνει το σχέδιο αναδιάρθρωσης κατά τη διάρκεια των τελευταίων μηνών. Ειδικότερα, σε αντίθεση με τα άλλα ιδρύματα:
               
                           —
                        
                        
                           η κερδοφορία της Dexia έχει ήδη αποκατασταθεί, καθώς η τράπεζα σημείωσε θετικό αποτέλεσμα από το πρώτο τρίμηνο του 2009 και κατά τη διάρκεια των τριμήνων που ακολούθησαν,
                        
                     
                           —
                        
                        
                           η εκτέλεση του σχεδίου που διασφαλίζει την αποκατάσταση της μακροπρόθεσμης βιωσιμότητας της Dexia έχει ξεκινήσει ήδη σε μεγάλο βαθμό, κυρίως με την εκποίηση της FSA και τη μείωση της ανάγκης βραχυπρόθεσμης χρηματοδότησης ύψους 100 δισεκατ. ευρώ, στόχος που έχει επιτευχθεί ήδη κατά 75 % το τρίτο τρίμηνο του 2009,
                        
                     
                           —
                        
                        
                           οι κύριες δραστηριότητες της Dexia (PWB και RCB) παρουσιάζουν εγγενώς χαμηλό προφίλ κινδύνου. Στην αξία που αναμένεται από έναν επενδυτή της αγοράς λαμβάνεται υπόψη αυτός ο παράγοντας διαφοροποίησης και επιτρέπεται ένα επίπεδο «return on equity» (ROE) κατώτερο από αυτό άλλων πιο εκτεθειμένων οργανισμών,
                        
                     
                           —
                        
                        
                           η Dexia κατέβαλε ή θα καταβάλει στα ενδιαφερόμενα κράτη μέλη, ως αμοιβή για τις ενισχύσεις που χορηγήθηκαν, σημαντική αμοιβή, το επίπεδο της οποίας ξεπερνά σε ορισμένες περιπτώσεις (κυρίως σε ό,τι αφορά την εγγύηση για το χαρτοφυλάκιο FP της FSA) το επίπεδο που ορίζεται στις κατευθυντήριες γραμμές της Επιτροπής.
                        
                     
         VIII.   ΑΞΙΟΛΟΓΗΣΗ ΤΗΣ ΕΝΙΣΧΥΣΗΣ
   
   8.1.   ΥΠΑΡΞΗ ΕΝΙΣΧΥΣΗΣ
   
   
               (121)
            
            
               Η Επιτροπή πρέπει να εκτιμήσει εάν τα εν λόγω μέτρα συνιστούν κρατικές ενισχύσεις δυνάμει του άρθρου 107, παράγραφος 1, της ΣΛΕΕ. Το εν λόγω άρθρο ορίζει ότι «Εκτός εάν ορίζεται αλλιώς στις συνθήκες, οι ενισχύσεις που χορηγούνται υπό οποιαδήποτε μορφή από τα κράτη ή με κρατικούς πόρους και που νοθεύουν ή απειλούν να νοθεύσουν τον ανταγωνισμό διά της ευνοϊκής μεταχείρισης ορισμένων επιχειρήσεων ή ορισμένων κλάδων παραγωγής είναι ασυμβίβαστες με την κοινή αγορά, κατά τον βαθμό που επηρεάζουν τις μεταξύ κρατών μελών συναλλαγές». Ως εκ τούτου, η Επιτροπή πρέπει να εξετάσει, για κάθε μέτρο ξεχωριστά, εάν πληροί τα σωρευτικά κριτήρια που αναφέρονται στο άρθρο 107 παράγραφος 1, της ΣΛΕΕ.
            
         8.1.1.   ΑΥΞΗΣΗ ΚΕΦΑΛΑΙΟΥ
   
               (122)
            
            
               Σε ό,τι αφορά την ύπαρξη της ενίσχυσης που συνδέεται με την αύξηση κεφαλαίου, η Επιτροπή αναφέρεται στην απόφασή της στις 13 Μαρτίου 2009 στην οποία ορίζει ότι οι παρεμβάσεις των κρατών και των περιφερειών του Βελγίου καθώς και των κρατών της Γαλλίας και του Λουξεμβούργου συνιστούν κρατικές ενισχύσεις υπό την έννοια του άρθρου 107 παράγραφος 1 της ΣΛΕΕ. Επιπλέον, η Επιτροπή θεωρεί υπό τις ειδικές περιστάσεις της παρούσας υπόθεσης ότι η συμπεριφορά του ΤΠΔ και του Holding Communal καταλογίζονται επίσης στο κράτος.
            
         
               (123)
            
            
               Σύμφωνα με τη νομολογία, το γεγονός ότι ένας οικονομικός φορέας βρίσκεται υπό κρατικό έλεγχο δεν αρκεί για να καταλογιστούν στο κράτος τα μέτρα που λαμβάνει ο φορέας (28). Ωστόσο, από τη νομολογία του δικαστηρίου προκύπτει επίσης ότι, στο βαθμό που είναι εξαιρετικά δύσκολο για την Επιτροπή, λόγω των προνομιακών σχέσεων που υπάρχουν μεταξύ του ΤΠΔ και της Holding Communal, αφενός, και του αντίστοιχου κράτους τους αφετέρου, να αποδειχθεί ότι στην υπό κρίση περίπτωση οι αποφάσεις ενίσχυσης του κεφαλαίου της Dexia ελήφθησαν ουσιαστικά κατόπιν εντολής των δημόσιων αρχών, η δυνατότητα καταλογισμού στο δημόσιο αυτών των μέτρων μπορεί να συναχθεί από μια σειρά ενδείξεων που αφορούν τις συνθήκες κάτω από τις οποίες ελήφθησαν αυτά τα μέτρα (29).
            
         
               (124)
            
            
               Ενδείξεις, όπως για παράδειγμα, «η ενσωμάτωση της επιχείρησης στις δομές της δημόσιας διοίκησης, η φύση των δραστηριοτήτων της και η άσκησή τους στην αγορά υπό κανονικές συνθήκες ανταγωνισμού από ιδιωτικές επιχειρήσεις, το νομικό πρόσωπο της επιχείρησης είτε υπόκειται στο δημόσιο δίκαιο ή στο κοινό δίκαιο εταιρειών, η ένταση της επίβλεψης που ασκείται στη διαχείριση της επιχείρησης από μέρους των δημοσίων αρχών ή οποιαδήποτε άλλη ένδειξη που σημαίνει, στη συγκεκριμένη περίπτωση, ότι οι δημόσιες αρχές συμμετέχουν ή είναι αδύνατο να μη συμμετέχουν στην υιοθέτηση του μέτρου, λαμβανομένου υπόψη επίσης και του πλαισίου του μέτρου, του περιεχομένου του ή των όρων που περιλαμβάνει» ενδέχεται να είναι επαρκείς για να καταλογιστεί στο κράτος ένα μέτρο στήριξης το οποίο έχει ληφθεί από δημόσια επιχείρηση (30).
            
         
               (125)
            
            
               Στην προκειμένη περίπτωση, πρέπει να σημειωθεί ότι:
               
                           —
                        
                        
                           σε ό,τι αφορά το ΤΠΔ, πρόκειται για έναν φορέα δημοσίου δικαίου, ο οποίος βάσει του γαλλικού νόμου περί οικονομικών της 28ης Απριλίου 1816 υπόκειται στην επίβλεψη και την προστασία της νομοθετικής εξουσίας, η οποία διεκπεραιώνει αποστολές γενικού συμφέροντος (κυρίως, χρηματοδότηση οργανισμών δημοσίου δικαίου), διέπεται από τις νομικές και ρυθμιστικές διατάξεις και υπόκειται στον γενικό διευθυντή της, ενώ οι κύριοι διαχειριστές της ορίζονται από τον Πρόεδρο της γαλλικής δημοκρατίας και τον Πρόεδρο της γαλλικής κυβέρνησης (31)· την εν λόγω περίοδο, και κατά παρέκκλιση του κοινού δικαίου, το ΤΠΔ δεν υπαγόταν στον έλεγχο της Επιτροπής για τραπεζικά θέματα ούτε στον οργανισμό APE (Agence des Participations de l’État), ούτε στο δίκαιο φορολογίας εταιρειών, για «εθελούσια προσφορά» στο δημόσιο ταμείο,
                        
                     
                           —
                        
                        
                           σε ό,τι αφορά τη Holding communal, πρόκειται για έναν οργανισμό με 599 μετόχους, δήμους και επαρχίες του Βελγίου και αποτελεί τον βασικό φορέα χρηματοδότησης των αρχών τοπικής αυτοδιοίκησης· όλα τα μέλη του διοικητικού συμβουλίου είναι κοινοτικοί σύμβουλοι, δημοτικοί ή κοινοτικοί αξιωματούχοι· το καταστατικό της Holding Communal ορίζει ότι υπόκειται στον έλεγχο των Υπουργείων Οικονομικών και Εσωτερικού, σύμφωνα με τις διατάξεις που ορίζονται από τον νόμο· συναφώς, υπενθυμίζεται ότι οι δύο κρατικοί ελεγκτές (οι οποίοι εκπροσωπούν αντίστοιχα τα Υπουργεία Οικονομικών και Εσωτερικού) έχουν την εξουσία να αντιτίθενται σε μια απόφαση του διοικητικού συμβουλίου της Holding Communal· ωστόσο, σύμφωνα με τη νομολογία (32), το δικαίωμα άσκησης βέτο ή η εγκριτική εξουσία του δημοσίου υποδηλώνουν τον καταλογισμό στο δημόσιο των πράξεων μιας νομικής οντότητας, γεγονός που ισχύει στη συγκεκριμένη περίπτωση της Holding Communal.
                        
                     Αφετέρου, διαπιστώνεται αναγκαστικά ότι, στην παρούσα υπόθεση, η εισφορά κεφαλαίου από το ΤΠΔ και από τη Holding Communal έλαβε χώρα παράλληλα με τα μέτρα που ελήφθησαν από το δημόσιο (εισφορά κεφαλαίου απευθείας από τα κράτη και τις Περιφέρειες, εγγύηση των κρατών, μέτρο FSA, πράξη LA που καλύπτεται από το βελγικό κράτος). Αυτές οι εισφορές εντάσσονται μαζί με τα άλλα μέτρα σε ένα καθολικό σύνολο συνεπές με τα μέτρα που αποσκοπούν στη διάσωση της Dexia στο τέλος του Σεπτεμβρίου 2009.
               Ωστόσο, η συνακολουθία αυτών των παρεμβάσεων σε συνδυασμό με τα προαναφερθέντα στοιχεία καθιστούν απίθανη την απουσία εμπλοκής των δημοσίων αρχών στις αποφάσεις του ΤΠΔ και της Holding Communal για συμμετοχή στην αύξηση κεφαλαίου της Dexia. Συνεπώς, θεωρείται ότι οι εισφορές κεφαλαίου εκ μέρους του ΤΠΔ και της Holding Communal καταλογίζονται στα αντίστοιχα κράτη μέλη τους.
            
         
               (126)
            
            
               Η Επιτροπή θεωρεί ότι η ανακεφαλαιοποίηση που πραγματοποιήθηκε από τους φερόμενους «παλαιούς» μετόχους δεν ικανοποιεί το νομολογιακό κριτήριο του ιδιώτη επενδυτή στην οικονομία της αγοράς. Πράγματι, η συμμετοχή στην ανακεφαλαιοποίηση της Dexia από μετόχους η συμπεριφορά των οποίων δεν καταλογίζεται στο κράτος και περιορίζεται στο 12,4 % της συνολικής αύξησης κεφαλαίου, δεν αρκεί για να συναχθεί το συμπέρασμα ότι οι παλαιοί μέτοχοι ενήργησαν ως ιδιώτες επενδυτές σε μια οικονομία αγοράς. Η αρχή του ιδιώτη επενδυτή σε μια οικονομία αγοράς εφαρμόζεται μόνο σε περιπτώσεις κανονικών συνθηκών αγοράς (33). Ωστόσο, οι παλαιοί μέτοχοι παρενέβησαν για τη διάσωση της Dexia στην πιο δύσκολη στιγμή της οικονομικής κρίσης, σε μη φυσιολογικές συνθήκες αγοράς. Επιπλέον, η εν λόγω παρέμβαση των «παλαιών» μετόχων εντάσσεται σε ένα σύνολο μέτρων που αποσκοπούν στη διάσωση της Dexia, μιας προβληματικής επιχείρησης, με συστημική σημασία για την οικονομία των τριών ενδιαφερόμενων κρατών μελών. Εντούτοις, τονίζεται ότι τα θέματα δημόσιας, οικονομικής και κοινωνικής πολιτικής πρέπει να εξαιρούνται από την αξιολόγηση της αρχής του ιδιώτη επενδυτή σε μια οικονομία αγοράς (34). Στη συνέχεια, ως απάντηση στο κριτήριο του ιδιώτη επενδυτή σε μια οικονομία αγοράς, η αξιοπιστία της επένδυσης πρέπει να ενισχυθεί εκ των προτέρων από ένα επιχειρηματικό σχέδιο («business plan») και, κατά προτίμηση, από ένα επιχειρηματικό σχέδιο που θα πρέπει να επικυρωθεί από ανεξάρτητους ελεγκτές και από προσομοιώσεις καταστάσεων εκτάκτου ανάγκης («τεστ αντοχής») (35).
            
         
               (127)
            
            
               Τέλος, ακόμη και εάν ο δημόσιος επενδυτής έχει την ιδιότητα του κατόχου (όπως συμβαίνει στην περίπτωση των «παλαιών» μετόχων η συμπεριφορά των οποίων καταλογίζεται στο δημόσιο, ήτοι το ΤΠΔ και η Holding Communal), θα πρέπει η σύγκριση με έναν ιδιώτη επενδυτή στην οικονομία αγοράς να επαληθεύσει ότι ο επενδυτής συμπεριφέρεται ως συνετός επενδυτής, ο οποίος δεν εκτίθεται σε περισσότερους κινδύνους από όσους θα εκτίθετο ένας ιδιώτης επενδυτής στην οικονομία αγοράς (36). Η παλαιότητα του επενδυτή δεν θα πρέπει συνεπώς να δικαιολογεί μια συμπεριφορά πιο «ελαστική» σε σχέση με έναν ιδιώτη επενδυτή στην οικονομία αγοράς.
            
         
               (128)
            
            
               Εξάλλου, η Επιτροπή θεωρεί ότι η αύξηση κεφαλαίου που καταλογίζεται στα ενδιαφερόμενα κράτη μέλη είναι επιλεκτική, δεδομένου ότι αφορά μόνο μία επιχείρηση, τον όμιλο Dexia. Δεδομένου του μεγέθους του ομίλου Dexia και της σπουδαιότητάς του στις αγορές του Βελγίου, της Γαλλίας και του Λουξεμβούργου καθώς και του γεγονότος ότι, χωρίς τις παρεμβάσεις, ο όμιλος θα μπορούσε να αποδειχθεί αφερέγγυος, γεγονός που θα άλλαζε καθοριστικά τη δομή της τραπεζικής αγοράς στις τρεις χώρες, η Επιτροπή θεωρεί ότι τα εν λόγω μέτρα επηρεάζουν τις συναλλαγές μεταξύ των κρατών μελών.
            
         
               (129)
            
            
               Συνεπώς, η Επιτροπή θεωρεί ότι η εισφορά κεφαλαίου από το ΤΠΔ και τη Holding Communal συνιστούν ενίσχυση προς την Dexia, κατά την έννοια του άρθρου 107 παράγραφος 1 της ΣΛΕΕ.
            
         
               (130)
            
            
               Αφετέρου, η Επιτροπή θεωρεί ότι οι πόροι που τέθηκαν στη διάθεση της Dexia βάσει της συμπεριφοράς της Ethias (η οποία δεν είχε κρατικοποιηθεί κατά την αύξηση κεφαλαίου), της Arcofin (της οποίας το πλειοψηφικό μέρος των μετοχών ανήκει σε ιδιώτες μετόχους) και της CNP Assurance (της οποίας το πλειοψηφικό μέρος των μετοχών ανήκει σε ιδιώτες μετόχους, ήτοι στον όμιλο Banque Populaire Caisses d’Épargne και σε κατόχους κυκλοφορούντος κεφαλαίου) δεν αποτελούν κρατικούς πόρους.
            
         8.1.2.   ΟΙ ΚΡΑΤΙΚΕΣ ΕΓΓΥΗΣΕΙΣ
   
               (131)
            
            
               Η Επιτροπή καθορίζει τον χαρακτήρα ενίσχυσης της εγγύησης στις αποφάσεις της 19ης Νοεμβρίου 2008 (αιτιολογικές σκέψεις 24 έως 27) και της 30ής Οκτωβρίου 2009 (αιτιολογική σκέψη 13). Συναφώς, η Επιτροπή θεωρεί ότι επιχειρηματολογία που περιλαμβάνεται σε αυτές τις αποφάσεις εξακολουθεί να ισχύει και ότι το μέτρο είναι στοιχείο κρατικής ενίσχυσης, κατά την έννοια του άρθρου 107 παράγραφος 1 της ΣΛΕΕ.
            
         8.1.3.   ΠΡΑΞΗ ΕΝΙΣΧΥΣΗΣ ΡΕΥΣΤΟΤΗΤΑΣ
   
               (132)
            
            
               Σε ό,τι αφορά την ύπαρξη της ενίσχυσης που συνδέεται με την πράξη ενίσχυσης ρευστότητας, η Επιτροπή αναγνωρίζει τις παρατηρήσεις των αρχών του Βελγίου οι οποίες σχετίζονται με την πράξη ενίσχυσης ρευστότητας που εφαρμόστηκε από τη BNB υπέρ της Dexia. Η Επιτροπή εκτιμά, ωστόσο, ότι αυτές οι παρατηρήσεις δεν είναι σε θέση να τροποποιήσουν τα συμπεράσματά της, σε ό,τι αφορά το στοιχείο της ενίσχυσης που αφορά την πράξη ενίσχυσης ρευστότητας, όπως καθορίζονται στην απόφαση της 19ης Νοεμβρίου 2008.
            
         
               (133)
            
            
               Επίσης, στο σημείο 51 της ανακοίνωσης που αφορά την εφαρμογή των κανόνων περί κρατικών ενισχύσεων στα μέτρα που λήφθηκαν για τους χρηματοπιστωτικούς οργανισμούς στο πλαίσιο της τρέχουσας παγκόσμιας χρηματοπιστωτικής κρίσης (37) (εφεξής «τραπεζική ανακοίνωση»), η Επιτροπή επεσήμανε ότι θεωρεί πως η χορήγηση πόρων από μια κεντρική τράπεζα σε ένα χρηματοπιστωτικό ίδρυμα δεν αποτελεί κρατική ενίσχυση εφόσον πληρούνται ορισμένες προϋποθέσεις (38).
            
         
               (134)
            
            
               Ένας από τους όρους για την απουσία ενίσχυσης που ορίζεται στην τραπεζική ανακοίνωση είναι ότι «το μέτρο […] δεν υποστηρίζεται με καμία αντεγγύηση του κράτους». Στην παρούσα περίπτωση, η Επιτροπή σημείωσε ότι οι πιστώσεις που χορηγήθηκαν από την BNB καλύπτονται από εγγύηση του βελγικού κράτους (με αναδρομική ισχύ) βάσει του νόμου της 15ης Οκτωβρίου 2008 για τα μέτρα που στοχεύουν στην προώθηση της οικονομικής σταθερότητας και ορίζει συγκεκριμένα μια κρατική εγγύηση επί των χορηγηθεισών πιστώσεων και άλλων συναλλαγών που πραγματοποιούνται στο πλαίσιο της οικονομικής σταθερότητας. Η πράξη ενίσχυσης ρευστότητας που χορηγήθηκε από τη BNB καλύπτεται από εγγύηση του βελγικού κράτους, συνεπώς η προϋπόθεση που ορίζεται στην ανακοίνωση δεν πληροίται.
            
         
               (135)
            
            
               Ως εκ τούτου, οι προϋποθέσεις που ορίζονται στην τραπεζική ανακοίνωση προκειμένου να αποκλειστεί το ενδεχόμενο στήριξης δεν πληρούνται στο σύνολό τους. Επομένως, θα πρέπει να επαληθευτεί εάν πληρούνται πράγματι οι θεσμικοί όροι χορήγησης κρατικών ενισχύσεων. Δεδομένου ότι η BNB είναι οργανισμός του βελγικού δημοσίου, οι πόροι της είναι κρατικοί πόροι. Αυτό έχει ακόμη μεγαλύτερη σημασία στην παρούσα περίπτωση όπου η αντεγγύηση έχει ως αποτέλεσμα οποιαδήποτε ζημία να βαρύνει το βελγικό δημόσιο. Επιπλέον, η ενίσχυση της ρευστότητας είναι ένα μέτρο που εφαρμόζεται επιλεκτικά για την Dexia. Τέλος, το μέτρο ευνοεί επιλεκτικά την Dexia, δεδομένου ότι της χορηγείται χρηματοδότηση που η τράπεζα δεν μπορεί να λάβει πλέον από την αγορά. Δεδομένου ότι η Dexia δραστηριοποιείται σε διάφορα κράτη μέλη και ότι στις περισσότερες δραστηριότητές της ανταγωνίζεται άλλα χρηματοπιστωτικά ιδρύματα που στην πλειοψηφία τους δεν έχουν λάβει αντίστοιχες ενισχύσεις, το μέτρο αυτό στρεβλώνει τον ανταγωνισμό και επηρεάζει τις συναλλαγές μεταξύ των κρατών μελών.
            
         
               (136)
            
            
               Η Επιτροπή συμπεραίνει ότι η πράξη ενίσχυσης ρευστότητας που εφαρμόζει η BNB για ίδιο λογαριασμό αποτελεί κρατική ενίσχυση υπό την έννοια του άρθρου 107, παράγραφος 1 της ΣΛΕΕ.
            
         8.1.4.   ΤΟ ΜΕΤΡΟ FSA
   
               (137)
            
            
               Η Επιτροπή καθορίζει τον χαρακτήρα της ενίσχυσης του μέτρου FSA στην απόφασή της στις 13 Μαρτίου 2009 (αιτιολογικές σκέψεις 53 έως 56) και εκτιμά ότι οι παρατηρήσεις των ενδιαφερόμενων κρατών μελών δεν είναι σε θέση να αμφισβητήσουν τα συμπεράσματά της.
            
         
               (138)
            
            
               Η Επιτροπή καταλήγει ότι το μέτρο FSA συνιστά κρατική ενίσχυση κατά την έννοια του άρθρου 107, παράγραφος 1, της ΣΛΕΕ.
            
         8.2.   ΠΟΣΟΤΙΚΟΠΟΙΗΣΗ ΤΗΣ ΕΝΙΣΧΥΣΗΣ
   
   
               (139)
            
            
               Στις αποφάσεις της στις 19 Νοεμβρίου 2008 και 13 Μαρτίου 2009 η Επιτροπή προέβη ήδη σε μια πρώτη αξιολόγηση του ποσού της ενίσχυσης που συνδέεται με τα εν λόγω μέτρα. Βάσει αυτής της πρώτης αξιολόγησης και των συμπληρωματικών στοιχείων που διαβιβάστηκαν από τα ενδιαφερόμενα κράτη μέλη στις 13 Μαρτίου 2009 η Επιτροπή καταλήγει σε μια ενίσχυση που θα αποτελείται από τα εξής στοιχεία:
            
         8.2.1.   ΑΥΞΗΣΗ ΚΕΦΑΛΑΙΟΥ
   
               (140)
            
            
               Το συνολικό ποσό της εισφοράς κεφαλαίου που ανακοινώθηκε στις 30 Σεπτεμβρίου 2008 ανέρχεται στα 6,4 δισεκατ. ευρώ, από το οποίο πρέπει να αφαιρεθούν, για τους λόγους που προαναφέρθηκαν, οι εισφορές κεφαλαίου από τις Ethias, Arcofin και CNP Assurance, ήτοι 150 εκατ. ευρώ, 350 εκατ. ευρώ και 288 εκατ. ευρώ αντίστοιχα.
            
         
               (141)
            
            
               Η Επιτροπή υπογραμμίζει επίσης ότι, στο πλαίσιο του σχεδίου αναδιάρθρωσής της, η Dexia παραιτήθηκε από το δικαίωμα των 376 εκατ. ευρώ σε μετατρέψιμους τίτλους από την Dexia BIL, ποσό που θα έπρεπε να εγκρίνει το κράτος του Λουξεμβούργου, κάτι που, ωστόσο, δεν συνέβη. Συνεπώς, αυτό το ποσό αφαιρείται από το συνολικό ποσό των ενισχύσεων που συνδέονται με την αύξηση κεφαλαίου.
            
         
               (142)
            
            
               Εν κατακλείδι, το συνολικό ποσό των ενισχύσεων που συνδέεται με την αύξηση κεφαλαίου ανέρχεται στα 5,2 δισεκατ. ευρώ (39).
            
         8.2.2.   ΟΙ ΚΡΑΤΙΚΕΣ ΕΓΓΥΗΣΕΙΣ
   
               (143)
            
            
               Σύμφωνα με τη σύμβαση εγγύησης που υπογράφηκε μεταξύ της Dexia και των ενδιαφερόμενων κρατών μελών στις 9 Οκτωβρίου 2008 η εγγύηση των ενδιαφερόμενων κρατών μελών καλύπτει έως και το ποσό των 150 δισεκατ. ευρώ. Αυτό το ποσό μειώθηκε στα 100 δισεκατ. ευρώ στη σύμβαση εγγύησης που τέθηκε σε ισχύ την 1η Νοεμβρίου 2009.
            
         
               (144)
            
            
               Στις παρατηρήσεις τους σχετικά με την απόφαση κίνησης της διαδικασίας, τα ενδιαφερόμενα κράτη μέλη ισχυρίζονται ότι το ποσό ενίσχυσης που συνδέεται με την εγγύηση πρέπει να υπολογίζεται σύμφωνα με την ανακοίνωση της Επιτροπής που αφορά την αναθεώρηση της μεθόδου υπολογισμού επιτοκίων αναφοράς και προεξόφλησης (εφεξής ανακοίνωση περί των επιτοκίων αναφοράς) (40). Σύμφωνα με τις διατάξεις της εν λόγω ανακοίνωσης, τα στοιχεία ενίσχυσης που συνδέονται με την εγγύηση θα ισούνται με τη διαφορά μεταξύ του επιτοκίου αμοιβής της εγγύησης και του επιτοκίου αναφοράς που ορίζεται όπως το επιτόκιο αναφοράς της διατραπεζικής αγοράς (IBOR) προσαυξημένο κατά 75 μονάδες βάσης.
            
         
               (145)
            
            
               Σε απάντηση αυτών παρατηρήσεων, η Επιτροπή σημειώνει ότι στις περιπτώσεις προβληματικών επιχειρήσεων, η εφαρμογή ενός επιτοκίου αναφοράς που βασίζεται στα επιτόκια της αγοράς δεν είναι η κατάλληλη, διότι, σε περίπτωση απουσίας της εγγύησης, η Dexia δεν μπορεί να λάβει καμία χρηματοδότηση από τις αγορές. Για αυτόν τον λόγο, σύμφωνα με την πάγια πρακτική στις περιπτώσεις αναδιάρθρωσης που της έχουν υποβληθεί, η Επιτροπή θεωρεί ότι το στοιχείο ενίσχυσης που θα πρέπει να ληφθεί υπόψη στην εγγύηση μπορεί να ανέλθει ουσιαστικά μέχρι το ποσό που καλύπτεται από την εγγύηση, ήτοι 100 δισεκατ. ευρώ. Το ποσό αυτό αντιστοιχεί στο μέγιστο ποσό των στοιχείων παθητικού της Dexia τα οποία ουσιαστικά είναι δυνατό να καλυφθούν δυνάμει της εγγύησης, από την 1η Νοεμβρίου 2009 (41).
            
         8.2.3.   ΠΡΑΞΗ ΕΝΙΣΧΥΣΗΣ ΡΕΥΣΤΟΤΗΤΑΣ
   
               (146)
            
            
               Κατ’ αναλογία προς την παραπάνω συλλογιστική που αφορά την εγγύηση, η Επιτροπή θεωρεί ότι η ενίσχυση που περιέχεται στην εγγύηση του βελγικού κράτους κατ’ εφαρμογή της πράξης ενίσχυσης ρευστότητας από τη BNB μπορεί να ανέρχεται έως τα ποσά που ουσιαστικά καλύπτονται από την εγγύηση, ήτοι […] δισεκατ. ευρώ, ποσό που αντιστοιχεί στο μέγιστο μέρος του ποσού της πράξης ενίσχυσης ρευστότητας, όπως αυτή εγκρίθηκε από το συμβούλιο των διοικητών της ΕΚΤ, με επιβάρυνση της BNB και με την εγγύηση του βελγικού δημοσίου.
            
         8.2.4.   ΤΟ ΜΈΤΡΟ FSA
   
               (147)
            
            
               Σύμφωνα με την ανακοίνωση περί των απομειωμένων στοιχείων ενεργητικού (42), η Επιτροπή θεωρεί ότι το ποσό που θα πρέπει να λάβει υπόψη της στην αξιολόγηση του ποσού ενίσχυσης που συνδέεται με ένα μέτρο απομειωμένων στοιχείων ενεργητικού είναι η διαφορά μεταξύ της τιμής μεταβίβασης και της τιμής αγοράς του εξεταζόμενου χαρτοφυλακίου. Σύμφωνα με την πρακτική της Επιτροπής (43), η τιμή μεταβίβασης ορίζεται όπως η υπολειμματική αξία αφού αφαιρεθεί το ποσό της πρώτης δόσης που επιβαρύνει εξ ολοκλήρου τη δικαιούχο τράπεζα του μέτρου.
            
         
               (148)
            
            
               Το μέτρο FSA παρουσιάζει ορισμένα ειδικά χαρακτηριστικά σε σχέση με άλλα μέτρα αντιμετώπισης των απομειωμένων στοιχείων ενεργητικού επί των οποίων έπρεπε να αποφανθεί η Επιτροπή:
               
                           —
                        
                        
                           το χαρτοφυλάκιο FSAM (υπολειμματική αξία ύψους 16,98 δισεκατ. USD στις 30 Σεπτεμβρίου 2008) περιλαμβάνει δύο υποχαρτοφυλάκια: (i) τα εξαιρούμενα στοιχεία ενεργητικού (υπολειμματική αξία 4,5 δισεκατ. USD), τα οποία υπόκεινται σε σύμβαση μη εγγυημένου δικαιώματος πώλησης και (ii) καλυμμένα στοιχεία ενεργητικού (υπολειμματική αξία ύψους 12,48 δισεκατ. USD) τα οποία υπόκεινται σε μια σύμβαση εγγυημένου δικαιώματος πώλησης, υπό την έννοια που προβλέπεται σε σύμβαση εγγύησης ότι το βελγικό και γαλλικό δημόσιο δεσμεύονται να εγγυηθούν τα ομόλογα της Dexia δυνάμει της σύμβασης δικαιώματος πώλησης για τα συμπεριλαμβανόμενα στοιχεία ενεργητικού. Ωστόσο, η Επιτροπή επισημαίνει ότι το σύνολο των προσκλήσεων εκδήλωσης ενδιαφέροντος για τη σύμβαση δικαιώματος πώλησης (τόσο για τα καλυμμένα στοιχεία ενεργητικού όσο και για τα εξαιρεθέντα) έχουν ληφθεί υπόψη για την απόσβεση της πρώτης δόσης ύψους 4,5 δισεκατ. USD που διατηρεί η Dexia. Αυτή η πρώτη δόση ύψους 4,5 δισεκατ. USD δεν καλύπτει μόνο το χαρτοφυλάκιο στοιχείων ενεργητικού που εμπίπτουν στο μέτρο, αλλά και το σύνολο του χαρτοφυλακίου FSAM,
                        
                     
                           —
                        
                        
                           επιπλέον, το μέτρο προβλέπει, εφόσον κρίνεται απαραίτητη, την επέμβαση του κράτους του Βελγίου και της Γαλλίας σε πρώτη ζήτηση ακόμη και για την πρώτη δόση ύψους 4,5 δισεκατ. USD, εφόσον τα κράτη του Βελγίου και της Γαλλίας προσφύγουν, στη συνέχεια, στην Dexia, η οποία θα πρέπει τότε να επιστρέψει τη δόση τοις μετρητοίς. Αυτός ο μηχανισμός λοιπόν εκθέτει τα κράτη του Βελγίου και της Γαλλίας σε κίνδυνο απώλειας σε ό,τι αφορά τα καλυμμένα στοιχεία ενεργητικού και σε κίνδυνο αθέτησης σε ό,τι αφορά την Dexia και μάλιστα ήδη από την πρώτη δόση ύψους 4,5 δισεκατ. USD. Αυτή η ιδιαιτερότητα δεν είναι συνήθης στα μέτρα απομειωμένων στοιχείων ενεργητικού.
                        
                     
         
               (149)
            
            
               Λόγω αυτών των χαρακτηριστικών, το εν λόγω χαρτοφυλάκιο για το οποίο υπολογίζεται η τιμή μεταβίβασης, είναι το συνολικό χαρτοφυλάκιο FSAM και όχι αποκλειστικά το χαρτοφυλάκιο των καλυμμένων στοιχείων ενεργητικού. Στις 31 Ιανουαρίου 2009 η υπολειμματική αξία ανερχόταν στα 16,6 δισεκατ. USD. Η τιμή μεταβίβασης λοιπόν ανέρχεται στα 12,1 δισεκατ. USD (ήτοι, η διαφορά μεταξύ 16,6 και 4,5 δισεκατ. USD). Η τιμή της αγοράς ήταν ύψους [7-9] δισεκατ. USD, με αποτέλεσμα το ποσό της ενίσχυσης να ανέρχεται στα [3,1-5,1] δισεκατ. USD, ήτοι [2,4-4,0] δισεκατ. ευρώ (44).
            
         8.2.5.   ΣΥΝΟΛΙΚΟ ΠΟΣΟ ΤΩΝ ΔΙΑΦΟΡΩΝ ΜΕΤΡΩΝ ΕΝΙΣΧΥΣΗΣ
   
               (150)
            
            
               Όπως υπογραμμίζεται από τα ενδιαφερόμενα κράτη μέλη στις παρατηρήσεις τους σχετικά με την απόφαση κίνησης της διαδικασίας, η Επιτροπή αναγνώριζε ότι δεν είναι επαρκές να προστεθούν τα ποσά της ενίσχυσης αναλογικά με τις ανακεφαλαιοποιήσεις στις εγγυήσεις παθητικού, δεδομένου ότι αυτοί οι δύο τύποι μέτρων δεν οδηγούν στο ίδιο επίπεδο στρέβλωσης του ανταγωνισμού. Ως εκ τούτου, η Επιτροπή επισημαίνει ότι η ενίσχυση που έλαβε από την Dexia με τη μορφή αύξησης κεφαλαίου και ενίσχυσης της αντιμετώπισης των απομειωμένων στοιχείων του ενεργητικού (μέτρο FSA) ανέρχεται συνολικά στο ποσό των 8,4 δισεκατ. ευρώ και ότι η ενίσχυση υπό μορφή εγγύησης και η πράξη ενίσχυσης ρευστότητας είναι δυνατό να ανέλθουν έως το ποσό των [95-135] δισεκατ. ευρώ.
            
         8.3.   ΣΥΜΒΑΤΟΤΗΤΑ ΤΗΣ ΕΝΙΣΧΥΣΗΣ
   
   8.3.1.   ΝΟΜΙΚΗ ΒΑΣΗ
   
               (151)
            
            
               Σύμφωνα με το άρθρο 107, παράγραφος 3, στοιχείο β), της ΣΛΕΕ, «δύνανται να θεωρηθούν ότι συμβιβάζονται με την κοινή αγορά […] οι ενισχύσεις […] για την άρση σοβαρής διαταραχής της οικονομίας κράτους μέλους». Λαμβάνοντας υπόψη την κατάσταση των χρηματοπιστωτικών αγορών μετά τη χορήγηση των εν λόγω μέτρων, η Επιτροπή θεωρεί ότι τα εν λόγω μέτρα θα πρέπει να αξιολογηθούν βάσει του άρθρου 107, παράγραφος 3, σημείο β), της ΣΛΕΕ. Σε ό,τι αφορά τις οικονομίες του Βελγίου, της Γαλλίας και του Λουξεμβούργου, αυτό επιβεβαιώθηκε από τις διάφορες αποφάσεις της Επιτροπής, με τις οποίες εγκρίνονται τα μέτρα που έλαβαν οι αρχές των εν λόγω κρατών μελών για την καταπολέμηση της οικονομικής κρίσης (45). Συνεπώς, όπως και στις αποφάσεις της 19ης Νοεμβρίου 2008 της 13ης Μαρτίου 2009 και της 30ής Οκτωβρίου 2009 που αφορούν την Dexia, η νομική βάση για την αξιολόγηση των εν λόγω μέτρων ενίσχυσης παραμένει το άρθρο 107, παράγραφος 3, σημείο β), της ΣΛΕΕ.
            
         
               (152)
            
            
               Στο πλαίσιο της παρούσας κρίσης, η Επιτροπή διευκρίνισε τις συνθήκες κάτω από τις οποίες θα πρέπει να εφαρμοστούν οι ενισχύσεις για την αντιμετώπιση των απομειωμένων στοιχείων ενεργητικού καθώς και οι ενισχύσεις αναδιάρθρωσης των προβληματικών επιχειρήσεων. Αυτές οι αρχές αναφέρονται στην ανακοίνωση περί των απομειωμένων στοιχείων ενεργητικού καθώς και στην ανακοίνωση περί των αναδιαρθρώσεων.
            
         8.3.2.   ΣΥΜΒΑΤΟΤΗΤΑ ΤΟΥ ΜΕΤΡΟΥ FSA
   
               (153)
            
            
               Όπως αναφέρεται στην απόφαση της 13ης Μαρτίου 2009 το μέτρο FSA εμπίπτει στο πεδίο της ανακοίνωσης περί των απομειωμένων στοιχείων ενεργητικού, ακόμη και εάν ο πρώτος στόχος ήταν να επιτραπεί η υλοποίηση της πράξης πώλησης FSA. Αυτό το μέτρο θα πρέπει λοιπόν να αναλυθεί βάσει των όρων που προβλέπονται στην ανακοίνωση περί απομειωμένων στοιχείων ενεργητικού. Συναφώς, η Επιτροπή κατέληξε στην απόφαση της 13ης Μαρτίου 2009 ότι η ίδια η εγγύηση, καθώς επίσης η κάλυψή της βάσει στοιχείων ενεργητικού και ο καταμερισμός των δαπανών μεταξύ της Dexia και των κρατών της Γαλλίας και του Βελγίου, ήταν συμβατές με την εσωτερική αγορά. Απομένει πλέον να εξακριβωθεί η αξιολόγηση των στοιχείων ενεργητικού, η χρηματοδότηση του μέτρου και η χρηματοδότηση των τίτλων προς έκδοση από την Dexia πέρα από την πρώτη δόση των 4,5 δισεκατ. USD.
            
         8.3.2.1.   
         Αξιολόγηση των στοιχείων ενεργητικού
      
   
   
               (154)
            
            
               Η Επιτροπή ανέλυσε εάν η μέθοδος αξιολόγησης της ΠΟΑ που εφαρμόστηκε αντιστοιχούσε στις απαιτήσεις που ορίζονται στην ανακοίνωση περί των απομοιωμένων στοιχείων ενεργητικού και κυρίως εάν i) βασίζεται στο μέτρο του δυνατού στα παρατηρήσιμα δεδομένα, ii) θέτει ρεαλιστικές και συνετές υποθέσεις στο θέμα των μελλοντικών ταμειακών ροών και εάν iii) βασίστηκε σε προσεκτικές προσομοιώσεις κρίσης, τη στιγμή που πραγματοποιήθηκε η αξιολόγηση.
            
         
               (155)
            
            
               Αυτή η ανάλυση των μεθόδων αξιολόγησης των στοιχείων ενεργητικού που χρησιμοποιήθηκαν πραγματοποιήθηκε με την τεχνική βοήθεια εμπειρογνωμόνων συμβεβλημένων με την Επιτροπή. Η ανάλυση πραγματοποιήθηκε για κάθε μία από τις βασικές κατηγορίες στοιχείων ενεργητικού που περιλαμβάνονται στο υπό εξέταση χαρτοφυλάκιο FSAM και στο πλαίσιο τόσο ενός βασικού σεναρίου όσο και ενός σεναρίου κρίσης. Η εξέταση της μεθοδολογίας και των υποθέσεων που επιλέχθηκαν για την αξιολόγηση της ΠΟΑ οδήγησε την Επιτροπή σε θετική αξιολόγηση. Η Επιτροπή παρατηρεί επίσης ότι οι υποθέσεις που επιλέχθηκαν είναι εν γένει συντηρητικές:
               
                           —
                        
                        
                           τα ποσοστά αθέτησης υποχρεώσεων σχεδιάστηκαν συνετά, με χρήση των τελευταίων τάσεων στις επιδόσεις αυτών των στοιχείων ενεργητικού, σε επίπεδα που κρίνονται συντηρητικά,
                        
                     
                           —
                        
                        
                           τα ποσοστά ανάκτησης (συμπεριλαμβανομένων των δαπανών ρευστοποίησης και ανάκτησης) σχεδιάστηκαν συνετά, έτσι ώστε να αντικατοπτρίζουν τις τελευταίες τάσεις και χωρίς να προβλέπουν βελτίωση στα επόμενα έτη,
                        
                     
                           —
                        
                        
                           οι υποθέσεις που σχετίζονται με τις αναμενόμενες χρηματοδοτήσεις είναι εξίσου συντηρητικές και σύμφωνες με τις τελευταίες καταγεγραμμένες τάσεις.
                        
                     
         
               (156)
            
            
               […].
            
         
               (157)
            
            
               Η πρώτη δόση ύψους 4,5 δισεκατ. USD, η οποία θα πρέπει να χρηματοδοτηθεί τοις μετρητοίς από την Dexia, είναι υψηλότερη από το επίπεδο των αναμενόμενων ζημιών που έχουν εκτιμηθεί με προσεκτικό τρόπο και σύμφωνα με την ανακοίνωση περί των απομειωμένων στοιχείων ενεργητικού και μάλιστα τόσο σε βασικό σενάριο όσο και σε σενάριο κρίσης, αλλά επίσης τόσο επί του χαρτοφυλακίου FSAM στο σύνολό του όσο και επί του χαρτοφυλακίου FSAM μετά την αφαίρεση των εξαιρουμένων στοιχείων ενεργητικού. Η τιμή μεταβίβασης, που ορίστηκε στα 12,1 δισεκατ. USD είναι μικρότερη από την ΠΟΑ, τόσο στο βασικό σενάριο ([13,6-14,6] δισεκατ. USD) όσο και στο σενάριο κρίσης ([12 – 13] δισεκατ. USD).
            
         8.3.2.2.   
         Χρηματοδότηση του μέτρου FSA
      
   
   
               (158)
            
            
               Το μέτρο FSA αποτελεί αξία πληρωτέα ετησίως από την Dexia στα κράτη του Βελγίου και της Γαλλίας με συντελεστή 113 μονάδων βάσης για την κάλυψη του κινδύνου αθέτησης του εγγυημένου δικαιώματος πώλησης, στον οποίο προστίθενται 32 μονάδες βάσης για την κάλυψη του κινδύνου αδυναμίας της Dexia να τηρήσει τις δεσμεύσεις της όσον αφορά τη ρευστότητα της FSAM.
            
         
               (159)
            
            
               Η Επιτροπή εκτιμά θετικά το γεγονός ότι η πρώτη δόση των 4,5 δισεκατ. USD, η οποία πρέπει να χρηματοδοτηθεί σε μετρητά από την Dexia, είναι μεγαλύτερη από το επίπεδο των αναμενόμενων ζημιών, στις 31 Ιανουαρίου 2009 τόσο στο βασικό σενάριο όσο και στο σενάριο κρίσης, δεδομένου ότι αυτό μειώνει τον κίνδυνο που βαρύνει το βελγικό και γαλλικό δημόσιο. Πιο συγκεκριμένα, η Επιτροπή αξιολογεί θετικά το επίπεδο χρηματοδότησης που χορηγήθηκε στα κράτη του Βελγίου και της Γαλλίας για το μέτρο FSA, όσον αφορά το επίπεδο του υπολειμματικού κινδύνου που αναλαμβάνουν τα κράτη του Βελγίου και της Γαλλίας. Περαιτέρω, σύμφωνα με την ανακοίνωση σχετικά με τα απομειωμένα στοιχεία ενεργητικού, προκειμένου να αξιολογηθεί η αξία του μέτρου FSA, είναι δυνατό να γίνει αναφορά στην απελευθέρωση του ρυθμιστικού κεφαλαίου που δημιουργείται χάρη στο μέτρο. Δεδομένου του σημαντικού μεγέθους της πρώτης δόσης και του γεγονότος ότι αποτελεί στάθμιση 1 250 % προκειμένου να υπολογιστεί το ρυθμιστικό κεφάλαιο που σχετίζεται με την πρώτη δόση, τα κράτη του Βελγίου και της Γαλλίας κατέστησαν σαφές ότι το μέτρο FSA δεν απελευθερώνει το ρυθμιστικό κεφάλαιο. Όπως επισημαίνεται στο σημείο 21 (υποσημείωση της σελίδας 11) της ανακοίνωσης επί των απομειωμένων στοιχείων του ενεργητικού, τα μέτρα διάσωσης των στοιχείων του ενεργητικού πρέπει να υπολογιστούν με τρόπο συγκρίσιμο προς μια εισφορά κεφαλαίου. Το ποσό του κεφαλαίου που θα ήταν συγκρίσιμο προς το μέτρο FSA είναι μηδενικό λόγω της απουσίας ρυθμιστικού κεφαλαίου. Απεναντίας, το μέτρο FSA καλύπτει ένα ευρύτερο φάσμα συμβάντων και όχι μόνο τις απώλειες των καλυμμένων στοιχείων ενεργητικού. Συνεπώς, η Επιτροπή θεωρεί ότι η ετήσια χρηματοδότηση του μέτρου FSA είναι κατάλληλη.
            
         8.3.2.3.   
         Χρηματοδότηση των προς έκδοση τίτλων
      
   
   
               (160)
            
            
               Η Επιτροπή επισημαίνει ότι η κάλυψη εκ μέρους των κρατών του Βελγίου και της Γαλλίας σε περίπτωση εκδήλωσης ενδιαφέροντος με βάση την εγγύηση που ξεπερνά την πρώτη δόση ύψους 4,5 δισεκατ. USD είναι μεγαλύτερη από την απαιτούμενη στην ανακοίνωση περί των απομειωμένων στοιχείων ενεργητικού.
            
         8.3.2.4.   
         Συμπέρασμα σχετικά με τη συμβατότητα του μέτρου FSA με την ανακοίνωση περί των απομειωμένων στοιχείων ενεργητικού
      
   
   
               (161)
            
            
               Η Επιτροπή συμπεραίνει λοιπόν ότι το μέτρο FSA είναι συμβατό με τις αρχές της ανακοίνωσης περί των απομειωμένων στοιχείων ενεργητικού.
            
         8.3.3.   ΣΥΜΒΑΤΟΤΗΤΑ ΤΟΥ ΣΧΕΔΙΟΥ ΑΝΑΔΙΑΡΘΡΩΣΗΣ
   8.3.3.1.   
         Απαιτούμενος βαθμός αναδιάρθρωσης
      
   
   
               (162)
            
            
               Όπως αναφέρεται ανωτέρω, το ποσό των ενισχύσεων που συνδέεται με την αύξηση κεφαλαίου και το μέτρο FSA ανέρχεται στα 8,4 δισεκατ. ευρώ. Σύμφωνα με το σημείο 4 της ανακοίνωσης περί των αναδιαρθρώσεων, αυτό το ποσό θα πρέπει να ληφθεί υπόψη στην αξιολόγηση της υποχρέωσης παρουσίασης ενός σχεδίου αναδιάρθρωσης. Τα στοιχεία ενίσχυσης που συνδέονται με την εγγύηση και την πράξη στήριξης ρευστότητας που εφάρμοσε η BNB πρέπει να ληφθούν υπόψη στην αξιολόγηση της συμβατότητας του σχεδίου αναδιάρθρωσης με την εσωτερική αγορά (46).
            
         
               (163)
            
            
               Όπως αναφέρεται στο σημείο 4 (υποσημείωση στη σελίδα 4) της ανακοίνωσης περί αναδιαρθρώσεων, τα κριτήρια και οι ιδιαίτερες συνθήκες που επιβάλλουν την υποχρέωση παρουσίασης ενός σχεδίου αναδιάρθρωσης καλύπτουν ιδίως, αλλά όχι αποκλειστικά, τις περιπτώσεις κατά τις οποίες μια προβληματική τράπεζα ανεκεφαλαιοποιήθηκε από το δημόσιο ή κατά τις οποίες η τράπεζα, τα στοιχεία ενεργητικού της οποίας αποτελούν αντικείμενο μέτρου διάσωσης, έχει λάβει ήδη κρατική ενίσχυση, υπό οποιαδήποτε μορφή, η οποία συμβάλλει στην κάλυψη ή την αποφυγή των ζημιών και η οποία ξεπερνά, στο σύνολό της, το 2 % του συνόλου των σταθμισμένων ως προς τον κίνδυνο στοιχείων ενεργητικού. Όμως η Επιτροπή έχει ήδη αποδείξει στις αποφάσεις της στις 19 Νοεμβρίου 200813 Μαρτίου 2009 και 30 Οκτωβρίου 2009 ότι κατά την εφαρμογή των μέτρων στήριξης η Dexia ήταν προβληματική επιχείρηση.
            
         
               (164)
            
            
               Τα στοιχεία της ενίσχυσης που συνδέονται με την αύξηση κεφαλαίου και το μέτρο FSA αντιπροσωπεύουν το 5,5 % των στοιχείων ενεργητικού σταθμισμένου κινδύνου του ομίλου που αποτιμήθηκαν στις 31 Δεκεμβρίου 2008 ήτοι ένα ποσό σημαντικά μεγαλύτερο από το 2 % των στοιχείων ενεργητικού σταθμισμένου κινδύνου και προορίζεται για την κάλυψη των ζημιών που αναλαμβάνει η Dexia. Βάσει αυτών των αρχών, η Dexia οφείλει λοιπόν να παρουσιάσει σχέδιο αναδιάρθρωσης.
            
         
               (165)
            
            
               Ο απαιτούμενος βαθμός αναδιάρθρωσης εξαρτάται από τον βαθμό σοβαρότητας των προβλημάτων που αντιμετωπίζει κάθε τράπεζα και από το ποσό της ενίσχυσης που ελήφθη. Συναφώς, η στήριξη που θα πρέπει να ληφθεί υπόψη είναι η συνολική στήριξη που προκύπτει από τα μέτρα ανακεφαλαιοποίησης και αντιμετώπισης των απομειωμένων στοιχείων ενεργητικού, καθώς και των εγγυήσεων που ελήφθησαν. Η συμβατότητα του σχεδίου αναδιάρθρωσης πρέπει να εκτιμηθεί υπό το πρίσμα των όρων που περιλαμβάνονται στην ανακοίνωση περί αναδιαρθρώσεων. Αυτοί οι όροι είναι οι ακόλουθοι:
               
                           —
                        
                        
                           το πλάνο αναδιάρθρωσης πρέπει να επιτρέπει την αποκατάσταση της μακροπρόθεσμης βιωσιμότητας του ιδρύματος,
                        
                     
                           —
                        
                        
                           το πλάνο αναδιάρθρωσης πρέπει να διασφαλίζει τον δίκαιο καταμερισμό των δαπανών αναδιάρθρωσης μεταξύ των κρατών και της τράπεζας,
                        
                     
                           —
                        
                        
                           το σχέδιο αναδιάρθρωσης πρέπει να επιτρέπει τη διόρθωση των υπερβολικών στρεβλώσεων του ανταγωνισμού που προκαλούνται από τις ενισχύσεις.
                        
                     
         8.3.3.2.   
         Αποκατάσταση της μακροπρόθεσμης βιωσιμότητας του ιδρύματος
      
   
   
               (166)
            
            
               Σύμφωνα με το κεφάλαιο 2 της ανακοίνωσης περί αναδιαρθρώσεων, το σχέδιο αναδιάρθρωσης πρέπει να επιτρέπει την αποκατάσταση της μακροπρόθεσμης βιωσιμότητας του ιδρύματος, δηλαδή, το πλάνο αναδιάρθρωσης πρέπει να είναι πλήρες, αναλυτικό και να βασίζεται σε μια συνεκτική προσέγγιση, η οποία θα καταδεικνύει με ποιον τρόπο η τράπεζα θα ανακτήσει τη μακροπρόθεσμη βιωσιμότητά της, χωρίς κρατική στήριξη και στο συντομότερο δυνατό χρονικό διάστημα (πέντε έτη κατ’ ανώτατο όριο). Το σχέδιο αναδιάρθρωσης πρέπει κυρίως να περιλαμβάνει μια συγκριτική μελέτη με άλλες πιθανές επιλογές, μεταξύ των οποίων τη διάλυση ή την απορρόφηση από άλλη τράπεζα, πρέπει να υπεισέρχεται στις αιτίες των προβλημάτων της τράπεζας, να παρέχει πληροφορίες σχετικά με το επιχειρηματικό μοντέλο, να προβλέπει την παύση των δραστηριοτήτων, οι οποίες θα παρέμεναν διαρθρωτικά ζημιογόνες, να προβλέπει την απόδοση των ίδιων κεφαλαίων (τούτο, τόσο στο πλαίσιο ενός βασικού σεναρίου όσο και ενός σεναρίου κρίσης) και να λαμβάνει υπόψη τις λεπτομέρειες εξόφλησης των κρατικών ενισχύσεων.
            
         α)   Αξιολόγηση του επιχειρηματικού μοντέλου της Dexia
   
   
               (167)
            
            
               Η Επιτροπή κρίνει καταρχάς θετικά το γεγονός ότι κατά τα τρία πρώτα τρίμηνα του 2009 η Dexia κατέγραψε θετικά αποτελέσματα. Ωστόσο, λαμβάνοντας υπόψη αυτά τα αποτελέσματα, η Επιτροπή επισημαίνει τα ακ:
               
                           —
                        
                        
                           οι λειτουργικές επιδόσεις του ομίλου σημειώνουν σχετική επιδείνωση κατά τη διάρκεια του 2009, καταγράφοντας ύφεση 44 % μεταξύ του πρώτου και του τρίτου τριμήνου του 2009,
                        
                     
                           —
                        
                        
                           σημαντικό μέρος των αποτελεσμάτων του ομίλου, που η Dexia εκτιμά περίπου στα [300-500] δισεκατ. ευρώ, προέρχεται από ταμειακά αποτελέσματα και πιο συγκεκριμένα από τις δραστηριότητες αναβάθμισης που κατέστησαν δυνατές χάρη στη μεγάλη αύξηση κλίσης της καμπύλης για διάρκεια κατώτερη του ενός έτους,
                        
                     
                           —
                        
                        
                           Η Dexia πιθανότατα δεν θα είχε σημειώσει κέρδη, εάν δεν είχε λάβει ένα τόσο σημαντικό κονδύλι εγγυημένων ενισχύσεων από τα ενδιαφερόμενα κράτη μέλη (το εύρος του οποίου είναι από τα μεγαλύτερα στην Ευρώπη).
                        
                     
         
               (168)
            
            
               Βάσει των αναλυτικών πληροφοριών που της παρείχαν η Dexia και τα ενδιαφερόμενα κράτη μέλη, η Επιτροπή απομόνωσε δύο κύριες πηγές κέρδους για την Dexia: αφενός τα εμφανιζόμενα κέρδη που συνδέονται με τις παραδοσιακές τραπεζικές δραστηριότητες της Dexia, και αφετέρου λιγότερο ανθεκτικά κέρδη. Τα πρώτα καλύπτουν κυρίως τα έσοδα επί δανείων και το χαρτοφυλάκιο ομολόγων, τα έσοδα από προμήθειες, τις δαπάνες αναχρηματοδότησης, το κόστος κινδύνου και τις λειτουργικές δαπάνες. Τα δεύτερα υπάγονται σε δραστηριότητες βραχυπρόθεσμης αναβάθμισης, σε δραστηριότητες της αγοράς για ίδιο λογαριασμό και σε έκτακτα έσοδα, για παράδειγμα, έσοδα από την πώληση στοιχείων ενεργητικού, που περιλαμβάνονται σε προβλέψεις ή θέσεις ανοιχτές επί παράγωγων μέσων.
            
         
               (169)
            
            
               Σύμφωνα με τις πληροφορίες που διαβιβάστηκαν στην Επιτροπή από τα ενδιαφερόμενα κράτη μέλη, […], η ανάλυση των κύριων πηγών κέρδους μπορεί να πραγματοποιηθεί σε όρους περιθωρίων σε σχέση με τα διατραπεζικά επιτόκια αναφοράς. Αυτή η ανάλυση, η οποία πραγματοποιήθηκε για το έτος 2009, οδήγησε την Επιτροπή στο συμπέρασμα ότι οι παραδοσιακές τραπεζικές δραστηριότητες της Dexia σημείωσαν πολύ χαμηλή, σχεδόν αρνητική κερδοφορία. Αυτή η ανάλυση δεν αντικρούεται από την εξέταση των θετικών αποτελεσμάτων που πραγματοποιήθηκε για τα τρία πρώτα τρίμηνα του 2009, η προέλευση των οποίων συνδέεται με τις ιδιαίτερες συνθήκες, όπως επισημαίνεται παρακάτω.
            
         
               (170)
            
            
               Επιπλέον, οι προβλέψεις που μπορούν εύλογα να προκύψουν σε ό,τι αφορά τη μελλοντική εξέλιξη των κύριων πηγών κέρδους του ομίλου δεν οδηγούν, υπό τις παρούσες συνθήκες, σε πιθανή βελτίωση των αποτελεσμάτων των παραδοσιακών τραπεζικών δραστηριοτήτων της Dexia. Πράγματι:
               
                           —
                        
                        
                           το μέσο περιθώριο επί των δανειοδοτήσεων PWB και του χαρτοφυλακίου ομολόγων θα παρέμενε σταθερά χαμηλό λόγω i) του χαμηλού επιπέδου εσόδων που προκύπτουν από αυτές τις δραστηριότητες (μεταξύ […] μονάδων βάσης σύμφωνα με τις πληροφορίες που περιέχονται στο σχέδιο αναδιάρθρωσης), ii) του σχετικά επιβραδυμένου προφίλ απόσβεσης αυτών των στοιχείων ενεργητικού δεδομένου του μέσου όρου διάρκειας (μακράς) των δανείων PWB και των ομολόγων και iii) της δυσκολίας της Dexia να υποκαταστήσει αυτά τα στοιχεία ενεργητικού που λήγουν με νέα δάνεια, τα οποία μπορούν να δημιουργήσουν ακόμη υψηλότερα έσοδα. Σε ό,τι αφορά τα παραπάνω, η Επιτροπή επισημαίνει ότι η Dexia είχε θέσει νέο στόχο παραγωγικότητας σε ό,τι αφορά τη δραστηριότητα PWB ύψους […] δισεκατ. ευρώ το 2009, ο οποίος υλοποιήθηκε για […] του προβλεπόμενου ποσού ([…] δισεκατ. ευρώ), επί των 11 πρώτων μηνών του 2009, δεδομένου του αυξανόμενου ανταγωνισμού σε αυτές τις δραστηριότητες στις παραδοσιακές αγορές της Dexia και της πίεσης για μείωση των περιθωρίων
                        
                     
                           —
                        
                        
                           τα έσοδα από τις προμήθειες, που στο παρελθόν σημαντικό μέρος τους προέκυπτε από την πώληση δομημένων προϊόντων στο πλαίσιο των χρηματοπιστωτικών υπηρεσιών που προσφέρει η Dexia στους φορείς τοπικής αυτοδιοίκησης, υπήρχε κίνδυνος να μειωθούν στο μέλλον λόγω της προβλεπόμενης εξάντλησης αυτού του πόρου (μείωση της εμπορευσιμότητας δομημένων προϊόντων λόγω της μείωσης της νέας παραγωγής PWB και της περιορισμένης διάθεσης των φορέων τοπικής αυτοδιοίκησης για προϊόντα τέτοιου τύπου στο μέλλον) και λόγω του αυξανόμενου ανταγωνισμού για τις δραστηριότητες που παράγουν προμήθεια
                        
                     
                           —
                        
                        
                           τα έξοδα χρηματοδότησης θα αυξηθούν λόγω της ανάγκης της Dexia να υποκαταστήσει προοδευτικά βραχυπρόθεσμες χρηματοδοτήσεις ή/και χρηματοδοτήσεις που έχουν ληφθεί είτε i) από την αγορά ομολόγων, με έξοδα υψηλότερα από αυτά που είχαν παρατηρηθεί πριν από την οικονομική κρίση, είτε ii) από την αγορά στεγαστικών ομολόγων, με έξοδα υψηλότερα από ό,τι πριν από την κρίση και εντός των ορίων δυνατότητας απορρόφησης αυτής της αγοράς, που ενδέχεται να περιοριστεί στο μέλλον λόγω της προβλεπόμενης αυστηροποίησης της επιλέξιμης για την ΕΚΤ εγγύησης, είτε ακόμη iii) μέσω των καταθέσεων των εμπορικών και θεσμικών πελατών, αλλά σε πιο ανταγωνιστικό πλαίσιο
                        
                     
                           —
                        
                        
                           τόσο οι λειτουργικές όσο και οι διαρθρωτικές δαπάνες (που εκφράζονται σε μονάδες βάσης σε σχέση με το μέγεθος του ισολογισμού) υπάρχει κίνδυνος είτε να διατηρηθούν στο υφιστάμενο επίπεδο ή να αυξηθούν, παρά το σχέδιο μείωσης δαπανών κατά 15 % με ορίζοντα τις 31 Δεκεμβρίου 2012 διότι αυτή η μείωση θα πρέπει να οδηγήσει εκ νέου σε μείωση του μεγέθους του ισολογισμού του ομίλου κατά την ίδια περίοδο, μεγαλύτερη του 15 %
                        
                     
                           —
                        
                        
                           τέλος, το κόστος κινδύνου είναι ένα στοιχείο που θα μπορούσε να εξελιχθεί θετικά τα επόμενα χρόνια, όπως αποδεικνύουν οι προβλέψεις που πραγματοποίησε η Dexia το 2009. Ωστόσο, η μείωση του κόστους του κινδύνου θα παραμείνει περιορισμένη λόγω της επιδείνωσης της πιστοληπτικής ικανότητας ορισμένων οργανισμών του δημόσιου τομέα στους οποίους είναι εκτεθειμένη η Dexia.
                        
                     
         
               (171)
            
            
               Κατόπιν αυτής της ανάλυσης, η Επιτροπή θεωρεί ότι το σχέδιο αναδιάρθρωσης πρέπει i) να μειώσει το επίπεδο μόχλευσης της Dexia προκειμένου να μπορέσει να αναλάβει υψηλότερα έξοδα χρηματοδότησης και χαμηλά περιθώρια επί των στοιχείων ενεργητικού, ii) να βελτιώσει την ποιότητα της σύνθεσης των πηγών χρηματοδότησής της και iii) να μειώσει τη βάση των πάγιων εξόδων της.
            
         
               (172)
            
            
               Συναφώς, η Επιτροπή θεωρεί ότι το σχέδιο αναδιάρθρωσης που ανακοινώθηκε στις 9 Φεβρουαρίου 2010 θα δώσει, εάν πραγματοποιηθεί σύμφωνα με τις ειλημμένες δεσμεύσεις των ενδιαφερόμενων κρατών μελών, ικανοποιητικές απαντήσεις στο θέμα της μακροπρόθεσμης βιωσιμότητας του ομίλου.
            
         
               (173)
            
            
               Καταρχάς, το σχέδιο αναδιάρθρωσης επιτρέπει τη μείωση του μεγέθους του ισολογισμού της Dexia κατά 35 % έως το 2014, σε σχέση με το ποσό της 31ης Δεκεμβρίου 2008 καθώς και επαναπροσδιορισμό των δραστηριοτήτων του ομίλου στις παραδοσιακές τραπεζικές δραστηριότητές του:
               
                           —
                        
                        
                           η πώληση της FSA στην Assured Guaranty, που πραγματοποιήθηκε την 1η Ιουλίου 2009 βελτίωσε σημαντικά το προφίλ κινδύνου της Dexia μειώνοντας την έκθεσή της στους κινδύνους στο δημόσιο τομέα και στα αμερικανικά δομημένα προϊόντα. Οι τίτλοι της Assured Guaranty που έλαβε η Dexia στο πλαίσιο της εκποίησης της FSA θα μεταβιβαστούν επίσης, μειώνοντας ανάλογα την έκθεση της Dexia στον τομέα των ασφαλιστήριων ομολόγων (monoline),
                        
                     
                           —
                        
                        
                           ένα σημαντικό μέρος της διαχείρισης του χαρτοφυλακίου ομολόγων καθώς και ορισμένες δραστηριότητες PWB στις αγορές της Dexia που δεν είναι οι παραδοσιακές αγορές της (κυρίως στην Αυστραλία, την Ιαπωνία, το Μεξικό, τη Σουηδία και την Ελβετία) είναι απομονωμένες από την παραδοσιακή τραπεζική δραστηριότητα του ομίλου και έχουν τεθεί σε διαχείριση κλεισίματος. Το σύνολο των δραστηριοτήτων στο πλαίσιο του LPMD ανήλθε στα 161,7 δισεκατ. ευρώ στις 31 Δεκεμβρίου 2009 ήτοι στο 27,9 % του συνόλου του ισολογισμού της Dexia τη δεδομένη ημερομηνία. Τα ενδιαφερόμενα κράτη μέλη προβλέπουν προοδευτική απόσβεση του LPMD, όπως επισημαίνεται στον πίνακα 4. Η Επιτροπή επισημαίνει ότι, παρά την επιταχυνόμενη εκποίηση του χαρτοφυλακίου ομολόγων που έχει προβλεφθεί στο πλαίσιο του ισολογισμού αναδιάρθρωσης, η απόσβεση των δραστηριοτήτων του LPMD πραγματοποιείται με αργό ρυθμό λόγω της μεγάλης διάρκειας των εν λόγω στοιχείων ενεργητικού (το LPMD αντιπροσωπεύει το 17,9 % του συνόλου του ισολογισμού της Dexia με ορίζοντα το 2014). Αυτές οι δραστηριότητες θα συνεχίσουν να επιβαρύνουν την κερδοφορία του ομίλου στα επόμενα χρόνια. Ωστόσο, η Επιτροπή αξιολογεί θετικά το γεγονός ότι η εφαρμογή συντηρητικών κανόνων κεφαλαιοποίησης του LPMD (τήρηση λόγου «βασικών κεφαλαίων κατηγορίας 1» [10-15] %) περιορίζει την ικανότητα διάθεσης του ομίλου και ως εκ τούτου συμβάλλει στην κεφαλαιοποίηση των αποτελεσμάτων. Επιπλέον, η τήρηση αυστηρών κανόνων χρηματοδότησης (διάθεση στο LPMD σταθερών πόρων: εκδόσεις ομολόγων εγγυημένων ή όχι, στεγαστικά ομόλογα και καταθέσεις) πρέπει επίσης να επιτρέψει τον περιορισμό των κινδύνων ρευστότητας και αναβάθμισης που συνδέονται με το LPMD. Τέλος, ο διαχωρισμός των δραστηριοτήτων του LPMD από τις υπόλοιπες δραστηριότητες του ομίλου θα διευκολύνει την παρακολούθησή τους από τους παρατηρητές της αγοράς,
                        
                     
                           —
                        
                        
                           οι δραστηριότητες PWB της Dexia εκτός των παραδοσιακών αγορών της (τη Γαλλία, το Βέλγιο και το Λουξεμβούργο) έχουν μειωθεί σημαντικά: οι ιταλικές θυγατρικές (Dexia Crediop, ο ισολογισμός της οποίας ανερχόταν στα 61,2 δισεκατ. ευρώ στις 30 Ιουνίου 2009) και οι ισπανικές (Dexia Sabadell, ο συνολικός ισολογισμός της οποίας ανερχόταν στα 15,6 δισεκατ. ευρώ στις 31 Δεκεμβρίου 2008) θα μεταβιβαστούν πριν από τις 31 Δεκεμβρίου 2012 και τις 31 Δεκεμβρίου 2013 αντίστοιχα, όπως έγινε το 2008 με τη συμμετοχή της Dexia στη Kommunalkredit Austria και, το 2009 και με την ινδική επιχείρηση με δραστηριότητες PWB. Η διακοπή των δραστηριοτήτων PWB εκτός των παραδοσιακών αγορών της Dexia θα πρέπει να συμβάλει στη μείωση της πίεσης που βαρύνει τα περιθώρια δραστηριοτήτων PWB της Dexia,
                        
                     
                           —
                        
                        
                           τέλος, οι δραστηριότητες διαπραγμάτευσης για ίδιο λογαριασμό θα διακοπούν, από την ημερομηνία της παρούσας απόφασης και οι δραστηριότητες της αγοράς θα μειωθούν σημαντικά, επιτρέποντας τη μείωση της έκθεσης της Dexia στους κινδύνους της αγοράς και στον κίνδυνο των συμψηφιστικών στοιχείων που αφορούν τις πράξεις εκτός ισολογισμού: οι δραστηριότητες SBPO και TOB θα τεθούν υπό διαδικασία εξάλειψης ενώ τα όρια VaR της Dexia έχουν μειωθεί κατά 44 % σε σχέση με το 2008. Η πλήρης παύση των δραστηριοτήτων διαπραγμάτευσης για ίδιο λογαριασμό σημαίνει ότι η Dexia δεν θα διατηρήσει τις δραστηριότητες διαπραγμάτευσης παρά μόνο για να λάβει, να μεταδώσει και να εκτελέσει τις εντολές αγοράς και πώλησης των πελατών της. Σε καμία περίπτωση, η Dexia δεν θα διατηρήσει ανοιχτές θέσεις για ίδιο λογαριασμό, εκτός εάν προκύψουν ανάλογες θέσεις από την ανικανότητα της Dexia να εκτελέσει ορισμένες εντολές των πελατών της και αυτό, εντός σαφώς καθορισμένων ορίων, με τρόπο ώστε να μην υπονομεύεται η φερεγγυότητα ή/και η ρευστότητα του ομίλου.
                        
                     
         
               (174)
            
            
               Η μείωση της μόχλευσης της Dexia και ο επαναπροσδιορισμός των δραστηριοτήτων της προς τις παραδοσιακές τραπεζικές δραστηριότητες θα επιτρέψουν στον όμιλο να επανισορροπήσει προοδευτικά τον ισολογισμό του μειώνοντας το ποσοστό των δραστηριοτήτων που αποφέρουν μικρά περιθώρια κέρδους (PWB και χαρτοφυλάκιο ομολόγων κυρίως) και αυξάνοντας το ποσοστό των πιο κερδοφόρων δραστηριοτήτων (νέα παραγωγή δραστηριοτήτων PWB και RCB και χρηματοδοτήσεις έργων, κυρίως). Συναφώς, η Επιτροπή κρίνει θετικά το γεγονός ότι αυτός ο επαναπροσδιορισμός των δραστηριοτήτων της Dexia συνοδεύεται από στενή παρακολούθηση της κερδοφορίας αυτών των δραστηριοτήτων, κυρίως των PWB. Πράγματι, στο βαθμό που η Dexia απαγορεύεται να δανείσει στους πελάτες της PWB σε επίπεδο Raroc κατώτερο του 10 %, από την έκδοση της παρούσας απόφασης, θα μπορεί να διασφαλιστεί ένα ελάχιστο επίπεδο κερδοφορίας του οικονομικού κεφαλαίου στη δραστηριότητα PWB έως τις 31 Δεκεμβρίου 2014. Οι προβλέψεις των αποτελεσμάτων της Dexia για την περίοδο 2009-2014, τις οποίες διαβίβασαν τα ενδιαφερόμενα κράτη μέλη στην Επιτροπή, (47) επιβεβαιώνουν τη δυνατότητα διασφάλισης της γενικής κερδοφορίας των δραστηριοτήτων του ομίλου για τη συγκεκριμένη περίοδο και το γεγονός ότι οι προβλεπόμενες ζημίες επί των δραστηριοτήτων που βρίσκονται σε διαδικασία εξάλειψης (LPMD) θα είναι δυνατό να αντισταθμιστούν από τα κέρδη του τμήματος του κεφαλαίου κατηγορίας 1.
            
         
               (175)
            
            
               Τέλος, ο επαναπροσδιορισμός των δραστηριοτήτων της Dexia με κατεύθυνση προς τις παραδοσιακές δραστηριότητες και αγορές της συνοδεύεται από μια προοδευτική βελτίωση του προφίλ ρευστότητας του ομίλου, προσαρμόζοντας επιπλέον τη διάρκεια των χρηματοδοτήσεών της στη διάρκεια των στοιχείων ενεργητικού της. Αυτή η βελτίωση του προφίλ ρευστότητας οδηγεί σε τρία κύρια μέτρα:
               
                           —
                        
                        
                           την αύξηση της μέσης διάρκειας των μακροπρόθεσμων χρηματοδοτήσεων και την αύξηση των σταθερών πηγών χρηματοδότησης του ομίλου. Συναφώς, η Επιτροπή κρίνει θετικά τους στόχους που τέθηκαν στο σχέδιο αναδιάρθρωσης σε ό,τι αφορά τον λόγο των βραχυπρόθεσμων χρηματοδοτήσεων προς το μέγεθος του ισολογισμού, τη μέση διάρκεια των στοιχείων παθητικού του ομίλου και τον λόγο των σταθερών πηγών χρηματοδότησης προς το συνολικό ενεργητικό του ομίλου. Η Επιτροπή εκτιμά ότι, στην περίπτωση που τηρηθούν αυτές οι δεσμεύσεις εντός των καθορισμένων χρονικών ορίων, η μείωση της έκθεσης της Dexia στους κινδύνους ρευστότητας και αλλαγών θα συμβάλλει θετικά στην αποκατάσταση της μακροπρόθεσμης βιωσιμότητάς της. Μια τέτοια εξέλιξη άλλωστε είναι προς την κατεύθυνση των νέων διεθνών κανόνων μέτρησης και ελέγχου της ρευστότητας, που αυτή τη στιγμή έχουν τεθεί υπό συζήτηση στην Επιτροπή της Βασιλείας για τον τραπεζικό έλεγχο,
                        
                     
                           —
                        
                        
                           την προοδευτική και πρόωρη έξοδο από τον μηχανισμό εγγύησης ομολόγων στοιχείων παθητικού της Dexia με ορίζοντα την 30ή Ιουνίου 2010. Η Επιτροπή κρίνει θετικά μια τέτοια πρόωρη έξοδο από το καθεστώς εγγύησης στο πλαίσιο της αποκατάστασης της μακροπρόθεσμης βιωσιμότητας της Dexia χωρίς κρατική στήριξη,
                        
                     
                           —
                        
                        
                           τον μηδενισμό των χρηματοδοτήσεων που διαθέτει η Dexia στη θυγατρική της DenizBank. Αυτό το μέτρο επιτρέπει πράγματι να διασφαλιστεί ότι η χρηματοδότηση της προβλεπόμενης ανάπτυξης της δραστηριότητας RCB της DenizBank θα πραγματοποιηθεί από ίδιους πόρους της τελευταίας και δεν θα βαρύνει επιπλέον τις ανάγκες χρηματοδότησης του συνόλου του ομίλου.
                        
                     
         β)   Σενάρια κρίσης που κοινοποιήθηκαν στο πλαίσιο του σχεδίου αναδιάρθρωσης
   
   
               (176)
            
            
               Σύμφωνα με το σημείο 13 της ανακοίνωσης περί αναδιαρθρώσεων, η Επιτροπή ζήτησε από τα ενδιαφερόμενα κράτη μέλη να προβούν σε ορισμένες δοκιμαστικές ασκήσεις αντοχής προκειμένου να ελέγξουν την ανθεκτικότητα της Dexia σε μια σειρά κρίσεων που θα μπορούσαν να προκύψουν τα επόμενα χρόνια και να συνάγουν συμπεράσματα σχετικά με τη μακροπρόθεσμη βιωσιμότητα του ομίλου.
            
         
               (177)
            
            
               Είναι σημαντικό να διευκρινιστεί ότι η Επιτροπή έχει βασίσει την ανάλυσή της στα αποτελέσματα των τεστ που πραγματοποίησαν τα ενδιαφερόμενα κράτη μέλη. […].
            
         i)   Πρώτο τεστ αντοχής
   
   
               (178)
            
            
               Σε ό,τι αφορά το πρώτο τεστ αντοχής που αποσκοπεί στον έλεγχο της ανθεκτικότητας της Dexia σε ενδεχόμενη αλλαγή βασικών μακροοικονομικών μεταβλητών (PIB, επιτόκια και συναλλαγματική ισοτιμία), η Επιτροπή διατυπώνει τις παρακάτω παρατηρήσεις:
               
                           —
                        
                        
                           πρώτον, η μεταβολή του κέρδους της Dexia φαίνεται εκ των προτέρων σχετικά ανελαστική στα επίπεδα κρίσης που εφαρμόστηκαν στο ποσοστό ανάπτυξης. Πράγματι, παρά το γεγονός ότι στην προσομοίωση χρησιμοποιήθηκαν εξαιρετικά συμπιεσμένοι ρυθμοί ανάπτυξης σε σχέση με τις παραδοσιακές παρατηρήσεις, τα κέρδη της Dexia θα μειώνονταν, λόγω της αύξησης του κόστους κινδύνου, αλλά θα παρέμεναν σε μεγάλο βαθμό κερδοφόρα. Αυτό θα μπορούσε να ερμηνευθεί από i) τη σχετικά μεγάλη αναλογία και καλή ποιότητα πιστώσεων του χαρτοφυλακίου «Public Finance» και του χαρτοφυλακίου ομολόγων σε διαχείριση κλεισίματος (48) και από ii) το γεγονός ότι η Dexia έχει κάνει την εύλογη επιλογή να μην προσαρμόζει πραγματικά τα έσοδα του ομίλου σε περίπτωση κρίσης στο μοντέλο της,
                        
                     
                           —
                        
                        
                           δεύτερον, φαίνεται ότι στο μοντέλο της Dexia που χρησιμοποιείται για το τεστ αντοχής, δεν υπάρχει καμία απτή σύνδεση μεταξύ του ρυθμού ανάπτυξης και του κόστους χρηματοδότησης της Dexia, και γενικότερα, δεν ασκήθηκε πίεση στη μεταβλητή «κόστος χρηματοδότησης», ήτοι στο περιθώριο επί του διατραπεζικού ποσοστού που θα κατέβαλε η Dexia για νέες χρηματοδοτήσεις. Αυτό θα βοηθούσε επίσης να ερμηνευθεί η σχετική ανελαστικότητα κέρδους της Dexia σε περίπτωση κρίσης. Είναι εξαιρετικά σημαντικό να εξεταστεί αυτό το στοιχείο, δεδομένου ότι η Dexia εξαρτάται σε μεγάλο βαθμό από χρηματοδοτήσεις από την αγορά καθώς και από βραχυπρόθεσμες χρηματοδοτήσεις, που αυξάνουν τόσο το εύρος όσο και την ταχύτητα με την οποία μια τέτοια αύξηση του κόστους χρηματοδότησης θα μπορούσε να μετακυλήσει στην Dexia. Προκειμένου να αναλύσει αυτό το θέμα, η Επιτροπή ζήτησε την πραγματοποίηση ξεχωριστού δεύτερου τύπου τεστ αντοχής,
                        
                     
                           —
                        
                        
                           τρίτον, σε ό,τι αφορά τις άλλες δύο μεταβλητές, οι υποθέσεις σε ένα σενάριο κρίσης ήταν σχετικά παρόμοιες με αυτές που χρησιμοποιήθηκαν στο βασικό σενάριο. Για παράδειγμα, όσον αφορά τα επιτόκια, τόσο σε επίπεδο βασικού σεναρίου όσο και σε επίπεδο σεναρίου κρίσης, τα ποσοστά Euribor 3 μηνών είχαν σχεδιαστεί στο […] % και τα ποσοστά swap 5 ετών στα […] % και […] % αντίστοιχα, υποδεικνύοντας αμελητέα υπέρβαση της καμπύλης. Οι συναλλαγματικές ισοτιμίες ήταν παρόμοιες και στα δύο σενάρια. Για αυτόν τον λόγο, η Επιτροπή ζήτησε να πραγματοποιηθεί ξεχωριστά ανάλυση της ευαισθησίας (βλέπε αιτιολογικές σκέψεις 186 έως 195).
                        
                     
         
               (179)
            
            
               Συνεπώς, σε ό,τι αφορά το πρώτο τεστ αντοχής, η Επιτροπή κατέληξε στο συμπέρασμα ότι, λόγω της σχετικά μεγάλης αναλογίας πιστώσεων του χαρτοφυλακίου «Public Finance» και του χαρτοφυλακίου ομολόγων σε διαδικασία εξάλειψης αλλά και της καλής ποιότητάς τους, η Dexia είναι σε θέση να αντιμετωπίσει μια σημαντική αύξηση του κόστους κινδύνου σε περίπτωση μεγάλης υποβάθμισης του μακροοικονομικού περιβάλλοντος και συνεπώς ανταποκρίνεται θετικά στο τεστ αντοχής.
            
         ii)   Δεύτερο τεστ αντοχής
   
   
               (180)
            
            
               Σε ό,τι αφορά το δεύτερο τεστ αντοχής που αποσκοπεί στον έλεγχο της ανθεκτικότητας της Dexia σε περίπτωση αύξησης του κόστους χρηματοδότησης από την αγορά, φαίνεται ότι μια επιπλέον αύξηση κατά 100 και 200 μονάδων βάσης του κόστους χρηματοδότησης κατά τη διάρκεια τρίμηνης περιόδου, θα οδηγούσε σε μείωση των κερδών προ φόρων σε […] και […] εκατ. ευρώ αντίστοιχα. Οι συνέπειες θα είναι πιθανώς εκ των πραγμάτων πιο σημαντικές, εάν η Dexia είχε χρησιμοποιήσει τις υποθέσεις που υπαγορεύει η Επιτροπή στο τεστ αντοχής, […]. Οι υποθέσεις που τροποποιήθηκαν από την Dexia είναι οι ακόλουθες:
               
                           —
                        
                        
                           η αύξηση του κόστους χρηματοδότησης προσομοιώθηκε για περιορισμένη χρονική περίοδο […]. Συναφώς, η Επιτροπή επισημαίνει ότι ορισμένα στοιχεία, όπως τα CDS της Dexia ή το κόστος χρηματοδότησης σε βραχυπρόθεσμα «senior unsecured» έχουν αυξηθεί περισσότερο από […] μονάδες βάσεις και σε περίοδο που υπερβαίνει […]. Σε ό,τι αφορά το κόστος βραχυπρόθεσμης χρηματοδότησης, χωρίς τις άνευ προηγουμένου παρεμβάσεις των ενδιαφερόμενων κρατών μελών και των κεντρικών τραπεζών, οι οποίες έπαυσαν, αυτό το κόστος χρηματοδότησης θα είχε επίσης αυξηθεί σημαντικά,
                        
                     
                           —
                        
                        
                           η Dexia έχει αλλάξει τον συνδυασμό χρηματοδότησης και κατά τη διάρκεια της περιόδου κατά την οποία ελέγχεται το κόστος χρηματοδότησης, η Dexia θεωρεί ότι υλοποιούνται μόνο βραχυπρόθεσμες χρηματοδοτήσεις. Συναφώς, η Επιτροπή σημειώνει ότι τέτοιες υποθέσεις έρχονται σε αντίφαση με την πρόσφατη εμπειρία της Dexia, δεδομένου ότι η τελευταία, παρά την αύξηση του κόστους χρηματοδότησης έχει αυξήσει την αναλογία μακροπρόθεσμης χρηματοδότησης,
                        
                     
                           —
                        
                        
                           σε ό,τι αφορά το σενάριο κρίσης, η Dexia δεν χρησιμοποίησε υποθέσεις συναφείς με αυτές που έχουν υλοποιηθεί για άλλες παρόμοιες ασκήσεις που διενεργήθηκαν πρόσφατα στην Ευρώπη.
                        
                     
         
               (181)
            
            
               Η Επιτροπή καταλήγει επομένως στο συμπέρασμα ότι […]. Η Επιτροπή επισημαίνει επίσης ότι αυτή η παράμετρος δεν έχει ληφθεί πραγματικά υπόψη στα άλλα τεστ αντοχής που πραγματοποίησε η Dexia, ήτοι στο τεστ αντοχής που πραγματοποιήθηκε στο πλαίσιο άλλων παρόμοιων ασκήσεων που διενεργήθηκαν πρόσφατα στην Ευρώπη και στο τεστ αντοχής ρευστότητας.
            
         
               (182)
            
            
               Η Dexia υποστηρίζει ότι i) οι υποθέσεις που χρησιμοποιήθηκαν στο επιχειρηματικό της σχέδιο, πριν από την προσομοίωση αύξησης […] ή […] μονάδων βάσης, ενέχουν ήδη στοιχεία κρίσης δεδομένου ότι αντικατοπτρίζουν τις συνθήκες χρηματοδότησης του Ιουλίου 2009, οι οποίες ήταν βέβαια καλύτερες από αυτές που ίσχυαν στα τέλη 2008 ή στις αρχές 2009, ωστόσο, δεν αντικατοπτρίζουν τη θετική εξέλιξη του δεύτερου εξαμήνου του 2009· ii) μια υπόθεση για διατήρηση του συνδυασμού πηγών χρηματοδότησης δεν θα αντικατόπτριζε τη συμπεριφορά ενός παράγοντα της αγοράς υπό αυτές συνθήκες. Η Επιτροπή επιβεβαιώνει ότι οι προβλέψεις που αφορούσαν το κόστος χρηματοδότησης, πριν από την προσομοίωση κρίσης είναι συντηρητικές λαμβανομένης υπόψη της εμπειρίας της Dexia το 2009. Ωστόσο, δεδομένων των έκτακτων μέτρων που επιβλήθηκαν στον τραπεζικό κλάδο το 2009 και της αβεβαιότητας για το μέλλον, η Επιτροπή δεν είναι σε θέση να αποφασίσει περί της μελλοντικής εξέλιξης του κόστους χρηματοδότησης της Dexia. Το τεστ αντοχής σχετικά με το τελευταίο στοιχείο είναι χρήσιμη, γιατί επιτρέπει να συναχθεί ότι είναι σημαντικό το πλάνο αναδιάρθρωσης i) να μειώσει την εξάρτηση της χρηματοδότησης της Dexia στις χρηματοδοτήσεις της αγοράς και ii) να αυξήσει τη μέση διάρκεια των χρηματοδοτήσεών της, προκειμένου να μειώσει την ευαισθησία της Dexia σε μια ενδεχόμενη αύξηση του κόστους χρηματοδότησης. Είναι ακριβώς ένα από τα στοιχεία που η διοίκηση της Dexia έλαβε υπόψη της στο διάστημα μεταξύ 30 Σεπτεμβρίου 2008 και 30 Σεπτεμβρίου 2009 και που προβλέπεται να καλύψει το σχέδιο αναδιάρθρωσης. Ξεκινώντας με μια δυναμική ανάγκη βραχυπρόθεσμης χρηματοδότησης ύψους [200-300] δισεκατ. ευρώ στα τέλη του 2008, η χρηματοδότηση αυτή μειώθηκε στα [150-200] δισεκατ. ευρώ στις 30 Σεπτεμβρίου 2009 ενώ το πλάνο αναδιάρθρωσης προβλέπει ότι το ποσοστό «βραχυπρόθεσμες χρηματοδοτήσεις/συνολικό μέγεθος ισολογισμού» θα μειωθεί από 30 % στις 31 Δεκεμβρίου 2009 σε 11 % στις 31 Δεκεμβρίου 2014. Ένα τέτοιο επίπεδο βραχυπρόθεσμης χρηματοδότησης είναι πλήρως ικανοποιητικό για την Επιτροπή, καθώς μειώνει σημαντικά την ευαισθησία της Dexia σε κρίσεις παρατεταμένων αυξήσεων του κόστους χρηματοδότησης.
            
         
               (183)
            
            
               Συνεπώς, σε ό,τι αφορά το δεύτερο τεστ αντοχής, η Επιτροπή συμπεραίνει ότι, αν και η τρέχουσα διάρθρωση χρηματοδότησης της Dexia την καθιστά ευάλωτη σε ακραίες κρίσεις περί του κόστους χρηματοδότησης, το σχέδιο αναδιάρθρωσης ανταποκρίνεται βαθμιαία και ικανοποιητικά στην ευαισθησία της Dexia σε ενδεχόμενη αύξηση του κόστους χρηματοδότησής της. Επιπλέον, η Επιτροπή κρίνει θετικά το γεγονός ότι η Dexia διαθέτει σημαντικό απόθεμα στοιχείων ενεργητικού (συμπεριλαμβανομένων των στοιχείων ενεργητικού του τμήματος LPMD), καλής ποιότητας και επιλέξιμα για να λάβουν χρηματοδότηση με κόστος οριακά χαμηλότερο στην αγορά των διατραπεζικών ρέπος και, εάν χρειάζεται, στις κεντρικές τράπεζες.
            
         iii)   Τρίτο τεστ αντοχής
   
   
               (184)
            
            
               Σε ό,τι αφορά το τρίτο τεστ αντοχής που αποσκοπεί στον έλεγχο του προφίλ ρευστότητας του ομίλου, η Επιτροπή επισημαίνει ότι τόσο το τεστ αντοχής που πραγματοποιήθηκε από την Dexia όσο και αυτό που πραγματοποιήθηκε από τη CBFA δείχνουν ότι ο όμιλος ανταποκρίνεται στις απαιτήσεις του τεστ σε ορίζοντα μηνός. Η Επιτροπή επισημαίνει τα ακόλουθα στοιχεία:
               
                           —
                        
                        
                           τα μοντέλα τεστ αντοχής ρευστότητας, όπως ορίστηκαν από την Dexia και από τον ρυθμιστή, δεν φαίνεται να διατυπώνουν υποθέσεις περί του κόστους αυτής της ρευστότητας σε περίπτωση εξαιρετικών συνθηκών και χωρίς κρατικές ενισχύσεις. Συναφώς, η Επιτροπή ζήτησε από τον όμιλο να πραγματοποιήσει ένα ξεχωριστό τεστ αντοχής που αποσκοπεί στην προσομοίωση της μεταβλητής «κόστος χρηματοδότησης» (βλέπε αιτιολογικές σκέψεις 180 έως 183),
                        
                     
                           —
                        
                        
                           οι υποθέσεις του τεστ αντοχής που πραγματοποίησε η CBFA, όπως διατυπώθηκαν στην Εγκύκλιο της 8ης Μαΐου 2009 είναι συντηρητικές και αντικατοπτρίζουν την πρόσφατη εμπειρία της κρίσης. Περιλαμβάνουν για παράδειγμα τις ακόλουθες υποθέσεις: i) το ίδρυμα δεν μπορεί πλέον να λαμβάνει «unsecured» χρηματοδότηση στις νομισματικές αγορές και τις αγορές κεφαλαίων ii) εφαρμογή συντηρητικών επιπέδων περιθωρίου ασφαλείας (haircut) για χρηματοδότηση ρέπος iii) ανάληψη από τους πελάτες «λιανικής» του 5 % των καταθέσεων όψεως και των καταθέσεων ταμιευτηρίου που διαθέτουν εντός προθεσμίας εβδομάδας και του 20 % αυτών των καταθέσεων εντός προθεσμίας μηνός iv) ανάληψη από τους πελάτες «χονδρικής» του 100 % των άμεσα απαιτητών (και μη εγγυημένων από ρευστά χρηματοπιστωτικά στοιχεία ενεργητικού) καταθέσεών τους και των καταθέσεων αβέβαιης λήξης σε διάστημα εβδομάδας v) μη ανανέωση όλων των προθεσμιακών καταθέσεων,
                        
                     
                           —
                        
                        
                           τα θετικά αποτελέσματα του τεστ αντοχής ρευστότητας αντικατοπτρίζουν i) τις βελτιώσεις που έχει επιφέρει η διοίκηση της Dexia κατά τη διάρκεια του 2009 προκειμένου να μειώσει τις δυναμικές ανάγκες βραχυπρόθεσμης χρηματοδότησης και ii) ένα γενικώς ευνοϊκό πλαίσιο στις χρηματοπιστωτικές αγορές. Το γεγονός ότι ένα τεστ αντοχής ρευστότητας ολοκληρώνεται επιτυχώς σε μια δεδομένη στιγμή, δεν εξασφαλίζει σε καμία περίπτωση ότι αυτό θα συμβεί και στο μέλλον. Είναι λοιπόν σημαντικό να διατηρηθεί σχετική πειθαρχία (στην πολιτική χρηματοδότησης) κατά τη διάρκεια των επόμενων μηνών και ετών προκειμένου να είναι διαρκώς εφικτή η ανταπόκριση σε αυτό το τεστ αντοχής. Συναφώς, οι δεσμεύσεις που κοινοποιήθηκαν στο σχέδιο αναδιάρθρωσης όχι μόνο κινούνται προς την κατεύθυνση της βελτίωσης της ρευστότητας του ομίλου, αλλά επίσης επιτρέπουν την περιοδική επαλήθευση της υλοποίησής τους.
                        
                     
         
               (185)
            
            
               Συνεπώς, η Επιτροπή καταλήγει ότι η Dexia ικανοποιεί τις προϋποθέσεις αυτού του τρίτου τεστ αντοχής.
            
         iv)   Άλλα ζητήματα σχετικά με τα τεστ αντοχής
   
   
               (186)
            
            
               Κατά πρώτον, βάσει εξέτασης ορισμένων υποθέσεων που περιλαμβάνονται στα μοντέλα της Dexia, φαίνεται ότι:
               
                           —
                        
                        
                           για ορισμένους τομείς ή αντισταθμιστικά μέτρα, οι υποθέσεις πιθανότητας ποσοστιαίας ζημίας ή/και ζημίας σε περίπτωση αθέτησης («loss given default» ή «LGD») δεν είναι ιδιαίτερα συνεπείς, όταν συγκρίνονται με δημόσια διαθέσιμες πληροφορίες,
                        
                     
                           —
                        
                        
                           για το χαρτοφυλάκιο δανείων προς τους φορείς της τοπικής αυτοδιοίκησης, δεν γίνεται καμία υπόθεση αλλαγής χαρακτηρισμού, με αποτέλεσμα η υποβάθμιση να μεταφράζεται σε μελλοντική τάση των δημόσιων οικονομικών.
                        
                     
         
               (187)
            
            
               Ωστόσο, είναι σημαντικό να διευκρινιστεί ότι είναι δύσκολο να υπάρξει σύγκριση με δημοσίως διαθέσιμα δεδομένα, δεδομένου ότι το φάσμα έκθεσης της Dexia δεν είναι όμοιο με αυτό των πληροφοριών που έχουν δημοσιοποιηθεί. Η μέθοδος που χρησιμοποιείται από την Dexia για τον υπολογισμό των αναμενόμενων ζημιών είναι εκείνη που βασίζεται στις εσωτερικές αξιολογήσεις, όπου ενσωματώνονται παράμετροι πιθανής αθέτησης της συμφωνίας και μέσης τιμής LGD, μακροπρόθεσμα, οι οποίες είναι συντηρητικές και «through-the-cycle», προσαρμοσμένες έτσι, ώστε να αντικατοπτρίζουν την αβεβαιότητα και τη μεταβλητότητα ορισμένων δεδομένων. Αυτές τις παραμέτρους εξετάζει και αξιολογεί η CBFA, η Γαλλική Επιτροπή Τραπεζικών Θεμάτων και η CSSF. Σύμφωνα με τα ενδιαφερόμενα κράτη μέλη, οι παράμετροι κινδύνου που χρησιμοποιεί η Dexia είναι συντηρητικές σε επίπεδο μεγαλύτερο του 10 % έως 30 % σε σχέση με τις ελάχιστες απαιτήσεις που ορίζονται από τους εποπτικούς κανόνες της Επιτροπής της Βασιλείας II.
            
         
               (188)
            
            
               Δεύτερον, η Επιτροπή επισημαίνει την πολύ μεγάλη έκθεση, τόσο σε απόλυτα όσο και σε σχετικά ποσά, στο χρέος ορισμένων χωρών και ορισμένων χρηματοπιστωτικών ιδρυμάτων. Ειδικότερα, σε ό,τι αφορά την έκθεση σε κρατικούς κινδύνους, η Επιτροπή σημειώνει έκθεση της τάξεως του […]. […] κατά το τέλος του 2008.
            
         
               (189)
            
            
               Σε κάθε περίπτωση, είναι σημαντικό να υπογραμμιστεί ότι:
               
                           —
                        
                        
                           τέτοιου είδους εκθέσεις δεν θα έπρεπε εκ των προτέρων να επηρεάζουν ουσιαστικά το αποτέλεσμα του ομίλου, ιδίως εάν ο όμιλος δεν πρόκειται να πωλήσει αυτά τα στοιχεία ενεργητικού πριν από τη συμβατική ημερομηνία λήξης τους (θα μπορούσαν να αυξήσουν την αβεβαιότητα του αποθέματος AFS, που περιλαμβάνεται στον ισολογισμό του ομίλου),
                        
                     
                           —
                        
                        
                           στο πλαίσιο του σχεδίου αναδιάρθρωσης της Dexia, αυτές οι εκθέσεις θα μειώνονταν διότι προβλέπεται μια σημαντική μείωση του χαρτοφυλακίου ομολόγων.
                        
                     
         
               (190)
            
            
               Τρίτον, η Επιτροπή κρίνει θετικά την εξέλιξη της ανάγκης βραχυπρόθεσμης χρηματοδότησης του ομίλου. Ωστόσο, η Επιτροπή υπογραμμίζει ότι ο όμιλος έχει μειώσει ουσιαστικά τις ανάγκες χρηματοδότησης μεταξύ 0 και 1 μηνός. Όπως καταγράφεται στον πίνακα 7 παρακάτω, σε ποσοστό επί του συνόλου της χρηματοδότησης φαίνεται ότι η χρηματοδότηση μεταξύ 0 και 1 μηνός μειώθηκε από […] % σε […] % από τις 31 Δεκεμβρίου 2008 έως και τις 30 Σεπτεμβρίου 2009. Ωστόσο, η αναλογία των χρηματοδοτήσεων μεταξύ 1 και 3 μηνών, καθώς και μεταξύ 6 και 12 μηνών αυξήθηκαν αντίστοιχα από […] % σε […] % και […] % σε […] %. Η χρηματοδότηση μεταξύ 1 και 5 ετών έχει αυξηθεί από […] % σε […] %. Ωστόσο, η βάση της χρηματοδότησης την εν λόγω περίοδο βρίσκεται μεταξύ 1 και 2 ετών. […].
               
                  Πίνακας 7
               
               
                  Ποσοστό των διαφόρων πηγών χρηματοδότησης στη συνολική χρηματοδότηση της Dexia
               
               […]
            
         
               (191)
            
            
               Συναφώς, το σχέδιο αναδιάρθρωσης που κοινοποιήθηκε στην Επιτροπή προβλέπει i) μείωση ύψους 83 δισεκατ. ευρώ του χαρτοφυλακίου ομολόγων του τμήματος LPMD ii) αύξηση της αναλογίας πιο σταθερών πηγών χρηματοδότησης (όπως είναι οι εμπορικές καταθέσεις και τα στεγαστικά ομόλογα) από 36 % σε 58 % και iii) βαθμιαία αύξηση της μέσης διάρκειας των στοιχείων παθητικού. Αυτά τα στοιχεία παρέχουν τη δυνατότητα μείωσης των κινδύνων από προβλήματα αναχρηματοδότησης της Dexia. Άλλωστε, είναι σημαντικό να υπογραμμιστεί ότι η βαθμιαία αύξηση του κόστους χρηματοδότησης που συνδέεται με αυτή την αλλαγή πολιτικής χρηματοδότησης ενσωματώνεται στις προβλέψεις των αποτελεσμάτων του ομίλου και επιβεβαιώνει ότι η Dexia θα παρέμενε κερδοφόρα κατά την περίοδο αναδιάρθρωσής της.
            
         
               (192)
            
            
               Τέταρτον, παρά τη βελτίωση των συνθηκών της αγοράς, το κόστος χρηματοδότησης της Dexia παραμένει σχετικά υψηλό σε σύγκριση με αυτό άλλων τραπεζών. Το επίπεδο CDS 5 ετών είναι μεταξύ των υψηλότερων στην Ευρώπη και διατηρείται γύρω στις 180 μονάδες βάσης· τα δευτερεύοντα επίπεδα των πιστωτικών spread των μη εγγυημένων εκδόσεων και του μεγέθους αναφοράς «benchmark» της Dexia παραμένουν υψηλά και βρίσκονται γύρω στις 140 έως 150 μονάδες βάσης για διάρκεια 4 και 5 ετών. Το κόστος χρηματοδότησης σε καλυμμένες ομολογίες «covered bonds» παραμένει εξίσου υψηλό και βρίσκεται μεταξύ 50 και 60 μονάδων βάσης για χρονική διάρκεια συγκριτικά παρόμοια με αυτή των χρηματοδοτούμενων στοιχείων ενεργητικού.
            
         
               (193)
            
            
               Πέμπτον, προκειμένου να μετρηθεί η ευαισθησία της Dexia σε μια διακύμανση των επιτοκίων, η Dexia κοινοποίησε έναν πίνακα στον οποίο παρουσιάζεται η ευαισθησία σε κρίση ύψους 1 % για κάθε ληξιπρόθεσμο. Φαίνεται, συνεπώς, ότι σε περίπτωση ενιαίας αύξησης της καμπύλης των επιτοκίων, η Dexia εκτιμά ότι δεν θα χάσει περισσότερα από […] εκατ. ευρώ (49). Αυτό το επίπεδο ευαισθησίας φαίνεται απόλυτα λογικό και εξηγείται εν μέρει από την πολιτική της Dexia […], με αποτέλεσμα να μειώνεται έτσι η ευαισθησία σε διακυμάνσεις επιτοκίων. Ωστόσο, η Επιτροπή επισημαίνει ότι σε αυτήν την άσκηση υπολογισμού ευαισθησίας, δεν έχουν συμπεριληφθεί […] δισεκατ. ευρώ βραχυπρόθεσμης χρηματοδότησης, γεγονός που δείχνει ότι η Dexia παραμένει σχετικά ευαίσθητη στις κινήσεις της καμπύλης επιτοκίων για ληξιπρόθεσμα μικρότερα του ενός έτους. Αυτό επιβεβαιώθηκε από την Dexia, καθώς ο όμιλος εκτιμά ότι το 2009 σημείωσε κέρδη ύψους περίπου […] εκατ. ευρώ, μόνο με την αύξηση κλίσης της καμπύλης των διατραπεζικών τιμών για διάρκεια κατώτερη του ενός έτους. Στις προβλέψεις της, η Dexia έλαβε υπόψη τις συνέπειες σημαντικής μείωσης των εσόδων αναβάθμισης και παρ’ όλα αυτά, σύμφωνα με αυτές τις προβλέψεις, ο όμιλος θα παρέμενε κερδοφόρος για τα επόμενα χρόνια.
            
         
               (194)
            
            
               Έκτον, τόσο το απόλυτο όσο και το σχετικό επίπεδο αρνητικού αποθεματικού AFS της Dexia παραμένει πολύ σημαντικό, παρά τη βελτίωση που παρατηρήθηκε κατά το έτος 2009. Το αρνητικό αποθεματικό AFS μειώθηκε από 12,7 δισεκατ. ευρώ στις 31 Μαρτίου 2009 στα 7,2 δισεκατ. ευρώ στις 30 Σεπτεμβρίου 2009. Δεδομένου (i) του επιπέδου κεφαλαίου της Dexia (17,1 δισεκατ. ευρώ κεφαλαίου 1ης κατηγορίας και 19,6 δισεκατ. ευρώ ρυθμιστικού κεφαλαίου στις 30 Σεπτεμβρίου 2009), (ii) της παρούσας μη συμπερίληψης του αποθέματος AFS στον υπολογισμό του ρυθμιστικού κεφαλαίου, η Επιτροπή εκφράζει τις ανησυχίες της μήπως η συμπερίληψη αυτού του αποθεματικού AFS στις αναλογίες ρυθμιστικού κεφαλαίου, στο πλαίσιο των τρεχουσών αποφάσεων της Επιτροπής της Βασιλείας, αποβεί εις βάρος της Dexia. Συναφώς, η Επιτροπή επισημαίνει τα ακόλουθα στοιχεία:
               
                           —
                        
                        
                           ακόμη και εάν το αρνητικό αποθεματικό AFS είχε συμπεριληφθεί εξ ολοκλήρου στον υπολογισμό του ρυθμιστικού κεφαλαίου, η Dexia θα συνέχιζε στις 30 Σεπτεμβρίου 2009 να ικανοποιεί τις απαιτήσεις ρυθμιστικού κεφαλαίου. Ο λόγος κεφαλαίου κατηγορίας 1 θα ήταν στα […] και ο λόγος του συνολικού κεφαλαίου θα ήταν στα […],
                        
                     
                           —
                        
                        
                           τέτοιου είδους ρυθμιστική αλλαγή θα επηρέαζε πολλές άλλες τράπεζες,
                        
                     
                           —
                        
                        
                           τέτοιου είδους ρυθμιστική αλλαγή δεν θα μπορούσε να εφαρμοστεί, σύμφωνα με τα ενδιαφερόμενα κράτη μέλη, πριν από το 2012. Εφεξής, το σχέδιο αναδιάρθρωσης προβλέπει μείωση 30 % έως 40 % του χαρτοφυλακίου του τμήματος LPMD (κυρίως υπεύθυνου για τη σύνθεση αυτού του αρνητικού αποθεματικού AFS), το οποίο, εφόσον όλοι οι άλλοι παράγοντες μείνουν σταθεροί, θα πρέπει να μειώσει το ποσό του αρνητικού αποθεματικού AFS.
                        
                     
         
               (195)
            
            
               Έβδομον, παρά τη μείωσή τους κατά το έτος 2009, η Dexia συνεχίζει να έχει ορισμένες σχετικά σημαντικές δεσμεύσεις εκτός ισολογισμού. Σε κάθε περίπτωση, κατά την Dexia, αυτές οι δεσμεύσεις ελήφθησαν υπόψη στα τεστ αντοχής.
            
         γ)   Δραστηριότητες σε παράγωγα
   
   
               (196)
            
            
               Από την ανάλυση του ισολογισμού της Dexia στο τέλος του 2008, προκύπτει ότι η αξία της αγοράς σε παράγωγα προϊόντα ανέρχεται στα 55 δισεκατ. ευρώ και αυτή του παθητικού του ισολογισμού στα 75 δισεκατ. ευρώ, δημιουργώντας σημαντική αρνητική απόκλιση της τάξης των 20 δισεκατ. ευρώ, που προέρχεται κυρίως από παράγωγα προϊόντα επιτοκίων. Η Επιτροπή συνέκρινε αυτή την απόκλιση με αυτήν που επισημαίνεται από άλλα χρηματοπιστωτικά ιδρύματα. Η εν λόγω απόκλιση, η οποία εκφράζεται ως ποσοστό του μεγέθους του ισολογισμού και ως ποσοστό των ίδιων πόρων, είναι αρνητική αλλά και ιδιαίτερα υψηλή για την Dexia σε σχέση με τις αντίστοιχες τιμές άλλων ιδρυμάτων.
            
         
               (197)
            
            
               Η Dexia δικαιολογεί αυτά τα μεγέθη με i) τη σχεδόν συστηματική πολιτική […], ii) την πτώση των επιτοκίων iii) την υψηλή απόκλιση μεταξύ της μέσης διάρκειας των στοιχείων ενεργητικού και αυτής των στοιχείων παθητικού, iv) […]. Η Επιτροπή προσυπογράφει αυτές τις εξηγήσεις, επισημαίνει, ωστόσο, ότι i) το εύρος αυτής της αρνητικής απόκλισης είναι πραγματικά πολύ σημαντικό και ότι ii) το τελευταίο απαιτεί πιθανώς σημαντικές ανάγκες εγγύησης («collateral») για την Dexia, που να μπορούν να μειώσουν τη βάση της επιλέξιμης εγγύησης («collateral») της χρηματοδότησης εκ μέρους των κεντρικών τραπεζών ή της διατραπεζικής αγοράς ρέπος. Εντούτοις, για αυτό το τελευταίο θέμα, στα τεστ αντοχής ελήφθησαν υπόψη ανάλογες ανάγκες.
            
         δ)   Συμπέρασμα σχετικά με τη βιωσιμότητα
   
   
               (198)
            
            
               Η Επιτροπή συνάγει από την παραπάνω ανάλυση το συμπέρασμα ότι το σχέδιο αναδιάρθρωσης θα επιτρέψει την αποκατάσταση της μακροπρόθεσμης βιωσιμότητας της Dexia. Συναφώς, η Επιτροπή επισημαίνει επίσης ότι το σχέδιο αναδιάρθρωσης θα επιτρέψει στην Dexia να αντιμετωπίσει την ενίσχυση για να προβλέψει την προληπτική ρύθμιση. Αφενός, η μείωση της μόχλευσης που προκύπτει από την αναδιάρθρωση είναι σύμφωνη με την ενδεχόμενη εφαρμογή ενός μέγιστου δείκτη μόχλευσης («leverage ratio»). Αφετέρου, η βελτίωση και η διαφοροποίηση των πηγών χρηματοδότησης της Dexia συνάδει με την εφαρμογή νέων κανόνων στο μέτρο και τον έλεγχο του κινδύνου ρευστότητας των πιστωτικών ιδρυμάτων (50).
            
         8.3.3.3.   
         'Ιδια συμμετοχή του ιδρύματος
      
   
   
               (199)
            
            
               Σύμφωνα με την ενότητα 3 της ανακοίνωσης περί αναδιαρθρώσεων, το σχέδιο αναδιάρθρωσης πρέπει να διασφαλίζει ισότιμη κατανομή του κόστους αναδιάρθρωσης μεταξύ των ενδιαφερόμενων κρατών μελών και της τράπεζας, δηλαδή το πλάνο αναδιάρθρωσης πρέπει να προβλέπει εξίσου υψηλή εισφορά εκ μέρους της τράπεζας με αυτήν των μετόχων της επί των ίδιων πόρων τους. Μια τέτοια προσφορά είναι πράγματι απαραίτητη προκειμένου οι τράπεζες που επωφελούνται από μέτρα διάσωσης να αναλάβουν επαρκώς τις συνέπειες της προηγούμενης συμπεριφοράς τους και να δημιουργήσουν τις κατάλληλες προϋποθέσεις για το μέλλον.
            
         
               (200)
            
            
               Η Dexia, οι μέτοχοί της και τα ενδιαφερόμενα κράτη μέλη έχουν ήδη συμβάλει επαρκώς στην προσπάθεια αναδιάρθρωσης, ιδίως με την αποδυνάμωση του μεριδίου μετοχικού κεφαλαίου που κατείχαν οι προηγούμενοι μέτοχοι για την αύξηση του κεφαλαίου της τράπεζας (οι αρχές της Γαλλίας και του Βελγίου κάλυψαν άμεσα το ποσό των 3 δισεκατ. ευρώ από τα 6,4 δισεκατ. ευρώ της αύξησης του κεφαλαίου που ανακοινώθηκε τον Σεπτέμβριο 2008).
            
         
               (201)
            
            
               Η Επιτροπή επισημαίνει επιπλέον ότι μια σειρά από δυσμενή στοιχεία συνοδεύουν την αναστολή της διανομής των μερισμάτων που προβλεπόταν στο σχέδιο αναδιάρθρωσης:
               
                           —
                        
                        
                           οι θυγατρικές που ανήκουν κατά 50 % στην Dexia δεν εμπλέκονται στην αναστολή διανομής των μερισμάτων, καθώς αυτή αφορά μόνο τις νομικές οντότητες στις οποίες η Dexia SA ασκεί άμεσα ή έμμεσα τον εκτελεστικό έλεγχο (51) και
                        
                     
                           —
                        
                        
                           σύμφωνα με τους όρους του σχεδίου αναδιάρθρωσης, η αναστολή (έως το τέλος του 2011) της διανομής μερισμάτων επί υβριδικών μέσων κεφαλαίου κατηγορίας 1 ή 2 χωρίς να θίγονται οι πράξεις στις οποίες η Dexia πρέπει να προχωρήσει βάσει των συμβάσεων που υπέγραψε πριν από την 1η Φεβρουαρίου 2010.
                        
                     
         
               (202)
            
            
               Η Επιτροπή επισημαίνει επίσης ότι η αναστολή της εξόφλησης μερίσματος ή τοκομεριδίου για πράξεις υβριδικών κεφαλαίων κατηγορίας 1 ή 2 εφαρμόζεται στις συμβάσεις που υπογράφηκαν πριν από την 1η Φεβρουαρίου 2010 στο βαθμό που, βάσει της απόφασης της 30ής Οκτωβρίου 2009 (52), για διάστημα τεσσάρων μηνών, η Dexia δεν είναι δυνατό να πληρώσει τα τοκομερίδια και να ασκήσει δικαιώματα προαίρεσης επί των υβριδικών μέσων ίδιων πόρων (κεφάλαιο κατηγορίας 1 και «Upper Tier 2»). Συναφώς, η Επιτροπή επισημαίνει ότι ο όγκος των μέσων της Dexia ανερχόταν στα 1,4 δισεκατ. ευρώ στις 31 Δεκεμβρίου 2008.
            
         
               (203)
            
            
               Επίσης, προκειμένου να διασφαλιστεί ότι καμία εξόφληση τοκομεριδίων επί των υβριδικών κεφαλαίων (κατηγορίας 1 και κατηγορίας 2) της Dexia δεν θα πραγματοποιηθεί σε παράβαση των αρχών της ανακοίνωσης περί αναδιαρθρώσεων, στην παρούσα απόφασή της η Επιτροπή ορίζει ότι, πριν από οποιαδήποτε εξόφληση τοκομεριδίου επί των υβριδικών κεφαλαίων κατηγορίας 1 ή 2 που εκδόθηκαν πριν από την 1η Φεβρουαρίου 2010 και το αργότερο δύο εβδομάδες πριν από την προθεσμία ειδοποίησης εξόφλησης του τοκομεριδίου στους επενδυτές, η Dexia θα ειδοποιήσει την Επιτροπή, έως τις 31 Δεκεμβρίου 2011 για την πρόθεσή της να εξοφλήσει το εν λόγω τοκομερίδιο και θα αποδείξει ότι αυτή η πληρωμή i) είναι υποχρεωτική, ii) δεν μπορεί να αναβληθεί, iii) δεν εναπόκειται στη διακριτική ευχέρεια και iv) δεν πραγματοποιείται αυτόματα με την εξόφληση μερισμάτων, όποια και εάν είναι η μορφή, από την Dexia SA ή από μία από τις θυγατρικές της, κατ’ εξαίρεση της έκδοσης κεφαλαίων κατηγορίας 1 εκ μέρους της DFL. Η Επιτροπή επιφυλάσσεται του δικαιώματος να μην επιτρέψει την εν λόγω εξόφληση, εάν δεν ικανοποιηθεί μία από τις παραπάνω τέσσερις προϋποθέσεις.
            
         
               (204)
            
            
               Επιπλέον, η Επιτροπή επισημαίνει ότι η αναστολή πληρωμής μερισμάτων δεν ισχύει για τις διανομές μερισμάτων που πραγματοποιούνται εξ ολοκλήρου με διανομή νέων μετοχών. Είναι σκόπιμο να επισημανθεί, ωστόσο, ότι η εξόφληση μερισμάτων με διανομή νέων μετοχών που καθίσταται δυνατή με την υλοποίηση διανεμητέων κερδών, δεν είναι αντίθετη προς την ανακοίνωση περί των αναδιαρθρώσεων στο βαθμό που μια τέτοια εξόφληση θα μεταφραζόταν στους λογαριασμούς της Dexia με ενσωμάτωση κεφαλαίου αποθεμάτων και με διανομή μερίσματος στους κατόχους μετοχών της Dexia με αναλήψεις από τα κέρδη της τελευταίας περατωμένης εταιρικής χρήσης. Ως εκ τούτου, η κατακύρωση των πράξεων δεν θα επηρεάσει τους ίδιους πόρους της Dexia.
            
         
               (205)
            
            
               Η Επιτροπή επισημαίνει επίσης ότι η πληρωμή ενός μερίσματος σε πράξεις της Dexia δεν συνεπάγεται εξόφληση τοκομεριδίου υβριδικού τίτλου (κατηγορία κεφαλαίου 1 ή 2) της Dexia με μόνη εξαίρεση μια έκδοση που πραγματοποιήθηκε από την Dexia Funding Luxembourg SA (εφεξής «DFL») η οποία έλαβε χώρα το 2006. Είναι σκόπιμο συνεπώς να διευκρινιστεί ότι αυτή η εξαίρεση εγκρίθηκε στο γενικό πλαίσιο του σχεδίου αναδιάρθρωσης. Εν γένει, όπως επισημαίνεται στην αιτιολογική σκέψη 0, η Επιτροπή δεν αντιτίθεται σε μια διανομή μερίσματος η οποία θα καταβληθεί αποκλειστικά με τη μορφή μετοχών, εφόσον αυτή η ενέργεια δεν συνεπάγεται την υποχρέωση απόδοσης μερίσματος ή τοκομεριδίου σε άλλες κατηγορίες καταστατικών τίτλων ίδιων πόρων. Στην παρούσα περίπτωση, η υποχρέωση της Dexia να καταβάλει τοκομερίδιο για την έκδοση DFL δεν πρόκειται να αλλάξει την προσέγγιση της Επιτροπής, δεδομένου ότι η εξαίρεση εγγράφεται στο πλαίσιο του σχεδίου αναδιάρθρωσης, αφορά μόνο μία έκδοση η οποία συνεπάγεται την περιορισμένη εξόφληση ενός τοκομεριδίου και ότι η Dexia προβλέπει την απαγόρευση της κερδοφορίας κατά την περίοδο της αναδιάρθρωσης.
            
         
               (206)
            
            
               Τέλος, η Επιτροπή επισημαίνει ότι η ενίσχυση περιορίζεται στο ελάχιστο από:
               
                           α)
                        
                        
                           εκποιήσεις στοιχείων ενεργητικού και θυγατρικών, μεταξύ των οποίων θυγατρικές αρκετά κερδοφόρες όπως οι «Dexia Sabadell», «Dexia Banka Slovensko» («DBS») και «Deniz Emeklilik» (θυγατρική ασφαλίσεων και η θυγατρική της DenizBank που δραστηριοποιούνται κυρίως στην αγορά RCB στην Τουρκία) και
                        
                     
                           β)
                        
                        
                           κατάλληλη χρηματοδότηση της ενίσχυσης που ελήφθη υπό μορφή εγγύησης των ενδιαφερόμενων κρατών μελών περί του παθητικού της Dexia και των απομειωμένων στοιχείων του ενεργητικού της (βλέπε αιτιολογικές σκέψεις 158 έως 159).
                        
                     
         
               (207)
            
            
               Τα παραπάνω στοιχεία αντισταθμίζουν σε μεγάλο βαθμό τους όρους και τις επιφυλάξεις, που έχει επισημάνει δυσμενώς η Επιτροπή, οι οποίοι συνοδεύουν την αναστολή διανομής των μερισμάτων που προβλέπεται στο σχέδιο αναδιάρθρωσης. Συνεπώς, η Επιτροπή εκτιμά ότι η Dexia και οι μέτοχοί της συμβάλλουν επαρκώς στην αναδιάρθρωση με ίδιους πόρους.
            
         8.3.3.4.   
         Μέτρα για τη διόρθωση της στρέβλωσης του ανταγωνισμού
      
   
   
               (208)
            
            
               Σύμφωνα με την ενότητα 4 της ανακοίνωσης περί των αναδιαρθρώσεων, το σχέδιο αναδιάρθρωσης πρέπει να επιτρέπει τον περιορισμό των υπερβολικών στρεβλώσεων του ανταγωνισμού που προκύπτει από τις ενισχύσεις, δηλαδή το πλάνο αναδιάρθρωσης πρέπει να προβλέπει διαρθρωτικά μέτρα (εκποίησης ή/και μείωσης των δραστηριοτήτων) και διασφαλίσεων σε ό,τι αφορά τη συμπεριφορά. Πρέπει να εφαρμοστούν επαρκή μέτρα προκειμένου να ελαχιστοποιηθούν οι στρεβλώσεις του ανταγωνισμού και να αποφευχθεί το ενδεχόμενο οι κρατικές ενισχύσεις υπέρ της Dexia να παρατείνουν τις στρεβλώσεις του ανταγωνισμού που προκλήθηκαν στο παρελθόν από την εκτεταμένη ανάληψη κινδύνων και την εφαρμογή ενός μη βιώσιμου εμπορικού μοντέλου.
            
         
               (209)
            
            
               Σύμφωνα με το σημείο 30 της ανακοίνωσης περί αναδιαρθρώσεων, η φύση και η μορφή των μέτρων που αποσκοπούν στον περιορισμό των στρεβλώσεων του ανταγωνισμού θα εξαρτηθούν από δύο κριτήρια, ήτοι, πρώτον από τον ποσό της ενίσχυσης και τις συνθήκες και τους όρους στους οποίους χορηγήθηκε και δεύτερον, από τα χαρακτηριστικά της αγοράς ή των αγορών στις οποίες η δικαιούχος τράπεζα θα ασκεί τις δραστηριότητές της.
            
         
               (210)
            
            
               Σε ό,τι αφορά αυτό το τελευταίο κριτήριο, η Επιτροπή παρατηρεί ότι η Dexia είναι σημαντικός παράγοντας στην αγορά χρηματοδότησης φορέων τοπικής αυτοδιοίκησης («PWB»), κυρίως στη Γαλλία, το Βέλγιο και την Ιταλία και συχνά και στην Ισπανία. Η αγορά PWB είναι ιδιαίτερα συγκεντρωμένη στο Βέλγιο (53), τη Γαλλία (54) και την Ιταλία (55) και οι φραγμοί εισόδου έχουν αρθεί (56).
            
         
               (211)
            
            
               Η Επιτροπή επισημαίνει, επιπλέον, ότι το σχέδιο αναδιάρθρωσης εγγυάται πως η Dexia θα λάβει τα απαραίτητα μέτρα για το άνοιγμα της αγοράς χρηματοδότησης των φορέων τοπικής αυτοδιοίκησης και για τον περιορισμό των στρεβλώσεων του ανταγωνισμού που προκύπτουν από τη χορηγηθείσα ενίσχυση:
               
                           —
                        
                        
                           καταρχάς, η μείωση του φάσματος της δραστηριότητας PWB στις βασικές αγορές της Dexia, μέσω του περιορισμού ή και της κατάργησης της παραγωγής δραστηριότητας PWB International, θα επιτρέψει την αύξηση του ανταγωνισμού σε ορισμένες αγορές. Συναφώς, η Dexia δεσμεύεται να εκποιήσει τη Crediop, ένα σημαντικό παράγοντα στη χρηματοδότηση φορέων τοπικής αυτοδιοίκησης στην Ιταλία και την Dexia Sabadell, η οποία δραστηριοποιείται στην ισπανική αγορά,
                        
                     
                           —
                        
                        
                           στη συνέχεια, στις βασικές αγορές όπου η Dexia εξακολουθεί να παραμένει δραστήρια, ο περιορισμός του όγκου της νέας παραγωγής θα επιτρέψει επίσης την είσοδο νέων παραγόντων και θα ευνοήσει τον ανταγωνισμό στις συγκεκριμένες αγορές (η Dexia περιορίζει τη νέα παραγωγή της PWB ετησίως σε 12 δισεκατ. ευρώ το 2009, 15 δισεκατ. ευρώ το 2010 και 18 δισεκατ. ευρώ από το 2011 έως το 2014, σημειώνοντας σαφώς σημαντική μείωση σε σχέση με το επίπεδο των 34 δισεκατ. ευρώ που πραγματοποιήθηκε το 2008),
                        
                     
                           —
                        
                        
                           τέλος, η Dexia δεσμεύεται να αποσύρει την πλειοψηφική συμμετοχή της στην AdInfo, θυγατρική εταιρεία που δραστηριοποιείται στην παροχή υπηρεσιών πληροφορικής σε φορείς τοπικής αυτοδιοίκησης στο Βέλγιο. Αυτή η θυγατρική παρέχει στην Dexia πρόσβαση σε πληθώρα πελατών του δημοσίου στο Βέλγιο, επιτρέπει την ενίσχυση της θέσης της ως τραπεζικό ίδρυμα αναφοράς για τους φορείς τοπικής αυτοδιοίκησης στο Βέλγιο και την ανάπτυξη τεχνολογικών λύσεων συμβατών με τις χρηματοπιστωτικές υπηρεσίες που προσφέρει στους φορείς τοπικής αυτοδιοίκησης. Συναφώς, η Επιτροπή θεωρεί ότι η εκποίηση αυτής της θυγατρικής θα επιτρέψει την αύξηση του ανταγωνισμού στην αγορά PWB του Βελγίου.
                        
                     
         
               (212)
            
            
               Επιπλέον, η Dexia δεσμεύεται ώστε το επίπεδο Raroc κάθε δανείου που χορηγείται σε πελάτες PWB να παραμένει υψηλότερο του 10 %, γεγονός που διασφαλίζει την ευθυγράμμιση των τιμών που εφαρμόζει η Dexia σε αυτό το πελατολόγιο με την αγορά και στο μέλλον να μην αποτελεί η Dexia κυρίαρχο παράγοντα της αγοράς, εφαρμόζοντας τιμές κατώτερες από αυτές που ισχύουν στην αγορά.
            
         
               (213)
            
            
               Στην αγορά των λιανικών τραπεζικών εργασιών, η Dexia συμμετέχει μόνο με τη χρηματοδότηση των φορέων τοπικής αυτοδιοίκησης. Ο όμιλος ασκεί δραστηριότητες λιανικών τραπεζικών εργασιών μέσω των θυγατρικών του σε τέσσερις κύριες χώρες: στο Βέλγιο μέσω της DBB, στο Λουξεμβούργο μέσω της Dexia BIL, στη Σλοβακία μέσω της Dexia Banka Slovensko (DBS) και στην Τουρκία μέσω της DenizBank. Ως προς τις καταθέσεις, η Dexia κατέχει περίπου το [10-15] % της αγοράς στο Βέλγιο, το [10-15] % στο Λουξεμβούργο, το [0-5] % στη Σλοβακία και το [0-5] % στην Τουρκία.
            
         
               (214)
            
            
               Στο βαθμό που η αγορά λιανικών τραπεζικών εργασιών δεν είναι εξίσου συγκεντρωμένη με αυτήν της χρηματοδότησης φορέων τοπικής αυτοδιοίκησης στη Γαλλία, το Βέλγιο, την Ιταλία και την Ισπανία, η ανάγκη για λήψη μέτρων που θα αφορούν τον περιορισμό των στρεβλώσεων του ανταγωνισμού είναι μικρότερη. Συγκεκριμένα, στο Βέλγιο όπου η Dexia ασκεί το μεγαλύτερο μέρος των εμπορικών δραστηριοτήτων της, καταλαμβάνει μόλις την τρίτη θέση.
            
         
               (215)
            
            
               Σε κάθε περίπτωση, η Επιτροπή κρίνει θετικά τα ακόλουθα μέτρα στα οποία δεσμεύεται η Dexia σε ό,τι αφορά τις λιανικές τραπεζικές εργασίες:
               
                           —
                        
                        
                           την εκποίηση της Dexia Banka Slovensko,
                        
                     
                           —
                        
                        
                           τη διακοπή των χρηματοδοτήσεων εντός του ομίλου προς τη DenizBank έως το τέλος του 2014,
                        
                     
                           —
                        
                        
                           την εκποίηση της Dexia Epargne Pension που δραστηριοποιείται στον τομέα κοινωνικού σχεδιασμού και ασφάλειας ζωής στη Γαλλία,
                        
                     
                           —
                        
                        
                           την εκποίηση της συμμετοχής στη Crédit du Nord, η οποία δραστηριοποιείται στην αγορά λιανικών τραπεζικών εργασιών στη Γαλλία και
                        
                     
                           —
                        
                        
                           την εκποίηση της δραστηριότητας ασφαλειών στην Τουρκία.
                        
                     
         
               (216)
            
            
               Το σχέδιο αναδιάρθρωσης οδηγεί σε μείωση του συνόλου όλου του ισολογισμού της Dexia στο 35 % το 2014 σε σχέση με το 2008. Αυτή η μείωση προκύπτει επίσης από την εκτεταμένη διαχείριση των δραστηριοτήτων που έχουν τεθεί στο τμήμα LPMD, από της εκ νέου επικέντρωσης των δραστηριοτήτων της Dexia στις παραδοσιακές αγορές της, από την παύση των δραστηριοτήτων και τον περιορισμό της νέας παραγωγής PWB.
            
         
               (217)
            
            
               Η Dexia υπόκειται σε ορισμένες διασφαλίσεις σε ό,τι αφορά τη συμπεριφορά, που προβλέπουν ότι δεν θα καταστεί αγοραστής (έως τις 30 Δεκεμβρίου 2011) ποσοστού μεγαλύτερου του 5 % του μετοχικού κεφαλαίου άλλων πιστωτικών ιδρυμάτων ή επενδυτικών επιχειρήσεων (57). Μια τέτοια διασφάλιση επιτρέπει να εξασφαλιστεί ότι καταρχήν η Dexia δεν θα είναι αγοραστής άλλου πιστωτικού ιδρύματος ή επιχείρησης επενδύσεων προκειμένου να ασκεί έλεγχο υπό την έννοια της ρύθμισης επί των συγκεντρώσεων. Μια τέτοια αρχή συνάδει, κυρίως με το στοιχείο 40 της ανακοίνωσης περί αναδιαρθρώσεων.
            
         
               (218)
            
            
               Σε ό,τι αφορά την ίδια συμμετοχή της Dexia και τα μέτρα περί των βασικών αγορών της, η Επιτροπή καταλήγει ότι το σύνολο των διαρθρωτικών μέτρων του σχεδίου αναδιάρθρωσης αρκεί για να περιορίσει τις υπερβολικές στρεβλώσεις του ανταγωνισμού που προκύπτουν από τις εν λόγω ενισχύσεις.
            
         
               (219)
            
            
               Τέλος, η Dexia θα τηρήσει τις αρχές χρηματοδότησης που αποδεσμεύτηκαν στο πλαίσιο της ομάδας G-20 και των ενδιαφερόμενων εθνικών ιδρυμάτων σε ό,τι αφορά την αμοιβή των μελών των επιτροπών διαχείρισης καθώς και των εκτελεστικών στελεχών της Dexia και των κύριων λειτουργικών φορέων της.
            
         8.3.4.   ΠΑΡΑΚΟΛΟΥΘΗΣΗ ΤΩΝ ΜΕΤΡΩΝ
   
               (220)
            
            
               Η Επιτροπή επισημαίνει ότι στο σημείο 46 της ανακοίνωσης περί αναδιαρθρώσεων συστήνεται στα ενδιαφερόμενα κράτη μέλη να εκπονούν σε τακτική βάση αναλυτική έκθεση ώστε η Επιτροπή να μπορεί να επαληθεύει ότι το σχέδιο αναδιάρθρωσης εφαρμόζεται σύμφωνα με τις ανακοινωθείσες δεσμεύσεις. Συναφώς, πριν από την 1η Οκτωβρίου και την 30ή Απριλίου κάθε έτους, η Επιτροπή θα λαμβάνει εξαμηνιαίες εκθέσεις από τον ανεξάρτητο εμπειρογνώμονα αρμόδιο για την παρακολούθηση του σχεδίου αναδιάρθρωσης.
            
         IX.   ΣΥΜΠΕΡΑΣΜΑΤΑ
   
   
               (221)
            
            
               Η Επιτροπή διαπιστώνει ότι το Βέλγιο, η Γαλλία και το Λουξεμβούργο έχουν εφαρμόσει παράνομα τις ενισχύσεις υπό μορφή αύξησης κεφαλαίου, εγγυήσεων και εγγυημένων πράξεων ενίσχυσης της ρευστότητας, κατά παράβαση του άρθρου 108 παράγραφος 3 της ΣΛΕΕ.
            
         
               (222)
            
            
               Βάσει των πληροφοριών και των υποχρεώσεων που κοινοποιήθηκαν στην Επιτροπή από τα ενδιαφερόμενα κράτη μέλη, η Επιτροπή επιτρέπει την εκτέλεση του σχεδίου αναδιάρθρωσης της Dexia και τη διατήρηση των έκτακτων ενισχύσεων βάσει των όρων που προβλέπονται στο άρθρο 2. Η Επιτροπή θεωρεί επίσης ότι το σχέδιο αναδιάρθρωσης ανταποκρίνεται στους ισχυρισμούς που διατυπώθηκαν στην καταγγελία που της κοινοποιήθηκε, με την επιφύλαξη των δικαιωμάτων του καταγγέλλοντος για την περίοδο που δεν επιτρέπονταν οι ενισχύσεις,
            
         ΕΞΕΔΩΣΕ ΤΗΝ ΠΑΡΟΥΣΑ ΑΟΦΑΣΗ:
   Άρθρο 1
   1.   Τα μέτρα που υιοθετήθηκαν από το Βέλγιο, τη Γαλλία και το Λουξεμβούργο υπέρ της Dexia, έναντι του ποσού των 8,4 δισεκατ. ευρώ, υπό μορφή αύξησης κεφαλαίου και ενίσχυσης για την αντιμετώπιση των απομειωμένων στοιχείων ενεργητικού, και για ποσό ύψους [95-135] δισεκατ. ευρώ, υπό μορφή εγγύησης και εγγυημένης πράξης ενίσχυσης ρευστότητας («Liquidity Assistance» ή LA), αποτελούν κρατικές ενισχύσεις υπό την έννοια του άρθρου 107 παράγραφος 1 της ΣΛΕΕ.
   2.   Οι εν λόγω ενισχύσεις είναι συμβατές με την εσωτερική αγορά βάσει των όρων που προβλέπονται στο άρθρο 2:
   Άρθρο 2
   1.   Το Βέλγιο, η Γαλλία και το Λουξεμβούργο τηρούν όλες τις υποχρεώσεις και τους όρους που αναφέρονται στο παράρτημα I της παρούσας απόφασης εντός της καθορισμένης προθεσμίας
   2.   Πριν από την εξόφληση τοκομεριδίου επί των υβριδικών κεφαλαίων κατηγορίας 1 ή 2 που εκδόθηκαν πριν από την 1η Φεβρουαρίου 2010 και το αργότερο δύο εβδομάδες πριν από την έναρξη της προθεσμίας ειδοποίησης εξόφλησης τοκομεριδίου στους επενδυτές, η Dexia κοινοποιεί στην Επιτροπή, έως τις 31 Δεκεμβρίου 2011 την πρόθεσή της να εξοφλήσει το τοκομερίδιο και αποδεικνύει ότι η εν λόγω εξόφληση:
   
               i)
            
            
               είναι υποχρεωτική·
            
         
               ii)
            
            
               δεν μπορεί να αναβληθεί·
            
         
               iii)
            
            
               δεν εναπόκειται στη διακριτική ευχέρεια και
            
         
               iv)
            
            
               δεν πραγματοποιείται αυτόματα με απόδοση μερισμάτων, υπό οποιαδήποτε μορφή, από την Dexia SA ή από μία από τις θυγατρικές της, με εξαίρεση την έκδοση κεφαλαίων κατηγορίας 1 εκ μέρους της DFL (κωδικός ISIN XS0273230572).
            
         Η Επιτροπή επιφυλάσσεται του δικαιώματος να μην επιτρέψει την εν λόγω εξόφληση, εάν δεν ικανοποιείται μία από τις παραπάνω τέσσερις προϋποθέσεις.
   Άρθρο 3
   Το Βέλγιο, η Γαλλία και το Λουξεμβούργο ενημερώουν την Επιτροπή εντός δύο μηνών από την ημερομηία κοινοποίησης της παρούσας απόφασης, για τα μέτρα που έλαβαν για να συμμορφωθούν.
   Καθ’ όλη τη διάρκεια του σχεδίου αναδιάρθρωσης και σε εξαμηνιαία βάση, το Βέλγιο, η Γαλλία και το Λουξεμβούργο κοινοποιούν στην Επιτροπή αναλυτική έκθεση σχετικά με την υλοποίηση των μέτρων αναδιάρθρωσης που περιλαμβάνονται στις δεσμεύσεις τους που κοινοποιήθηκαν στην Επιτροπή στις 9 Φεβρουαρίου 2010 (συνημμένες στο παράρτημα I της παρούσας απόφασης). Η πρώτη έκθεση κοινοποιείται εντός έξι μηνών από την ημερομηνία της παρούσας απόφασης.
   Άρθρο 4
   Η παρούσα απόφαση απευθύνεται στο Βασίλειο του Βελγίου, στη Γαλλική Δημοκρατία και στο Μεγάλο Δουκάτο του Λουξεμβούργου.
   
      Βρυξέλλες, 26 Φεβρουαρίου 2010.
      
         
            Για την Επιτροπή
         
         Joaquín ALMUNIA
         
            Αντιπρόεδρος
         
      
   
   
      (1)  ΕΕ C 181 της 4.8.2009, σ. 42.
   
      (2)  Βλέπε υποσημείωση 1.
   
      (3)  ΕΕ C 181 της 9.5.2008, σ. 91.
   
      (4)  Βλέπε υποσημείωση 1.
   
      (5)  Βλέπε υποσημείωση 1.
   
      (6)  ΕΕ C 305 της 16.12.2009, σ. 3.
   
      (7)  Εμπιστευτικές πληροφορίες […].
   
      (8)  Για περισσότερες πληροφορίες σχετικά με τις δραστηριότητες και την πώληση της FSA, η Επιτροπή παραπέμπει στην απόφασή της, της 13ης Μαρτίου 2009.
   
      (9)  Αυτή η μετάθεση της μέγιστης προθεσμίας ισχύει μόνο για τα ομόλογα που εκδόθηκαν μετά την υιοθέτηση της απόφασης της Επιτροπής της 30ής Οκτωβρίου 2009.
   
      (10)  Βλέπε: http://www.nbb.be/DOC/DQ/warandia/index.htm
   
      (11)  Moniteur belge της 17ης Οκτωβρίου 2008, έκδοση 2, σ. 55634 κ. εξ.
   
      (12)  CES = Closed-end second mortgages / HELOC = Home equity line of credit
   
      (13)  CES = Closed-end second mortgages / HELOC = Home equity line of credit
   
      (14)  […]
   
      (15)  Στις βραχυπρόθεσμες χρηματοδοτήσεις συμπεριλαμβάνονται τα εξής: πάσης φύσεως πράξεις αναχρηματοδότησης (συμφωνίες επαναγοράς) (με κεντρικές, τράπεζες, διμερείς ή τριμερείς), πιστοποιητικά καταθέσεων και εμπορικών χρεογράφων, διατραπεζικές καταθέσεις, καταθέσεις για λογαριασμό τρίτων, καταθέσεις κεντρικών τραπεζών καθώς και άλλες χρηματοδοτήσεις χονδρικής.
   
      (16)  Τα στοιχεία παθητικού που καθορίζονται σε αυτό το δείκτη περιλαμβάνουν τα αποθέματα i) μακροπρόθεσμα, από το σύνολο των στεγαστικών ομολόγων που εκδόθηκαν από τον όμιλο και των εκδόσεων υπό τη μορφή EMTN (εγγυημένων, μη εγγυημένων και επενδυμένων στη διατραπεζική αγορά ή μέσω του δικτύου της τράπεζας) και ii) βραχυπρόθεσμα, από το σύνολο των βραχυπρόθεσμων χρηματοδοτήσεων στον ισολογισμό του ομίλου.
   
      (17)  Το κεφάλαιο υπολογίζεται σύμφωνα με τη μεθοδολογία της Επιτροπής της Βασιλείας σχετικά με τον τραπεζικό έλεγχο (βλέπε: «International Convergence of Capital Measurement and Capital Standards: A Revised Framework» (Ιούνιος 2006).
   
      (18)  Τα ενδιαφερόμενα κράτη μέλη διαβίβασαν στην Επιτροπή επιστολή της Dexia με ημερομηνία 12 Φεβρουαρίου 2010 στην οποία επιβεβαιώνεται ότι δεν υπάρχει κανένας τίτλος υβριδικής και εξαρτημένης οφειλής από τις επιχειρήσεις του ομίλου, οι όροι και οι προϋποθέσεις του οποίου να προβλέπουν την υποχρέωση εξόφλησης τοκομεριδίου («coupon pusher») σε περίπτωση που η Dexia SA προχωρήσει στην εξόφληση μερίσματος σε μετοχές, με μόνη εξαίρεση την έκδοση 500 εκατ. ευρώ που πραγματοποιήθηκε από την Dexia Funding Luxembourg SA το 2006 (κωδικός ISIN: XS0273230572).
   
      (19)  Η Dexia δεν θα προβεί σε μεταβίβαση της συμμετοχής της στη Crediop σε τιμή υπερβολικά χαμηλή (μικρότερη από […] φορά(ές) αξίας ίδιου κεφαλαίου το 2010 και το 2011 και […] φορά(-ές) η αξία ίδιου κεφαλαίου το 2012).
   
      (20)  Η Dexia δεν θα προβεί σε εκποίηση της DBS σε τιμή υπερβολικά χαμηλή (μικρότερη από […] φορά(-ές) της λογιστικής αξίας το 2010 και […] φορά(-ές) το 2011.
   
      (21)  Το Raroc αντικατοπτρίζει τις δαπάνες της κατηγορίας PWB και της μεθοδολογίας και ο υπολογισμός του Raroc και των συνιστωσών είναι ίδιος.
   
      (22)  ΕΕ L 83 της 27.3.2009, σ. 1.
   
      (23)  ΕΕ C 195 της 19.8.2009, σ. 9.
   
      (24)  Απόφαση της Επιτροπής της 5ης Δεκεμβρίου 2007 Northern Rock, υπόθεση NN 70/07 (ΕΕ C 43 της 16.2 2008 και δελτίο Τύπου IP/08/1557 της 16.2.2008).
   
      (25)  Ανακοίνωση της Επιτροπής σχετικά με την αναθεώρηση της μεθόδου υπολογισμού των επιτοκίων αναφοράς και προεξόφλησης (ΕΕ C 14 της 19.1.2008, σ. 6).
   
      (26)  ΕΕ C 72 της 26.3.2009, σ. 1.
   
      (27)  ΕΕ C 244 της 1.10.2004, σ. 2.
   
      (28)  Βλέπε σχετικά, απόφαση της 16ης Μαΐου 2002 Γαλλία κατά Επιτροπής (απόφαση «Stardust»), C-482/99, συλλογή σ. I-4397, σημεία 52 και 58.
   
      (29)  Γαλλία κατά Επιτροπής (υποσημείωση 25 ανωτέρω), σημεία 52, 55 και 56.
   
      (30)  Προαναφερθείσα απόφαση Stardust, σημεία 56 και 57:
   
      
                  «(56)
               
               
                  Και άλλες ενδείξεις θα μπορούσαν, στην υπό κρίση περίπτωση, να θεωρηθούν συναφείς για να κριθεί η δυνατότητα καταλογισμού στο δημόσιο ενός μέτρου ενίσχυσης που έχει ληφθεί από μια δημόσια επιχείρηση. Τέτοιες ενδείξεις είναι η ενσωμάτωση της επιχείρησης στις δομές της δημόσιας διοίκησης, η φύση των δραστηριοτήτων και η άσκησή τους στην αγορά υπό κανονικές συνθήκες ανταγωνισμού από ιδιωτικές επιχειρήσεις, το νομικό πρόσωπο της επιχείρησης είτε υπόκειται στο δημόσιο δίκαιο ή στο κοινό δίκαιο εταιρειών, η ένταση της επίβλεψης που ασκείται στη διαχείριση της επιχείρησης από μέρους των δημοσίων αρχών ή οποιαδήποτε άλλη ένδειξη που σημαίνει, στη συγκεκριμένη περίπτωση, ότι οι δημόσιες αρχές συμμετέχουν ή είναι αδύνατο να μη συμμετέχουν, στην υιοθέτηση του μέτρου λαμβανομένου υπόψη επίσης και του πλαισίου του μέτρου, του περιεχομένου του ή των όρων που περιλαμβάνει.
               
            
                  (57)
               
               
                  Το γεγονός και μόνον ότι μια δημόσια επιχείρηση έχει συσταθεί υπό τη μορφή κεφαλαιουχικής εταιρείας κατά το κοινό δίκαιο δεν μπορεί να θεωρηθεί, λόγω της νομικής αυτοτέλειας που της παρέχει η εν λόγω νομική μορφή, ως επαρκές στοιχείο για να αποκλειστεί η δυνατότητα καταλογισμού στο δημόσιο ενός μέτρου ενισχύσεως που έχει λάβει η εν λόγω εταιρεία (βλέπε σχετικά προαναφερθείσα απόφαση της 21ης Μαρτίου 1991 Ιταλία κατά Επιτροπής, C-305/89, σημείο 13). Συγκεκριμένα, η άσκηση ελέγχου και η υφιστάμενη δυνατότητα άσκησης αποφασιστικής επιρροής που συνεπάγεται στην πράξη, δεν επιτρέπουν τον εκ προοιμίου αποκλεισμό της δυνατότητας καταλογισμού στο Δημόσιο μέτρου που έχει ληφθεί από μία τέτοιας μορφής εταιρεία και συνεπώς του κινδύνου καταστρατηγήσεως των κανόνων της συνθήκης περί κρατικών ενισχύσεων, έστω και αν η νομική μορφή της δημόσιας επιχείρησης αποτελεί καθαυτή μία από τις ενδείξεις βάσει των οποίων μπορεί να εξακριβωθεί στη συγκεκριμένη περίπτωση η εμπλοκή του Δημοσίου.»
               
            
   
      (31)  Στην απόφαση «Air France», αυτά τα στοιχεία είχαν κριθεί επαρκή για να αιτιολογήσουν ότι το ΤΠΔ πρέπει να θεωρηθεί φορέας που ανήκει στον δημόσιο τομέα, οι πράξεις του οποίου καταλογίζονται στο κράτος (βλέπε ιδίως τα σημεία 58 έως 61 της απόφασης της 12ης Δεκεμβρίου 1996 Air France κατά της Επιτροπής, T-358/94, Συλλογή σ. II-2019).
   
      (32)  Βλέπε, κυρίως την απόφαση του Δικαστηρίου της 2ας Φεβρουαρίου 1988 Van der Kooy κ.ά. κατά Επιτροπής, 67, 68 και 90/85, Συλλογή σ. 219, σημείο 36.
   
      (33)  Με επιστολή της 17ης Σεπτεμβρίου 1984 [SG(84) D/11853] προς τα κράτη μέλη, σχετικά με την εφαρμογή των άρθρων 92 και 93 της συνθήκης ΕΟΚ στις συμμετοχές του δημοσίου στο κεφάλαιο επιχειρήσεων, η Επιτροπή διευκρινίζει ότι η αρχή του ιδιωτικού επενδυτή σε μια οικονομία της αγοράς εφαρμόζεται μόνο σε περίπτωση κανονικών συνθηκών της αγοράς. Το Δικαστήριο επιβεβαίωσε αυτό το σημείο στην απόφασή του WestLB στις 6 Μαρτίου 2003 T-228/99 και T-233/99, Westdeutsche Landesbank Girozentrale κατά Επιτροπής, Συλλογή 2003, σ. II-435, σημείο 267.
   
      (34)  Βλέπε απόφαση Meura της 10.7.1986 Βέλγιο κατά Επιτροπής, Συλλογή 1986, σ. 2263, σημείο14.
   
      (35)  Βλέπε τις αποφάσεις της Επιτροπής του 2005 σχετικά με την ανακεφαλαιοποίηση των γερμανικών «Landesbanken», NN 71/2005, HSH Nordbank και NN 72/2005, Bayern LB, που δεν έχουν δημοσιευτεί στην ΕΕ. Βλέπε επίσης την απόφαση που εκδόθηκε στην υπόθεση Shetland Shellfish [απόφαση 2005/336 (ΕΕ L 81 της 18.3.2006, σ. 36)], η Επιτροπή απέρριψε δύο εκθέσεις που συντάχθηκαν από τη δημόσια αρχή των νήσων Shetland ενόψει επένδυσης, οι οποίες περιείχαν έναν προσωρινό λογαριασμό αποτελεσμάτων, έναν προσωρινό ισολογισμό και έναν προσωρινό πίνακα ταμειακών ροών για τα έτη 2000, 2001 και 2002. Το Ηνωμένο Βασίλειο υποστήριξε ότι οι μελέτες είχαν χαρακτήρα «πρόβλεψης» και ότι οι υποθέσεις στις οποίες βασίστηκαν ήταν «συντηρητικές και συνετές», ωστόσο, η Επιτροπή αποφάνθηκε ότι παρά τα σχετικώς μετριοπαθή ποσά που χρησιμοποιήθηκαν, ένας ιδιώτης επενδυτής στην οικονομία της αγοράς θα θεωρούσε αυτά τα στοιχεία ανεπαρκή.
   
      (36)  Προαναφερόμενη απόφαση West LB, σημείο 255.
   
      (37)  ΕΕ C 270 της 25.10.2008, σ. 8.
   
      (38)  Βλέπε επίσης την απόφαση Northern Rock, και δελτίο Τύπου IP/08/1557.
   
      (39)  6,376 – (0,150 + 0,350 + 0,288 + 0,376) = 5,212 δισεκατ. ευρώ.
   
      (40)  ΕΕ C 14 της 19.1.2008, σ. 6.
   
      (41)  Το μέγιστο ποσό των στοιχείων παθητικού της Dexia που καλύπτονται από την εγγύηση δεν έχει υπερβεί ποτέ τα 100 δισεκατ. ευρώ, ακόμη και στο διάστημα μεταξύ 9ης Οκτωβρίου 2008 και 1ης Νοεμβρίου 2009 περίοδο κατά την οποία το μέγιστο ποσό μετά τη σύμβαση εγγύησης ανερχόταν στα 150 δισεκατ. ευρώ. Το μέγιστο ποσό των εγγυήσεων που χρησιμοποιούνται από την Dexia ανέρχεται στα 95,6 δισεκατ. ευρώ και καταγράφηκε στις 27 Μαΐου 2009.
   
      (42)  Βλέπε σημείο 20.
   
      (43)  Βλέπε ιδίως την απόφαση της Επιτροπής της 15ης Δεκεμβρίου 2009 LBBW, υπόθεση C 17/09, η οποία δεν έχει ακόμη δημοσιευθεί, και δελτίο Τύπου IP/09/1927 της 15ης Δεκεμβρίου 2009.
   
      (44)  Με βάση τη συναλλαγματική ισοτιμία, 1 ευρώ = 1,2816 USD που ίσχυε στις 30 Ιανουαρίου 2009.
   
      (45)  Βλέπε ιδίως τις αποφάσεις της Επιτροπής στις υποθέσεις κρατικών ενισχύσεων N 574/2008, Garantie Fortis (ΕΕ C 38 της 17.2.2009, σ. 2)· NN 42/2008, Fortis (ΕΕ C 80 της 3.4.2009, σ. 7)· NN 57/2009, έκτακτα μέτρα υπέρ της Ethias (ΕΕ C 176 της 29.7.2009, σ. 1)· C 18/2009 KBC (ΕΕ C 216 της 10.9.2009, σ. 10)· απόφαση στις 18 Νοεμβρίου 2009 C 18/2009 KBC, που δεν έχει δημοσιευτεί ακόμα· N 548/2008, Μέτρα αναχρηματοδότησης υπέρ χρηματοπιστωτικών ιδρυμάτων — Γαλλία (ΕΕ C 123 της 3.6.2009, σ. 1)· N 251/2009, Παράταση της διαδικασίας αναχρηματοδότησης υπέρ των χρηματοπιστωτικών ιδρυμάτων - Γαλλία, ΕΕ C 174 της 28.7.2009, σ. 2· N 613/2008, Διαδικασία ενίσχυσης ίδιων κεφαλαίων — Γαλλία (ΕΕ C 106 της 8.5.2009, σ. 15)· N 29/2009, Τροποποίηση του καθετώτος ενίσχυσης ίδιων κεφαλαίων — Γαλλία (c)· C 123/2009, Τροποποίηση του καθεστώτος ενίσχυσης ίδιων κεφαλαίων — Γαλλία (ΕΕ C 123 της 3.6.2009, σ. 3)· N 23/2009, Προσωρινό καθεστώς σχετικό με ενισχύσεις υπό τη μορφή εγγυήσεων — Γαλλία (ΕΕ C 62 της 17.3.2009, σ. 11)· N 128/2009, Προσωρινό καθεστώς εγγύησης με σκοπό την οικονομική ανάκαμψη — Λουξεμβούργο (ΕΕ C 106 της 8.5.2009, σ. 9).
   
      (46)  Βλέπε κυρίως το στοιχείο 31 της ανακοίνωσης περί αναδιαρθρώσεων.
   
      (47)  Βλέπε αιτιολογική σκέψη 64.
   
      (48)  Για παράδειγμα, για τα στοιχεία ενεργητικού αξίας 161,7 δισεκατ. ευρώ που συνθέτουν το τμήμα LPMD στις 31 Δεκεμβρίου 2009 το 97 % έχουν αξιολόγηση «επιπέδου επένδυσης» (AAA 32 %, AA 28 %, A 25 %, BBB 12 %).
   
      (49)  Στις 30 Σεπτεμβρίου 2009.
   
      (50)  Βλέπε ιδίως: Επιτροπή της Βασιλείας περί τραπεζικού ελέγχου, International framework for liquidity risk measurement, standards and monitoring (Consultative Document), Δεκέμβριος 2009.
   
      (51)  Βλέπε σημείο 9 του παραρτήματος I της παρούσας απόφασης.
   
      (52)  Βλέπε «Κρατική ενίσχυση: Commission recalls rules concerning Tier 1 and Tier 2 capital transactions for banks subject to a restructuring aid investigation», MEMO/09/441 στις 8 Οκτωβρίου 2009 διαθέσιμο στον δικτυακό τόπο της Επιτροπής στην ακόλουθη διεύθυνση: http://europa.eu/rapid/pressReleasesAction.do?reference=MEMO/09/441&format=HTML&aged=0&language=FR&guiLanguage=fr
   
      (53)  Βλέπε ιδίως την απόφαση της Επιτροπής σχετικά με τις συγκεντρώσεις στην υπόθεση M. 2400 (Dexia/Artesia). Σε αυτήν την απόφαση, η Επιτροπή παρατηρεί ότι η Dexia αποτελεί υπερκυρίαρχο παράγοντα στην αγορά του Βελγίου, με μερίδιο αγοράς που ανέρχεται στο 80 έως 85 % της εθνικής αγοράς χρηματοδοτήσεων των φορέων τοπικής αυτοδιοίκησης και στο 65 έως 70 % εάν ληφθούν υπόψη επίσης και οι μη τοπικοί φορείς αυτοδιοίκησης όπως οι Περιφέρειες και οι κοινότητες).
   
      (54)  Στη Γαλλία, σύμφωνα με τις πληροφορίες που έχει στη διάθεσή της η Επιτροπή, η Dexia Crédit Local διαθέτει το μεγαλύτερο μερίδιο, ήτοι [40-45] %, του αποθέματος των μακροπρόθεσμων δανείων προς τους φορείς τοπικής αυτοδιοίκησης, ενώ οι κύριοι ανταγωνιστές της είναι τα ταμιευτήρια (περίπου 20 %), η Crédit Agricole (περίπου 15 %), η Société Générale και η BNP Paribas.
   
      (55)  Στην Ιταλία, σύμφωνα με τις πληροφορίες που έχει στη διάθεσή της η Επιτροπή, τέσσερις τραπεζικοί όμιλοι μοιράζονται το 80 % της αγοράς, με την Dexia να καταλαμβάνει τη δεύτερη θέση (περίπου [20-30] %) μετά την Cassa Depositi et Prestiti («CDP»). Οι δύο άλλοι παράγοντες της αγοράς είναι η Intesa SanPaolo (14 %) και η BNL (10 %).
   
      (56)  Ορισμένος αριθμός στοιχείων υποδηλώνει, μεταξύ άλλων, ότι οι προσκλήσεις υποβολής προσφορών δεν διοργανώνονται πάντα με διαφανή και ανοιχτό τρόπο και ότι το κόστος μεταβίβασης είναι αρκετά υψηλό για τους φορείς τοπικής αυτοδιοίκησης (κυρίως λόγω του γεγονότος ότι οι παραδοσιακές τράπεζες προσφέρουν μια σειρά υπηρεσιών στους φορείς τοπικής αυτοδιοίκησης όπως διαχείριση ταμειακών δραστηριοτήτων, η χρηματοδότηση των οποίων αποτελεί μόνο ένα στοιχείο).
   
      (57)  Βλέπε σημείο 2 του παραρτήματος I της παρούσας απόφασης.
   
      ΠΑΡΑΡΤΗΜΑ Ι
      
         ΥΠΟΧΡΕΩΣΕΙΣ ΤΩΝ ΕΝΔΙΑΦΕΡΟΜΕΝΩΝ ΚΡΑΤΩΝ ΜΕΛΩΝ ΑΝΑΚΟΙΝΩΘΕΙΣΕΣ ΣΤΗΝ ΕΠΙΤΡΟΠΗ ΣΤΙΣ 9 ΦΕΒΡΟΥΑΡΙΟΥ 2010
      
      
         Υποχρεώσεις συμπεριφοράς
      
      
                  1.
               
               
                  Εκτός εάν ορίζεται διαφορετικά, οι παρακάτω υποχρεώσεις, εξαιρουμένης της υποχρέωσης στο στοιχείο 7 που ακολουθεί, ισχύουν έως τις 31 Δεκεμβρίου 2014.
               
            
                  2.
               
               
                  Έως τις 31 Δεκεμβρίου 2011 η Dexia SA και οι θυγατρικές της, των οποίων κατέχει τον αποκλειστικό ή κοινό έλεγχο, («Dexia») δεν θα μπορούν να παρουσιαστούν ως αγοραστές μετοχικού κεφαλαίου άλλων πιστωτικών ιδρυμάτων, εταιρειών επενδύσεων (υπό την έννοια της οδηγίας 2004/39/ΕΚ, της 21ης Απριλίου 2004, σχετικά με τις αγορές χρηματοπιστωτικών μέσων) ή ασφαλιστικών επιχειρήσεων, χωρίς την έγκριση της Επιτροπής.
                  Με την επιφύλαξη της προηγούμενης συγκατάθεσης της Επιτροπής, η παρούσα δέσμευση δεν εμποδίζει την Dexia να συμμετάσχει έναντι εισφοράς συμμετοχών ή δραστηριοτήτων στο πλαίσιο πράξης παραχώρησης ή διάθεσης (με συγχώνευση ή χρηματοδότηση) στοιχείων ενεργητικού ή δραστηριοτήτων, υπό την προϋπόθεση, ότι η εν λόγω συμμετοχή δεν παρέχει στην Dexia τον αποκλειστικό ή από κοινού έλεγχο της επιχείρησης που λαμβάνει τη χρηματοδότηση ή που προκύπτει από τη συγχώνευση.
                  Η Dexia θα ενημερώνει καταρχάς την Επιτροπή για κάθε σχέδιο αγοράς, συμπεριλαμβανομένων όλων των έργων που σχεδιάζονται από τις επιχειρήσεις που η Dexia ελέγχει στο πλαίσιο κοινοπραξίας.
               
            
                  3.
               
               
                  
                              α)
                           
                           
                              Η Dexia δεν θα πρέπει να δανειστεί από τους πελάτες της PWB σε επίπεδο απόδοσης κεφαλαίου σταθμισμένου κινδύνου (RAROC) μικρότερου του 10 %. Ο υπολογισμός του Raroc έχει σχέση με το καθαρό κέρδος μετά φόρων επί του κεφαλαίου. Κατά την έννοια της παρούσας επιστολής δεσμεύσεων,
                              
                                          i)
                                       
                                       
                                          το μεικτό περιθώριο είναι η διαφορά μεταξύ του τιμολογηθέντος περιθωρίου στον πελάτη (εκφρασμένο σε μονάδες βάσης στο επιτόκιο αναφοράς IBOR) και το κόστος χρηματοδότησης της Dexia (εκφρασμένο σε μονάδες βάσης στο επιτόκιο αναφοράς IBOR) που εκφράζεται με την τιμή εσωτερικής μεταφοράς·
                                       
                                    
                                          ii)
                                       
                                       
                                          η τιμή εσωτερικής μεταφοράς θα αντικατοπτρίζει το εκτιμώμενο κόστος μιας νέας χρηματοδότησης της Dexia λαμβάνοντας υπόψη τα χαρακτηριστικά των δανείων (προθεσμία εξόφλησης, επιλεξιμότητα για την αναχρηματοδότηση από καλυμμένα ομόλογα κ.λπ.) σε πελάτες PWΒ·
                                       
                                    
                                          iii)
                                       
                                       
                                          το καθαρό περιθώριο ισούται με το μεικτό περιθώριο αφού αφαιρεθούν i) δαπάνες κάθε φύσης (γενικές δαπάνες, μισθολογικές δαπάνες, λειτουργικές δαπάνες, αποσβέσεις κ.λπ.) εκτιμώμενες με βάση την παρατήρηση του κόστους της δραστηριότητας δανεισμού προς τους πελάτες PWB, ii) το μέσο κόστος κινδύνου υπολογισμένο για κάθε συναλλαγή βάσει της μεθοδολογίας II της Επιτροπής της Βασιλείας (μέσο κόστος ρίσκου μακροπρόθεσμα) και iii) ο φόρος εισοδήματος. Το κεφάλαιο υπολογίζεται σύμφωνα με τη μεθοδολογία της Επιτροπής της Βασιλείας II.
                                       
                                    
                        
                              β)
                           
                           
                              Σύμφωνα με τις διατάξεις που ορίζονται παρακάτω στο στοιχείο 17, θα οριστεί ανεξάρτητος εμπειρογνώμονας προκειμένου να διασφαλίζεται κάθε έξι μήνες ότι:
                              
                                          i)
                                       
                                       
                                          το Raroc υπό την έννοια της παρούσας επιστολής δεσμεύσεων και των συνιστωσών του (έξοδα νέας χρηματοδότησης, γενικά έξοδα, μισθολογικές δαπάνες, λειτουργικά έξοδα, αποσβέσεις, κόστος κινδύνου, φόρος εισοδήματος κ.λπ.) αντικατοπτρίζει τη συμβολή της πράξης των δανείων που χορηγούνται στους πελάτες PWB στην κερδοφορία του ομίλου·
                                       
                                    
                                          ii)
                                       
                                       
                                          ο υπολογισμός του Raroc είναι ακριβής και
                                       
                                    
                                          iii)
                                       
                                       
                                          τηρείται η μεθοδολογία·
                                       
                                    
                        
                              γ)
                           
                           
                              ο ανεξάρτητος εμπειρογνώμονας επαληθεύει κάθε έξι μήνες την τήρηση της δέσμευσης που ορίζεται στο στοιχείο 3α)·
                           
                        
                              δ)
                           
                           
                              ο ανεξάρτητος εμπειρογνώμονας θα έχει πρόσβαση στους εσωτερικούς διαδικαστικούς κανόνες της Dexia που ορίζουν ειδικά και γενικά τη χρήση του Raroc (κατά την έννοια της παρούσας επιστολής δεσμεύσεων) καθώς και στη λίστα των όρων κάθε δανείου που χορηγείται από την Dexia στους πελάτες PWB.
                           
                        
            
                  4.
               
               
                  Η Dexia θα εκμηδενίσει το ποσό χρηματοδότησης που διαθέτει σήμερα στην τουρκική θυγατρική της DenizBank το αργότερο στις 30 Ιουνίου 2011 και δεσμεύεται να διακόψει τη χορήγηση οποιασδήποτε νέας χρηματοδότησης εντός του ομίλου έως τις 31 Δεκεμβρίου 2014.
               
            
                  5.
               
               
                  Η Dexia θα μειώσει το ποσοστό των βραχυπρόθεσμων χρηματοδοτήσεων στον ισολογισμό της και θα αυξήσει τη μέση διάρκεια των μακροπρόθεσμων χρηματοδοτήσεων. Η τήρηση αυτής της δέσμευσης θα αξιολογηθεί συνολικά με τη χρήση τριών ποσοτικών δεικτών. Σε αυτό το πλαίσιο:
                  
                              α)
                           
                           
                              Η Dexia θα μειώσει τον δείκτη «βραχυπρόθεσμες χρηματοδοτήσεις/συνολικό μέγεθος του ισολογισμού» που ορίζεται στο παράρτημα ΙΙ της παρούσας απόφασης από ποσοστό 30 % στις 31 Δεκεμβρίου 2009 σε ποσοστό μικρότερο ή ίσο του 23 % στις 31 Δεκεμβρίου 2010, μικρότερο ή ίσο με του 20 % στις 31 Δεκεμβρίου 2011, σε ποσοστό μικρότερο ή ίσο του 14 % στις 31 Δεκεμβρίου 2012, μικρότερο ή ίσο του 13 % στις 31 Δεκεμβρίου 2013 και μικρότερο ή ίσο του 11 % στις 31 Δεκεμβρίου 2014. Για τους σκοπούς της παρούσας δέσμευσης, ο δείκτης θα παρακολουθείται βάσει ετήσιου μέσου όρου επί ολόκληρης της περιόδου αναφοράς.
                           
                        
                              β)
                           
                           
                              Η Dexia θα αυξήσει τη διάρκεια των χρηματοδοτήσεών της και θα μειώσει το ενδιάμεσο χάσμα διατηρώντας τη μέση διάρκεια των στοιχείων παθητικού του ομίλου όπως ορίζονται στο παράρτημα ΙΙ της παρούσας απόφασης, σε επίπεδο ανώτερο ή ίσο με τα επίπεδα που περιλαμβάνονται παρακάτω:
                              
                                          (έτη)
                                       
                                    
                                          31.12.2009
                                       
                                       
                                          31.12.2010
                                       
                                       
                                          31.12.2011
                                       
                                       
                                          31.12.2012
                                       
                                       
                                          31.12.2013
                                       
                                       
                                          31.12.2014
                                       
                                    
                                          […]
                                       
                                       
                                          […]
                                       
                                       
                                          […]
                                       
                                       
                                          […]
                                       
                                       
                                          […]
                                       
                                       
                                          […]
                                       
                                    
                        
                              γ)
                           
                           
                              Η Dexia θα αυξήσει τις πηγές σταθερής χρηματοδότησης. Ο λόγος υπολογίζεται ως εξής: ο αριθμητής ισούται με το άθροισμα της χρηματοδότησης υπό μορφή «καλυμμένων ομολόγων», της χρηματοδότησης υπό μορφή εμπορικών καταθέσεων «RCB» και «PWB», και ο παρονομαστής ισούται με το άθροισα όλων των στοιχείων ενεργητικού του ομίλου Dexia. Αυτός ο δείκτης που ισούται με 36 % στις 31 Δεκεμβρίου 2009, θα πρέπει να είναι μεγαλύτερος ή ίσος του 40 % στις 31 Δεκεμβρίου 2010, μεγαλύτερος ή ίσος του 45 % στις 31 Δεκεμβρίου 2011, μεγαλύτερος ή ίσος του 53 % στις 31 Δεκεμβρίου 2012, μεγαλύτερος ή ίσος του 55 % στις 31 Δεκεμβρίου 2013 και μεγαλύτερος ή ίσος του 58 % στις 31 Δεκεμβρίου 2014.
                           
                        
            
                  6.
               
               
                  Έως τις 31 Οκτωβρίου 2014, η Dexia:
                  
                              i)
                           
                           
                              δεν θα χρησιμοποιεί την ιδιότητα τράπεζας καθώς καλύπτεται από την εγγύηση των κρατών για ορισμένες από τις δεσμεύσεις της για σκοπούς εμπορικής διαφήμισης προς τρίτους εκτός των δικαιούχων· και
                           
                        
                              ii)
                           
                           
                              δεν θα χρησιμοποιεί την εγγύηση για αμιγείς συναλλαγές αρμπιτράζ.
                           
                        
            
                  7.
               
               
                  Έως τις 30 Ιουνίου 2010, η Dexia θα ξεκινήσει την εφαρμογή της γραμμής αναφοράς που ονομάζεται «Legacy Portfolio Management Division». Τα στοιχεία ενεργητικού που επηρεάζονται σε αυτήν τη γραμμή θα τεθούν υπό διαδικασία εξάλειψης ή θα εκποιηθούν στο πλαίσιο της δέσμευσης που αναφέρεται στο στοιχείο 13ιδ) παρακάτω. Αυτά τα στοιχεία ενεργητικού θα είναι τα ακόλουθα: i) τα χαρτοφυλάκια CSP/PSP (για ποσό που εκτιμάται ότι ανερχόταν περίπου στα 134 δισεκατ. ευρώ στις 31 Δεκεμβρίου 2009), ii) το χαρτοφυλάκιο FP (για ποσό που εκτιμάται ότι ανερχόταν περίπου στα 10,7 δισεκατ. ευρώ στις 31 Δεκεμβρίου 2009) και iii) το χαρτοφυλάκιο «non-core PWB loans» (για ποσό που εκτιμάται ότι ανερχόταν περίπου στα 17 δισεκατ. ευρώ στις 31 Δεκεμβρίου 2009). Οι χρηματοδοτήσεις που έχει λάβει η Dexia και καλύπτονται από την εγγύηση χρηματοδότησης θα ενσωματωθούν πλήρως σε αυτήν τη γραμμή.
               
            
                  8.
               
               
                  Η Dexia θα περιορίσει το ποσό:
                  
                              α)
                           
                           
                              όλων των μερισμάτων που καταβάλλονται από την Dexia SA δυνάμει των πράξεων ομολόγων της και
                           
                        
                              β)
                           
                           
                              όλων των πρόωρων εξοφλήσεων ή των τοκομεριδίων υβριδικών κεφαλαίων κατηγορίας 1 ή κατηγορίας 2 i) που έχουν εκδοθεί από τις επιχειρήσεις στις οποίες η Dexia κατέχει τον αποκλειστικό έλεγχο ii) που ανήκουν σε άτομα ή επιχειρήσεις άλλες από την Dexia SA και τις θυγατρικές της και iii) των οποίων η εξόφληση ή η άσκηση εναπόκειται στη διακριτική ευχέρεια κατ’ εφαρμογή των συμβατικών διατάξεων που αφορούν αυτά τα μέσα,
                              έτσι, ώστε, μετά τη διανομή ή τη σκοπούμενη πληρωμή (και λαμβάνοντας υπόψη ενδεχόμενες πληρωμές που έχουν καταστεί υποχρεωτικές λόγω της καταβολής μερίσματος κοινών μετοχών), το κεφάλαιο κατηγορίας 1 του ομίλου Dexia (υπολογισμένο σε σχέση με τους τελευταίους ετήσιους ενοποιημένους λογαριασμούς με βάση τους κανόνες IFRS)
                              
                                          i)
                                       
                                       
                                          να παραμείνει μεγαλύτερο ή ίσο με τα παρακάτω επίπεδα και
                                          
                                                      31.12.2009
                                                   
                                                   
                                                      31.12.2010
                                                   
                                                   
                                                      31.12.2011
                                                   
                                                   
                                                      31.12.2012
                                                   
                                                   
                                                      31.12.2013
                                                   
                                                   
                                                      31.12.2014
                                                   
                                                
                                                      10,7 %
                                                   
                                                   
                                                      10,6 %
                                                   
                                                   
                                                      […] %
                                                   
                                                   
                                                      […] %
                                                   
                                                   
                                                      […] %
                                                   
                                                   
                                                      […] %
                                                   
                                                
                                    
                                          ii)
                                       
                                       
                                          να παραμείνει ανώτερο ή ίσο με το:
                                          
                                                      i)
                                                   
                                                   
                                                      12,5 % των στοιχείων ενεργητικού σταθμισμένου κινδύνου (risk weighted assets) του Legacy Portfolio Management Division όπως ορίζεται στο στοιχείο 7 παραπάνω και
                                                   
                                                
                                                      ii)
                                                   
                                                   
                                                      9,5 % των στοιχείων ενεργητικού σταθμισμένου κινδύνου (risk weighted assets) των άλλων δραστηριοτήτων του ομίλου («Core Division»).
                                                   
                                                Η παραπάνω δέσμευση:
                                          
                                                      i)
                                                   
                                                   
                                                      είναι με την επιφύλαξη της απαίτησης διανεμητέων κερδών (κατά την έννοια του άρθρου 617 του βελγικού κώδικα εταιρειών) στο επίπεδο της Dexia·
                                                   
                                                
                                                      ii)
                                                   
                                                   
                                                      δεν θίγει τις πράξεις στις οποίες η Dexia είναι νομικά υποχρεωμένη να προβεί σε ό,τι αφορά τα υβριδικά κεφάλαια κατηγορίας 1 ή 2 ή τις πράξεις στις οποίες η Dexia είναι υποχρεωμένη να προβεί για παρόμοιες κατηγορίες δυνάμει των συμβάσεων που έχουν συναφθεί πριν από την 1η Φεβρουαρίου 2010·
                                                   
                                                
                                                      iii)
                                                   
                                                   
                                                      θα αναθεωρηθεί σε περίπτωση σημαντικής αλλαγής στον ορισμό της προληπτικής κεφαλαιακής επάρκειας και των λογιστικών προτύπων που ισχύουν για την Dexia και
                                                   
                                                
                                                      iv)
                                                   
                                                   
                                                      εφαρμόζεται σε όλη τη διανομή που θα πραγματοποιηθεί έως τις 31 Δεκεμβρίου 2014.
                                                   
                                                
                                    
                        
            
                  9.
               
               
                  Επιπλέον, ανεξαρτήτως των πράξεων στις οποίες η Dexia είναι νομικά υποχρεωμένη να προβεί ή των πράξεων στις οποίες είναι υποχρεωμένη να προβεί δυνάμει των συμβάσεων που έχουν συναφθεί πριν από την 1η Φεβρουαρίου 2010, αναφορικά με τα υβριδικά κεφάλαια κατηγορίας 1 ή 2 η Dexia έως τις 31 Δεκεμβρίου 2011:
                  
                              α)
                           
                           
                              δεν θα προβεί σε πληρωμή τοκομεριδίων για πράξεις υβριδικών κεφαλαίων κατηγορίας 1 ή κατηγορίας 2 που ανήκουν σε πρόσωπα ή νομικές οντότητες εκτός της Dexia SA και των θυγατρικών της και των οποίων η πληρωμή εναπόκειται στη διακριτική ευχέρεια εφαρμογής των συμβατικών διατάξεων που αφορούν αυτές τις πράξεις·
                           
                        
                              β)
                           
                           
                              δεν θα εγκρίνει ή θα υπερψηφίσει την εξόφληση μερίσματος οποιουδήποτε είδους από οποιαδήποτε επιχείρηση στην οποία η Dexia SA ασκεί άμεσα ή έμμεσα τον αποκλειστικό έλεγχο (συμπεριλαμβανομένων των επιχειρήσεων που της ανήκουν 100 %) εφόσον μια τέτοια ενέργεια θα έχει ως αποτέλεσμα την υποχρέωση πληρωμής τοκομεριδίου υβριδικών κεφαλαίων κατηγορίας 1 ή κατηγορίας 2 που ανήκουν σε πρόσωπα εκτός της Dexia SA και των θυγατρικών της και
                           
                        
                              γ)
                           
                           
                              δεν θα ασκεί δικαίωμα προαίρεσης κατά τη διακριτική της ευχέρεια για πράξεις υβριδικών κεφαλαίων κατηγορίας 1 ή κατηγορίας 2 που αναφέρονται παραπάνω υπό στοιχείο α).
                           
                        Η Dexia SA δεν θα προχωρεί σε διανομή μερισμάτων των κοινών μετοχών της έως τις 31 Δεκεμβρίου 2011. Αυτή η απαγόρευση δεν θα ισχύει για διανομή μερισμάτων που πραγματοποιούνται εξ ολοκλήρου με χορήγηση νέων μετοχών, υπό την προϋπόθεση ότι το ποσό αυτών των διανομών i) συμφωνεί με το στοιχείο 8 παραπάνω και ii) είναι μικρότερο ή ίσο του 40 % του καθαρού αποτελέσματος που πραγματοποίησε η Dexia SA το οικονομικό έτος 2009 σε ό,τι αφορά τις διανομές που πραγματοποιήθηκαν το 2010 και μικρότερο ή ίσο του 40 % του καθαρού αποτελέσματος που πραγματοποίησε η Dexia SA το οικονομικό έτος 2010 σε ό,τι αφορά τις διανομές μερισμάτων το 2011.
               
            
                  10.
               
               
                  Η Dexia θα συνεχίσει να εφαρμόζει τις αρχές χρηματοδότησης που αποδεσμεύτηκαν στο πλαίσιο της ομάδας G-20 και των ενδιαφερόμενων κρατικών φορέων σε ό,τι αφορά την αμοιβή των μελών των επιτροπών διαχείρισης καθώς και των εκτελεστικών στελεχών της Dexia SA και των κύριων λειτουργικών φορέων του ομίλου Dexia.
               
            
                  11.
               
               
                  Σύμφωνα με το σχέδιο αναδιάρθρωσης που υποβλήθηκε στις 17 Δεκεμβρίου 2009, η Dexia:
                  
                              α)
                           
                           
                              στο πλαίσιο της νέας πολιτικής παραγωγής, θα μειώσει τη νέα παραγωγή PWB στα 12 δισεκατ. ευρώ το 2009, στα 15 δισεκατ. ευρώ το 2010 και στα 18 δισεκατ. ευρώ από το 2011 έως το 2014·
                           
                        
                              β)
                           
                           
                              θα μειώσει τις λειτουργικές της δαπάνες στο 15 % πριν από τις 31 Δεκεμβρίου 2012·
                           
                        
                              γ)
                           
                           
                              στο πλαίσιο των δραστηριοτήτων «trading», θα διασφαλίσει ότι ο όμιλος δεν θα αναλάβει κινδύνους για ίδιο λογαριασμό, οι οποίοι δεν θα είναι σύμφωνοι με τον στόχο επαναφοράς στη βιωσιμότητα βάσει μιας σταθερής διαχείρισης. Συνεπώς, η Dexia θα μειώσει τις δραστηριότητες «trading» (μείωση 44 % της ετήσιας μέσης αξίας σε κίνδυνο, η οποία ανερχόταν στα 126 δισεκατ. ευρώ το 2008) και θα παύσει τις δραστηριότητες «trading» για ίδιο όφελος από την ημερομηνία της απόφασης της Επιτροπής·
                           
                        
                              δ)
                           
                           
                              θα παραιτηθεί οριστικά, από την ημερομηνία λήψης της απόφασης της Επιτροπής, από τα δικαιώματα των ομολόγων που είναι μετατρέψιμα σε μετοχές της Dexia BIL ύψους 376 εκατ. ευρώ, στα οποία τον Σεπτέμβριο του 2008 το Λουξεμβούργο είχε δεσμευτεί να συμμετάσχει.
                           
                        
            
         Εγγύηση της χρηματοδότησης
      
      
                  12.
               
               
                  Η προσφυγή της Dexia στην εγγύηση χρηματοδότησης όπως παρατάθηκε μέσω του τροποποιητικού εγγράφου στις 14 Οκτωβρίου 2009 («η εγγύηση») θα περιοριστεί στις ακόλουθες προϋποθέσεις:
                  
                              α)
                           
                           
                              Θα τεθεί τέλος στη δυνατότητα της Dexia να επωφελείται της εγγύησης για το σύνολο των συμβάσεων καταθέσεων που συνάπτονται από τις 31 Μαρτίου 2010·
                           
                        
                              β)
                           
                           
                              Θα τεθεί τέλος στη δυνατότητα της Dexia να επωφεληθεί από την εγγύηση χρηματοδότησης για το σύνολο των βραχυπρόθεσμων εκδόσεων (μικρότερων του ενός έτους) που πραγματοποιούνται από τις 31 Μαΐου 2010·
                           
                        
                              γ)
                           
                           
                              Θα τεθεί τέλος στη δυνατότητα της Dexia να επωφελείται της εγγύησης χρηματοδότησης για το σύνολο των εκδόσεων ή των συμβάσεων που πραγματοποιήθηκαν ή ολοκληρώθηκαν από τις 30 Ιουνίου 2010·
                           
                        
                              δ)
                           
                           
                              Σε καμία φάση της διαδικασίας το συνολικό ποσό των εγγυημένων οφειλόμενων ποσών δεν μπορεί να υπερβαίνει τα 100 δισεκατ. ευρώ·
                           
                        
                              ε)
                           
                           
                              Κατά τη διάρκεια της περιόδου εφαρμογής της εγγύησης, η Dexia θα καταβάλλει στα ενδιαφερόμενα κράτη πρόσθετη χρηματοδότηση επί του ποσού της υπέρβασης των ακόλουθων εγγυημένων οφειλόμενων ποσών:
                              
                                          Κατώτερο όριο/δόση (εγγυημένα οφειλόμενα ποσά σε δισεκατ. ευρώ)
                                       
                                       
                                          [60-70]
                                       
                                       
                                          [70-80]
                                       
                                       
                                          [80-100]
                                       
                                    
                                          Πρόσθετη αμοιβή σε περίπτωση υπέρβασης σε μονάδες βάσης
                                       
                                       
                                          + 50
                                       
                                       
                                          + 65
                                       
                                       
                                          + 80
                                       
                                    
                        
            
         Εκποιήσεις και διαχείριση κλεισίματος
      
      
                  13.
               
               
                  Η Dexia θα προβεί σε εκποιήσεις των στοιχείων ενεργητικού, η λίστα και το χρονοδιάγραμμα των οποίων παρέχονται παρακάτω:
                  
                              α)
                           
                           
                              Εκποίηση ή εισαγωγή στο χρηματιστήριο της συμμετοχής του ομίλου κατά 70 % στην ιταλική θυγατρική, Crediop, έως τις 31 Οκτωβρίου 2012. Κατ’ εφαρμογή του στοιχείου 15 της ανακοίνωσης περί τραπεζικών αναδιαρθρώσεων η Dexia δεν θα προβεί σε εκποίηση της συμμετοχής της στη Crediop σε τιμή υπερβολικά χαμηλή (μικρότερη από […] φορές της λογιστικής αξίας το 2010 και το 2011 και […] φορές της λογιστικής αξίας το 2012).
                           
                        
                              β)
                           
                           
                              Εκποίηση έως τις 30 Ιουνίου 2010 της Dexia Epargne-Pension (DEP), γαλλικής θυγατρικής της DIB (Dexia Insurance Belgium), που δραστηριοποιείται στους τομείς ασφάλειας ζωής και κοινωνικού σχεδιασμού. Η υπογραφή της συμφωνίας εκποίησης έλαβε χώρα στις 9 Δεκεμβρίου 2009 και η πώληση θα έπρεπε να πραγματοποιηθεί κατά τη διάρκεια του πρώτου εξαμήνου του 2010.
                           
                        
                              γ)
                           
                           
                              Εκποίηση ή εισαγωγή στο χρηματιστήριο έως τις 31 Δεκεμβρίου 2010 της συμμετοχής της Dexia κατά 51 % στην AdInfo, θυγατρική εταιρεία που δραστηριοποιείται στον χώρο της παροχής υπηρεσιών πληροφορικής σε αρχές της τοπικής αυτοδιοίκησης στο Βέλγιο.
                           
                        
                              δ)
                           
                           
                              Εκποίηση της συμμετοχής της Dexia στην SPE πριν από τις 31 Δεκεμβρίου 2010.
                           
                        
                              ε)
                           
                           
                              Εκποίηση της συμμετοχής του 20 % της Dexia στην Crédit du Nord. Αυτή η εκποίηση πραγματοποιήθηκε στις 11 Δεκεμβρίου 2009 (μεταβίβαση τίτλων και μετρητών).
                           
                        
                              στ)
                           
                           
                              Κλείσιμο έως το 2010 περίπου 80 οργανισμών στο Βέλγιο στο πλαίσιο του νέου μοντέλου κατανομής του ομίλου.
                           
                        
                              ζ)
                           
                           
                              Διακοπή των ακόλουθων δραστηριοτήτων της RCB International:
                              
                                          i)
                                       
                                       
                                          η εκποίηση της Experta Jersey, το «run-off» της Dexia PB Jersey, η διακοπή των δραστηριοτήτων της PB στο Μοντεβιδέο, η διακοπή του έργου ανάπτυξης PB στη Σιγκαπούρη, η διακοπή του έργου «consumer finance» στη Ρωσία και η διακοπή των δραστηριοτήτων της Dexia Asset Management (DAM) στις χώρες της Κεντρικής και Ανατολικής Ευρώπης, η εκποίηση των δραστηριοτήτων του trust Experta στην Ελβετία πραγματοποιήθηκαν κατά το έτος 2009 και στις αρχές του 2010·
                                       
                                    
                                          ii)
                                       
                                       
                                          εκποίηση των δραστηριοτήτων του trust που ασκούνται από την Experta στις Μπαχάμες καθώς και εκποίηση της δανέζικης θυγατρικής Dexia BIL, που δραστηριοποιείται στη διαχείριση στοιχείων ενεργητικού, η ιδιωτική τράπεζα και οι δραστηριότητες της αγοράς/διάρθρωσης, θα πραγματοποιηθούν στις 31 Δεκεμβρίου 2011.
                                       
                                    
                        
                              η)
                           
                           
                              Εκποίηση ή εισαγωγή στο χρηματιστήριο έως τις 31Οκτωβρίου 2012 της συμμετοχής της Dexia στη σλοβακική θυγατρική Dexia Banka Slovensko (DBS). Κατ’ εφαρμογή του στοιχείου 15 της ανακοίνωσης περί των τραπεζικών αναδιαρθρώσεων, η Dexia δεν θα προβεί σε εκποίηση της DBS σε τιμή υπερβολικά χαμηλή [μικρότερη από […] φορά(-ές) της λογιστικής αξίας το 2010 και […] φορά(-ές) το 2011].
                           
                        
                              θ)
                           
                           
                              Διακοπή και διαδικασία εξάλειψης των ακόλουθων δραστηριοτήτων της PWB International:
                              
                                          1.
                                       
                                       
                                          Ινδία: εκποίηση της επιχείρησης που δημιουργήθηκε το 2009,
                                       
                                    
                                          2.
                                       
                                       
                                          Ελβετία (Dexia Public Finance Switzerland) και Σουηδία (Dexia Norden): κλείσιμο και εκκαθάριση έως τις 31 Δεκεμβρίου 2010,
                                       
                                    
                                          3.
                                       
                                       
                                          Μεξικό, Αυστραλία και Ιαπωνία: διαχείριση κλεισίματος του ισολογισμού και μείωση του δυναμικού. Η μεξικάνικη επιχείρηση έκλεισε το 2009 και τα στοιχεία ενεργητικού της μεταβιβάστηκαν στη DCL New York όπου γίνεται η διαδικασία κλεισίματός τους. Το δυναμικό της Ιαπωνίας και της Αυστραλίας διαιρέθηκε διά δύο το 2009 και οι υπαγόμενες δραστηριότητές τους θα τεθούν υπό καθεστώς εξάλειψης των υπαγόμενων δραστηριοτήτων τους.
                                       
                                    
                        
                              ι)
                           
                           
                              Εκποίηση της FSA (ολοκληρώθηκε την 1η Ιουλίου 2009), στη συνέχεια εκποίηση τμημάτων της Dexia στη Assured Guaranty (AGO) έως τις 31 Δεκεμβρίου 2011.
                           
                        
                              ια)
                           
                           
                              Εκποίηση της συμμετοχής του ομίλου κατά 49 % στη Kommunalkredit Austria (KA). Η συγκεκριμένη εκποίηση πραγματοποιήθηκε το τέταρτο τρίμηνο του 2008.
                           
                        
                              ιβ)
                           
                           
                              Εκποίηση ή εισαγωγή στο χρηματιστήριο της Deniz Emeklilik, της θυγατρικής εταιρείας ασφαλειών DenizBank έως τις 31 Οκτωβρίου 2012.
                           
                        
                              ιγ)
                           
                           
                              Εκποίηση της συμμετοχής του ομίλου κατά 60 % στην Dexia Sabadell έως τις 31 Δεκεμβρίου 2013.
                           
                        
                              ιδ)
                           
                           
                              Επισπευσμένη εκποίηση του χαρτοφυλακίου ομολόγων της Dexia σε ποσό ύψους [10-20] δισεκατ. ευρώ κατ’ έτος το 2010 και το 2011, [5-15] έως [10-20] δισεκατ. ευρώ το 2012, [0-10] έως [5-15] δισεκατ. ευρώ κατ’ έτος το 2013 και το 2014.
                           
                        
                              ιε)
                           
                           
                              Σύμφωνα με το σχέδιο αναδιάρθρωσης που υποβλήθηκε στις 17 Δεκεμβρίου 2009, η διαχείριση εξάλειψης των δραστηριοτήτων της Standby Bond Purchase Agreements (SBPA) και της Tender Option Bonds (TOB) (ΗΠΑ/Καναδάς).
                           
                        Οι δεσμεύσεις εκποίησης που αναφέρονται στα στοιχεία α. έως ιδ. παραπάνω θα θεωρηθούν εκπληρωθείσες, εφόσον η Dexia και ο αγοραστής συνάψουν δεσμευτική και οριστική συμφωνία (δηλαδή, μια συμφωνία που δεν θα είναι δυνατό να λυθεί μονομερώς από την Dexia χωρίς επιβολή κυρώσεων) για την εκποίηση του συνόλου της συμμετοχής της Dexia στην εν λόγω νομική οντότητα ή στο στοιχείο ενεργητικού, ακόμη και εάν οι εγκρίσεις ή οι δηλώσεις μη διατύπωσης αντιρρήσεων των αρχών επιτήρησης δεν θα έχουν ακόμη ληφθεί κατά την υπογραφή της συμφωνίας.
               
            
                  14.
               
               
                  Οι εκχωρήσεις στοιχείων ενεργητικού που περιγράφονται στο στοιχείο 13 παραπάνω, καθώς και απόσβεση των στοιχείων ενεργητικού και παθητικού της Dexia θα οδηγήσουν στα ακόλουθα αποτελέσματα:
                  
                              α)
                           
                           
                              τη μείωση κατά 35 % του συνολικού μεγέθους του ισολογισμού της Dexia στις 31 Δεκεμβρίου 2014 σε σχέση με το μέγεθός της στις 31 Δεκεμβρίου 2008, υπό τους όρους και σύμφωνα με τις συμβάσεις που περιγράφονται στα πρόσθετα μέτρα του σχεδίου αναδιάρθρωσης της Dexia που κοινοποιήθηκε στην Επιτροπή στις 17 Δεκεμβρίου 2009. Κατ’ απόλυτο τιμή, το συνολικό ποσό του ισολογισμού θα μειωθεί από 651 δισεκατ. ευρώ στις 31 Δεκεμβρίου 2008, σε 580 δισεκατ. ευρώ στις 31 Δεκεμβρίου 2009, σε [510-550] δισεκατ. ευρώ στις 31 Δεκεμβρίου 2010, σε [485-545] δισεκατ. ευρώ στις 31 Δεκεμβρίου 2011, σε [425-490] δισεκατ. ευρώ στις 31 Δεκεμβρίου 2012, σε ευρώ [405-465] δισεκατ. ευρώ στις 31 Δεκεμβρίου 2013 και σε 427 δισεκατ. ευρώ στις 31 Δεκεμβρίου 2014, ήτοι μείωση κατά 224 δισεκατ. ευρώ. Αυτά τα ποσά θα πρέπει να διορθωθούν ανάλογα με τη διαμόρφωση της αξίας της αγοράς των παράγωγων προϊόντων που είναι εγγεγραμμένα στον ισολογισμό της Dexia, εφόσον η εξέλιξη στην τιμή της αγοράς διαφέρει από αυτήν που περιγράφεται στο σχέδιο αναδιάρθρωσης της Dexia και εφόσον μια τέτοια απόκλιση δεν οδηγεί σε σημαντική αύξηση του ονομαστικού ποσού αυτών των παράγωγων προϊόντων·
                           
                        
                              β)
                           
                           
                              το σύνολο του ισολογισμού του Core Division θα διαμορφωθεί στα [390-410] δισεκατ. ευρώ στις 31 Δεκεμβρίου 2010, στα [385-415] δισεκατ. ευρώ στις 31 Δεκεμβρίου 2011, στα [345-380] δισεκατ. ευρώ στις 31 Δεκεμβρίου 2012, στα [335-365] δισεκατ. ευρώ στις 31 Δεκεμβρίου 2013 και στα 353 δισεκατ. ευρώ στις 31 Δεκεμβρίου 2014, ήτοι θα υπάρξει μείωση της τάξης του 45 % σε σχέση με το σύνολο του ισολογισμού του ομίλου στις 31 Δεκεμβρίου 2008. Η ετήσια εξέλιξη του αντίστοιχου μεγέθους του ισολογισμού των δραστηριοτήτων Core Division και Legacy Portfolio Management Division θα διαμορφωθεί σύμφωνα με την περιγραφή που περιλαμβάνεται στο παράρτημα II της παρούσας απόφασης.
                           
                        
            
         Εντολοδόχος της εκποίησης
      
      
                  15.
               
               
                  
                              α)
                           
                           
                              Σε περίπτωση που μία από τις υποχρεώσεις εκποίησης στοιχείων ενεργητικού που αναφέρεται στα στοιχεία 13α), 13γ), 13δ), 13η), 13ιβ) ή 13ιγ) δεν υλοποιηθεί εντός της καθορισμένης προθεσμίας που ορίζεται ανωτέρω και σε περίπτωση μη έγκρισης εναλλακτικής δέσμευσης από την Επιτροπή, οι αρχές της Γαλλίας, του Βελγίου και του Λουξεμβούργου θα υποβάλουν καταρχάς προς έγκριση στην Επιτροπή, και το αργότερο εντός μηνός από την καθορισμένη προθεσμία εκποίησης, κατάλογο ενός έως τριών ατόμων, που θα επιλεγούν σε συμφωνία με την Dexia, για τον διορισμό στη θέση του ανεξάρτητου εμπειρογνώμονα υπεύθυνου για τις προαναφερθείσες εκποιήσεις.
                           
                        
                              β)
                           
                           
                              Ο εντολοδόχος που είναι επιφορτισμένος με την εκποίηση πρέπει να είναι ανεξάρτητος, να έχει τις απαραίτητες ικανότητες και να μην αντιμετωπίζει σύγκρουση συμφερόντων κατά την άσκηση των καθηκόντων του.
                           
                        
                              γ)
                           
                           
                              Η Επιτροπή θα μπορεί είτε να δώσει τη συγκατάθεσή της, είτε να απορρίψει τον (τους) προτεινόμενο(-ους) εντολοδόχο(-ους). Εάν η Επιτροπή απορρίψει τον (τους) εντολοδόχο(-ους) για την προτεινόμενη εκποίηση, η Dexia και οι αρχές του Βελγίου, της Γαλλίας και του Λουξεμβούργου θα προτείνουν, σε διάστημα μηνός από την κοινοποίηση της απόρριψης, έναν έως τρεις νέους υποψήφιους τους οποίους θα πρέπει και πάλι να εγκρίνει ή να απορρίψει η Επιτροπή. Σε περίπτωση απόρριψης όλων των προτεινόμενων υποψηφίων από την Επιτροπή, ο εντολοδόχος θα οριστεί από την Επιτροπή, τον οποίον η Dexia θα διορίσει ή θα συμβάλει στον διορισμό του βάσει εντολής εγκεκριμένης από την Επιτροπή.
                           
                        
                              δ)
                           
                           
                              Οι αρχές του Βελγίου, της Γαλλίας και του Λουξεμβούργου δεσμεύονται ότι η Dexia θα παράσχει τις απαραίτητες αρμοδιότητες εκπροσώπησης στον εντολοδόχο που είναι επιφορτισμένος με την εκποίηση:
                              
                                          i)
                                       
                                       
                                          προκειμένου να πραγματοποιήσει την εκποίηση των στοιχείων ενεργητικού που αναφέρονται στο στοιχείο α) ανωτέρω (συμπεριλαμβανομένης κάθε απαραίτητης αρχής για τη διασφάλιση της ορθής εκτέλεσης των απαραίτητων εγγράφων για την υλοποίηση της εκποίησης) και
                                       
                                    
                                          ii)
                                       
                                       
                                          προκειμένου να φέρει εις πέρας οποιαδήποτε ενέργεια ή δήλωση είναι απαραίτητη ή κατάλληλη για την πραγματοποίηση της εκποίησης, συμπεριλαμβανομένου του διορισμού συμβούλων για τη διαδικασία εκποίησης.
                                       
                                    
                        
                              ε)
                           
                           
                              Ο εντολοδόχος που είναι επιφορτισμένος με την εκποίηση θα συμπεριλάβει στη σύμβαση αγοράς και πώλησης τους συνήθεις και εύλογους όρους και τις προϋποθέσεις που θα κρίνει κατάλληλες για την ολοκλήρωση της πώλησης εντός του επόμενου έτους από τον διορισμό του. Ο εντολοδόχος που είναι επιφορτισμένος με την εκποίηση θα οργανώσει τη διαδικασία πώλησης έτσι ώστε να διασφαλιστεί η εκποίηση[…].
                           
                        
                              στ)
                           
                           
                              Η δαπάνη της αμοιβής του εντολοδόχου που είναι επιφορτισμένος με την εκποίηση θα καλυφθεί από την Dexia.
                           
                        
            
         Εφαρμογή
      
      
                  16.
               
               
                  Σε περίπτωση που προκύψει αλλαγή του ελέγχου της Dexia, η Επιτροπή θα μπορεί να αποφασίσει ότι όλες ή μέρος των παραπάνω δεσμεύσεων παύουν να ισχύουν. Θα λάβει υπόψη της τις συνέπειες της σκοπούμενης εξέλιξης στη μακροπρόθεσμη βιωσιμότητα και τον ανταγωνισμό και θα εφαρμόσει, εν προκειμένω, την αρχή βάσει της οποίας η πώληση από δικαιούχο ενίσχυσης σε ανταγωνιστή αποτελεί αφ’εαυτής μορφή κάλυψης των ενδεχόμενων στρεβλώσεων του ανταγωνισμού.
               
            
                  17.
               
               
                  
                              α)
                           
                           
                              Οι αρχές του Βελγίου, της Γαλλίας και του Λουξεμβούργου θα υποβάλουν προηγουμένως προς έγκριση στην Επιτροπή και το αργότερο ένα μήνα μετά την παρούσα οριστική απόφαση, κατάλογο ενός έως τριών ατόμων, που θα επιλεγούν σε συμφωνία με την Dexia, για τον διορισμό στη θέση του ανεξάρτητου εμπειρογνώμονα που είναι επιφορτισμένος με τον λεπτομερή έλεγχο της εφαρμογής των παραπάνω δεσμεύσεων («εφεξής ανεξάρτητος εμπειρογνώμονας»).
                           
                        
                              β)
                           
                           
                              Ο ανεξάρτητος εμπειρογνώμονας πρέπει να έχει τις απαραίτητες ικανότητες και να μην αντιμετωπίζει σύγκρουση συμφερόντων κατά την άσκηση των καθηκόντων του.
                           
                        
                              γ)
                           
                           
                              Η Επιτροπή θα μπορεί είτε να δώσει τη συγκατάθεσή της, είτε να απορρίψει τον (τους) ανεξάρτητο(-ους) εμπειρογνώμονα(-ες). Εάν η Επιτροπή απορρίψει τον (τους) προτεινόμενο(-ους) ανεξάρτητο(-ους) εμπειρογνώμονα(-ες), η Dexia και οι αρχές του Βελγίου, της Γαλλίας και του Λουξεμβούργου θα προτείνουν, σε διάστημα μηνός από την κοινοποίηση της απόρριψης, έναν έως τρεις νέους υποψήφιους, τους οποίους θα πρέπει εκ νέου να εγκρίνει ή να απορρίψει η Επιτροπή.
                           
                        
                              δ)
                           
                           
                              Σε περίπτωση απόρριψης όλων των προτεινόμενων υποψηφίων από την Επιτροπή, ο ανεξάρτητος εμπειρογνώμονας θα οριστεί από την Επιτροπή.
                           
                        
                              ε)
                           
                           
                              Η δαπάνη αμοιβής του ανεξάρτητου εμπειρογνώμονα θα καλυφθεί από την Dexia.
                           
                        
            
                  18.
               
               
                  
                              α)
                           
                           
                              Καθ’ όλη τη διάρκεια εφαρμογής του σχεδίου αναδιάρθρωσης, η Επιτροπή θα διαθέτει μόνιμα πρόσβαση χωρίς περιορισμό στις απαραίτητες πληροφορίες για την εφαρμογή της απόφασης έγκρισης του σχεδίου αναδιάρθρωσης. Θα μπορεί με τη σύμφωνη γνώμη των αρχών του Βελγίου, της Γαλλίας και του Λουξεμβούργου να απευθύνεται απευθείας στην Dexia προκειμένου να λαμβάνει τις απαραίτητες εξηγήσεις και διευκρινίσεις. Τόσο οι αρχές του Βελγίου, της Γαλλίας και του Λουξεμβούργου όσο και η Dexia θα συνεργάζονται για όλους τους ελέγχους που ενδεχομένως να ζητήσει η Επιτροπή ή ο ανεξάρτητος εμπειρογνώμονας.
                           
                        
                              β)
                           
                           
                              Ο ανεξάρτητος εμπειρογνώμονας, σε συνεργασία με την Dexia, θα προσκομίζει κάθε εξάμηνο έκθεση στην Επιτροπή σχετικά με την εφαρμογή των παραπάνω υποχρεώσεων. Η έκθεση αυτή θα περιλαμβάνει αναλυτική περιγραφή της προόδου που σημειώθηκε στην εφαρμογή του σχεδίου αναδιάρθρωσης, ιδιαίτερα: i) τη μείωση του ισολογισμού όπως ορίζεται στο στοιχείο 14 ανωτέρω ii) τους λόγους ρευστότητας και χρηματοδότησης που προβλέπονται στο στοιχείο 5 ανωτέρω iii) την τήρηση της δέσμευσης για το Raroc κατά τη διάρκεια του προηγούμενου εξαμήνου στο στοιχείο 3 ανωτέρω iv) τις εκποιήσεις και τη διακοπή των δραστηριοτήτων που προβλέπονται στο στοιχείο 13 ανωτέρω, συμπεριλαμβανομένης της ημερομηνίας εκποίησης ή διακοπής δραστηριότητας, της λογιστικής αξίας των στοιχείων ενεργητικού στις 31 Δεκεμβρίου 2008, της αξίας εκποίησης, των θετικών ή αρνητικών τιμών που καταγράφηκαν και των λεπτομερειών σχετικά με τα μέτρα που απομένουν να εφαρμοστούν στο πλαίσιο του σχεδίου αναδιάρθρωσης. Η εν λόγω έκθεση θα περιλαμβάνει επίσης στοιχεία που αφορούν το κόστος και τον υπολογισμό του Raroc (αναφέρεται στο στοιχείο 3 ανωτέρω) της εφαρμογής για το επόμενο εξάμηνο μετά την υποβολή της έκθεσης. Αυτή η έκθεση θα διαβιβαστεί το αργότερο ένα μήνα μετά την παρουσίαση των εξαμηνιαίων λογαριασμών και την έγκριση των ετήσιων λογαριασμών και σε κάθε περίπτωση πριν από την 1η Οκτωβρίου και τις 30 Απριλίου κάθε έτους.
                           
                        
                              γ)
                           
                           
                              Εάν, στην έκθεση που υποβάλλεται πριν από την 1η Οκτωβρίου κάθε έτους, ο ανεξάρτητος εμπειρογνώμονας αναγνωρίσει την ύπαρξη κινδύνων που ενδεχομένως να παρακωλύσουν την επίτευξη των ετήσιων στόχων, που προβλέπονται παραπάνω, στο τέλος του τρέχοντος έτους, οι αρχές του Βελγίου, της Γαλλίας και του Λουξεμβούργου θα παρουσιάσουν στην Επιτροπή, ένα μήνα μετά την υποβολή της έκθεσης, μέτρα που προτίθενται να λάβουν προκειμένου η Dexia να μπορέσει να επιτύχει τους συγκεκριμένους στόχους με τα κατάλληλα μέσα πριν από το τέλος του έτους.
                           
                        
                              δ)
                           
                           
                              Εάν, στην έκθεση που υποβάλλεται πριν από τις 30 Απριλίου κάθε έτους, ο ανεξάρτητος εμπειρογνώμονας διαπιστώσει ότι οι ετήσιοι στόχοι που προβλέπονται παραπάνω, δεν έχουν επιτευχθεί, οι αρχές του Βελγίου, της Γαλλίας και του Λουξεμβούργου θα παρουσιάσουν στην Επιτροπή, ένα μήνα μετά την υποβολή της έκθεσης, τα μέτρα που προτίθενται να λάβουν πριν από τις 30 Ιουνίου του τρέχοντος έτους προκειμένου η Dexia να μπορέσει να επιτύχει τους συγκεκριμένους στόχους με τα κατάλληλα μέσα.
                           
                        
            
                  19.
               
               
                  Σε περίπτωση που δεν πραγματοποιηθεί η παρουσίαση των μέτρων που ορίζονται στα στοιχεία 18γ) και 18δ) ανωτέρω εντός της προκαθορισμένης προθεσμίας ή εάν δεν επιτευχθούν οι στόχοι πριν από τις 30 Ιουνίου (σε ό,τι αφορά τα μέτρα που παρουσιάζονται, ενδεχομένως, μετά την κατάθεση της έκθεσης πριν από τις 30 Απριλίου), η Επιτροπή μπορεί, εφαρμόζοντας τις διατάξεις του κανονισμού (ΕΚ) αριθ. 659/1999, να κινήσει εκ νέου την επίσημη διαδικασία έρευνας. […]
               
            
         Αναθεώρηση των δεσμεύσεων
      
      
                  20.
               
               
                  Βάσει αίτησης επαρκώς τεκμηριωμένης εκ μέρους της Γαλλίας, του Βελγίου και του Λουξεμβούργου, η Επιτροπή μπορεί:
                  
                              α)
                           
                           
                              να εξουσιοδοτεί την Dexia να μεταθέτει την εκποίηση ενός ή περισσότερων στοιχείων ενεργητικού που αναφέρονται στο στοιχείο 13 ανωτέρω· ή
                           
                        
                              β)
                           
                           
                              να εξουσιοδοτεί την Dexia να αντικαθιστά την εκποίηση ενός ή περισσότερων στοιχείων ενεργητικού που αναφέρονται στο στοιχείο 13 ανωτέρω, με την εκποίηση στοιχείων ενεργητικού που αντιπροσωπεύουν ένα ισοδύναμο ποσοστό στον ισολογισμό της Dexia· ή
                           
                        
                              γ)
                           
                           
                              να αποφασίζει ότι μία ή περισσότερες από τις ανωτέρω δεσμεύσεις παύουν να ισχύουν·
                           
                        
                              δ)
                           
                           
                              να λαμβάνει υπόψη τη δυνατότητα της Dexia να καλύψει την ανάγκη βραχυπρόθεσμης χρηματοδότησης για την άντληση των αποθεμάτων της σε επιλέξιμα στοιχεία ενεργητικού στις συναλλαγές ρέπος, σε περίπτωση που ένας από τους δείκτες που ορίζονται στο στοιχείο 5 δεν επιτευχθεί.
                           
                        
            
                  21.
               
               
                  Η Επιτροπή θα μπορεί να λάβει μία από τις αποφάσεις που αναφέρονται στην παραπάνω παράγραφο, εάν κρίνει ότι η λήψη μιας τέτοιας απόφασης είναι απαραίτητη, για παράδειγμα, για τη διατήρηση του αποτελεσματικού ανταγωνισμού στην αγορά ή για την αποκατάσταση της χρηματοπιστωτικής σταθερότητας σε περίπτωση μεγάλης διάρκειας χρηματοπιστωτικής ή οικονομικής κρίσης ή σε περίπτωση που η εξέλιξη του οικονομικού περιβάλλοντος, ιδίως οι συναλλαγματικές ισοτιμίες ή λόγοι λογιστικοί ή πρόληψης το επιβάλλουν.
               
            
         Ανταγωνισμός και διαφάνεια στα τραπεζικά δάνεια των φορέων τοπικής αυτοδιοίκησης
      
      
                  22.
               
               
                  Η γαλλική κυβέρνηση, προκειμένου να ενισχύσει την ανταγωνιστικότητα και τη διαφάνεια στις τραπεζικές πράξεις δανεισμού των φορέων τοπικής αυτοδιοίκησης, δεσμεύεται να μεριμνά ώστε οι αρχές της τοπικής αυτοδιοίκησης να αναπτύσσουν τις δικές τους πρακτικές ανταγωνισμού κατά τις πράξεις εξασφάλισης ρευστότητας ή κεφαλαίων.
                  Συναφώς, πριν από το τέλος του 2010, θα υπάρξουν ρητές κρατικές συστάσεις προς τους φορείς της τοπικής αυτοδιοίκησης τόσο σε ό,τι αφορά τις τραπεζικές χρηματοδοτήσεις όσο και σε ό,τι αφορά τη χρήση σύνθετων χρηματοπιστωτικών προϊόντων.
                  Στις συστάσεις αυτές θα δίνεται έμφαση στο εγγενές οικονομικό συμφέρον του κλάδου, στην εφαρμογή μέτρων ενίσχυσης της ανταγωνιστικότητας και θα επισημαίνονται τα διάφορα πρακτικά στοιχεία, βάσει των οποίων θα πρέπει να εφαρμοστούν αυτά τα μέτρα. Οι προβαλλόμενες ορθές πρακτικές θα προβλέπουν τον δημόσιο χαρακτήρα των διαγωνισμών για τα δάνεια στα πιο σημαντικά ποσά.
                  Σε ό,τι αφορά τους φορείς της τοπικής αυτοδιοίκησης, οι υπηρεσίες που είναι επιφορτισμένες με την παροχή βοήθειας και συμβουλών θα ευαισθητοποιηθούν προς την κατεύθυνση αυτών των συστάσεων. Εάν αυτές οι συστάσεις αποδειχθούν ανεπαρκείς για τη διασφάλιση της γενίκευσης διάφανων και μη διακριτικών διαγωνισμών εκ μέρους των αρχών τοπικής αυτοδιοίκησης έως τα τέλη του 2013 σε ό,τι αφορά τις τραπεζικές χρηματοδοτήσεις, η Γαλλία δεσμεύεται να υποβάλει ρυθμιστικές προτάσεις για αυτόν τον σκοπό.
               
            
                  23.
               
               
                  Η βελγική κυβέρνηση σε συνεργασία με τις Περιφέρειες, προκειμένου να ενισχύσει την ανταγωνιστικότητα και τη διαφάνεια στις τραπεζικές πράξεις δανεισμού της τοπικής αυτοδιοίκησης, δεσμεύεται να ελέγχει τη δημοσίευση γνωστοποιήσεων από τις αναθέτουσες αρχές για συμβάσεις που έχουν συναφθεί και οι οποίες σχετίζονται με τη χρηματοδότηση των αρχών τοπικής αυτοδιοίκησης.
               
            
   
      ΠΑΡΑΡΤΗΜΑ ΙΙ
      1.   Εξέλιξη του μεγέθους του ισολογισμού των δραστηριοτήτων Core Division και Non-Core συμπεριλαμβανομένων των χρηματοδοτήσεων μεταξύ τμημάτων
      
                  (δισ. EUR)
               
            
                   
               
               
                  2009
               
               
                  2010
               
               
                  2011
               
               
                  2012
               
               
                  2013
               
               
                  2014
               
            
                  Σύνολο βασικών στοιχείων ενεργητικού
               
               
                  419
               
               
                  [390-410]
               
               
                  [385-415]
               
               
                  [345-380]
               
               
                  [335-365]
               
               
                  353
               
            
                  Σύνολο μη βασικών στοιχείων ενεργητικού
               
               
                  162
               
               
                  [120-140]
               
               
                  [100-120]
               
               
                  [80-110]
               
               
                  [70-100]
               
               
                  79
               
            2.   Συνολικό μέγεθος του ενοποιημένου ισολογισμού του ομίλου
      
                  (δισ. EUR)
               
            
                  31.12.2008
               
               
                  31.12.2009
               
               
                  31.12.2010
               
               
                  31.12.2011
               
               
                  31.12.2012
               
               
                  31.12.2013
               
               
                  31.12.2014
               
            
                  651
               
               
                  580
               
               
                  [510-550]
               
               
                  [485-545]
               
               
                   
               
               
                  [405-465]
               
               
                  427
               
            3.   Ορισμός του Raroc στο στοιχείο 3α) των δεσμεύσεων
      Το Raroc υπολογίζεται με τον ακόλουθο τύπο:
      
         
      Όπου:
      Revenues= έσοδα
      EC= οικονομικό κεφάλαιο
      EL= αναμενόμενη ζημία
      Costs= δαπάνες συναλλαγής στο πλαίσιο της συγκεκριμένης δραστηριότητας
      Taxes= Φόροι
      4.   Ορισμός των βραχυπρόθεσμων χρηματοδοτήσεων του ομίλου που καλύπτονται στο στοιχείο 5α) των δεσμεύσεων
      Οι βραχυπρόθεσμες χρηματοδοτήσεις που περιλαμβάνονται στο στοιχείο 5α) περιλαμβάνουν: πράξεις ρέπος (πράξεις επαναγοράς που χορηγήθηκαν) κάθε είδους (με τις κεντρικές τράπεζες, διμερείς ή τριμερείς), πιστοποιητικά καταθέσεων και εμπορικών χρεογράφων, διατραπεζικές καταθέσεις, καταθέσεις για λογαριασμό τρίτων, καταθέσεις από κεντρικές τράπεζες καθώς και άλλες χρηματοδοτήσεις χονδρικής. Αυτό το σύνολο παρακολουθείται από το κέντρο ικανότητας ρευστότητας του ομίλου και η σύνθεσή του αποτελεί αντικείμενο κανόνων που θα διαβιβαστούν στον Ανεξάρτητο Εμπειρογνώμονα.
      5.   Ορισμός των στοιχείων παθητικού του ομίλου που καλύπτονται στο στοιχείο 5β) των δεσμεύσεων
      Τα στοιχεία παθητικού του ομίλου που καλύπτονται στο στοιχείο 5β) περιλαμβάνουν το απόθεμα:
      
                  i)
               
               
                  μακροπρόθεσμα: του συνόλου των καλυμμένων ομολόγων που εκδίδονται από τον όμιλο και των εκδόσεων υπό μορφή EMTN (εγγυημένα, μη εγγυημένα και τοποθετημένα στη διατραπεζική αγορά ή μέσω του δικτύου λιανικής τραπεζικής)
               
            
                  ii)
               
               
                  βραχυπρόθεσμα: του συνόλου των βραχυπρόθεσμων χρηματοδοτήσεων στον ισολογισμό του ομίλου.